text:
স্কিম ওফ নেসনেল এৱার্দ ফোর সিনিয়র সিটিজেনস (বায়োশ্রেস্থা সম্মান) অসি ইং 2005দা হৌদোকখি অমসুং মসি অহল ওইরবা নাগরিকশীংগীদমক্তা পায়খৎপনি। স্কিম অসি মশক নাইবা অহল ওইরবা নাগরিকশীং অমসুং চহি য়াম্লবা মীওইশীংগীদমক্তা পায়খৎপা মশক নাইবা থবকশীং পাংথোক্লিবা ইনষ্টিট্যুসনশীংদা এপ্লিকেবল ওইগনি। ইনষ্টিট্যুটশীং অমসিং সিনিয়র সিটিজেনশীংনা মিনিষ্ট্রি ওফ সোসিএল জষ্টিস এন্ড এম্পাৱরমেন্ট কন্টেক্ট তৌদুনা স্কিম অসিগী খুদোংচাবা লৌবা য়াগনি।
অহেনবা ইনফোর্মেসনগীদমক্তা য়েংবীয়ু: বায়ো শ্রেস্থা সম্মান (949KB)
অহল ওইরবা মীওইশীংগীদমক্তা পায়খৎপা ইন্টিগ্রেটেদ প্রোগ্রাম অমা
ৱাহৌদোক
- ভারত্তা চহি য়াম্লবা মীওইশীংগী মীশীং অসি য়াংনা হেনগৎলক্লি। চহি য়াম্লবা মীওইশীংগী মশীং অসি ইং 1951দা মিলিয়ন 19.8 ওইরম্বদগী ইং 2001দা মিলিয়ন 76 ওইখি অমসুং ভারত্তা চহি 60গী মথক্তা লৈবা মীওইশীং অসি ইং 2013দা মিলিয়ন 100 অমসুং ইং 2030দা মিলিয়ন 198দা হেনগৎলক্কনি হায়না পানরি। লাইফ এক্সপেক্টেন্সি (পুন্সিবগী চাং) অসি ইং 1947দা চহি 29গী ময়াদা ওইরম্বদগী শরুক য়াম্না হেনগৎলকখ্রে অমসুং মসি হৌজিক্তি চহি 63 ময়া নক্না ওইরে।
- ভারতকী সমাজগী মহৌশাগী অরিবা নাৎ-চৎনবীশীংনা চহি য়াম্লবা মীওইশীংবু ইকাইখুম্নবা অমসুং য়েংশিনবীবদা অহেনবা মীৎয়েং থম্মী। অদুম ওইনমক, হৌজিক্কী মতমদদি, সমাজ অসিদা জোইন্ট ফেমিলিগী সিষ্টেম অসি তপ্না-তপ্না মাংথরকপা উরি, অমসুং মসিনা মরম ওইদুনা মমা-মপা কয়াদি মখোয়গী ইমুং-মনুংশীংনা পুক্নিং-হকচাংগী অমসুং শেল-থুমগী সপোর্ট পীদদুনা নাথৈবীরি। অহল ওইরবা মীওইশীং অসিনা মতিক চাবা সোসিএল সেক্যুরিটি য়াউদবনা সমস্যা কয়া মায়োক্নরি। মসিনা শেংনা তাক্লি মদুদি চহি য়ামদুনা অহল ওইরকপসি মরুওইবা সমাজদা শিংনরকপা অমা ওইরি অমসুং অহল ওইরবশীংদা শেলমিৎলোনগী অমসুং হকশেলগী ওইবা দরকার ওইবশীং পীবা অমসুং অহল ওইরবশীংগী পুক্নিংগী ওইবা মথৌ তাবশীং ফংবগা মরি লৈনরিবা সমাজিক্কী অকোয়রোনগী ফিভম অমা শেম্বা হায়বসি মথৌ তারি।
পান্দমশীং
- স্কিম অসিগী মরুওইবা পান্দম অসি, লৈফম, চিঞ্জাক, মেদিকেল কেয়র অমসুং এন্টরতেইনমেন্টগী খুদোংচাবনচিংবা চংদবা য়াদবা মচাকশীং অসি পীদুনা অমসুং মপুং ওইনা গবর্ণমেন্ট/ নন-গবর্ণমেন্টেল ওর্গানাইজেসনশীং/ পঞ্চায়টি রাজ ইনষ্টিট্যুসনশীং/ লোকেল বোদিশীং অমসুং কম্যুনিটিগী কেপাসিটি শেমগৎনবা সপোর্ট পীদুনা প্রদক্টিভ অমসুং এক্টিভ ওইনা অহল ওইরক্নবা পুক্নিং থৌগত্তুনা, অহল ওইরবা মীওইশীংগী পুন্সিগী মগুন অদু হেন্না ফগৎহনবা অসিনি।
খোংথাং (Approach)
স্কিম অসিগী মখাদা পীবা মতেং অসি পঞ্চায়টি রাজ ইনষ্টিট্যুসনশীং/ লোকেল বোদিশীং অমসুং ইলিজিবল ওইবা নন-গবর্ণমেন্টেল ভোলুন্টরি ওর্গানাইজেসনশীংদা মখাদা পীরিবা হিরমশীং অসিগীদমক্তা পীগনি:-
- লায়রবা অহলশীংদা, অহল ওইরবা মীওইশীংগী চংদবা য়াদবশীং, হায়বদি মরুওইনা চিঞ্জাক, লৈফম অমসুং হেলথ কেয়র পীরিবা প্রোগ্রামশীং;
- মরুওইনা অঙাংশীং/ নহাশীং অমসুং অহল ওইরবশীংগী মরক্তা লৈনরিবা মান্নদবা জেনেরেসনগী মরি অসি শেমগৎনবা প্রোগ্রামশীং;
- এক্টিভ অমসুং প্রদক্টিভ ওইনা অহল ওইরকপদা পুক্নিং থৌগৎপা প্রোগ্রামশীং;
- অহল ওইরবা মীওইশীংদা ইনষ্টিট্যুসনেল অমসুং নন-ইনষ্টিট্যুসনেল কেয়র/ সর্ভিসশীং পীগদবা প্রোগ্রামশীং;
- অহল ওইশিল্লকপগী (Ageing)গী লমদা রিসর্চ, এদভোকেসি অমসুং এৱারনেস শেমগৎনবা প্রোগ্রামশীং; অমসুং
- অহল ওইরবা মীওইশীংগী খ্বাইদগী ফবা স্বার্থদা পায়খৎপা অতৈ অতোপ্পা প্রোগ্রামশীং।
ইমপ্লিমেন্ট তৌরিবা এজেন্সিশীং
স্কিম অসিগী মখাদা, মিনিষ্ট্রি অসিনা পীবা টর্ম অমসুং কন্দিসনশীংগী মখা পোন্না মখাদা পীরিবা এজেন্সিশীং অসিদা মতেং (assistance) পীগনি:-
- পঞ্চায়টি রাজ ইনষ্টিট্যুসনশীং/ লোকেল বোদিশীং;
- নন-গবর্ণমেন্টেল ভোলুন্টরি ওর্গানাইজেসনশীং;
- গবর্ণমেন্টনা ওটোনোমস / সবোর্দিনেট বোদি ওইনা লিংখৎপা ইনষ্টিট্যুসনশীং নত্ত্রগা ওর্গানাইজেসনশীং;
- গবর্ণমেন্টনা শকখংলবা এজুকেসনেল ইনষ্টিট্যুসনশীং, চেরিটেবল হোস্পিটালশীং/ নর্সিং হোমশীং, অমসুং নেহরু য়ুব কেন্দ্র সঙ্গথন (NYKS)গুম্বা শকখংলবা নহারোলগী ওর্গানাইজেসনশীং;
- অখন্নবা মতাংদদি, স্কিম অসিগী মখাদা পীবা শেল-থুমগী মতেং অসি ষ্টেত গবর্ণমেন্টশীং/ য়ুনিয়ন টেরিটোরি এদমিনিষ্ট্রেসনশীংদসু পীগনি।
নন-গবর্নমেন্টেল ভোলুন্টরি ওর্গানাইজেসনশীংগী ওইবা ইলিজিবিলিটিগী ক্রাইটেরিয়া
- নন-গবর্ণমেন্তেল ভোলুন্টরি ওর্গানাইজেসন অদু, মসিনা কোরপোরেট ষ্টেটস অমা ফংনবা অমসুং মসিনা পায়খৎপা থবক-থৌরমশীংগীদমক লিগেল পর্সোনেলিটি অমা অমসুং গ্রুপ লাইএবিলিটি অমা শেমগৎনবগীদমক, চুনবা এক্ট অমগী মখাদা রেজিষ্টর তৌরবা বোদি অমা ওইগদবনি;
- মদু সোসাইটি রেজিষ্ট্রেসন এক্ট, 1860 নত্ত্রগা মরি লৈনবা ষ্টেট সোসাইটি রেজিষ্ট্রেসন এক্টকী মখাদা রেজিষ্টর তৌরবা অমসুং য়ামদ্রবদা চহি অনিদি থবক তৌরবা ওইগদবনি; নত্ত্রগা মতম অদুদা চৎনরিবা আইন অমহেক্তগী মখাদা রেজিষ্টর তৌরবা পব্লিক ট্রষ্ট অমা নত্ত্রগা কম্পনিজ এক্ট, 1958কী সেক্সন 525গী মখাদা লাইসেন্স পায়রবা চেরিটেবল কম্পনি অমা ওইগদবনি;
- মদু য়ামদ্রবদা চহি অনিগী ওইনা রেজিষ্টর তৌরবা ওইগদবনি অদুবু অৱাং-নোংপোক লমদম, জম্মু অমসুং কশ্মির, মরুভুমিগী লমদমশীং অমসুং সর্ভিস ফংদবা/ ফজনা রিপ্রেজেন্ট তৌদবা লমদমগী ওইনদি, চহি অনিগী কন্দিসন অসি এপ্লিকেবল ওইরোই। অতৈ মরম চাবা কেসশীংদদি, চহি অনিগী কন্দিসন অসি কেস-কেসকী ওইনা সেক্রেটরি (SJ&E)গী অয়াবা লৌদুনা কোমথোকপা য়াই।
- ওর্গানাইজেসন অদুদা শক্তি, তৌফম থোকপশীং অমসুং দায়ত্বশীং ময়েক শেংনা তাক্লবা অমসুং অইবা কনষ্টিট্যুসন অমা লৈরবা, নিয়ম চুম্না শেম্লবা মেনেজিং বোদি অমা লৈগদবনি। মসিগী চুনবা এদমিনিষ্ট্রেটিভ ষ্ট্রকচর অমা অমসুং মওং চুম্না শেম্লবা মেনেজিং/ একজেক্যুটিভ কমিটি অমা লৈগদবনি;
- ওর্গানাইজেসন অসি মসিগী মশাগী ওইবা মেম্বরশীংনা দিমোক্রেটিক প্রিন্সিপলশীংদা য়ুম্ফম ওইদুনা থবক পায়খৎকনি অমসুং চলাইগনি;
- ওর্গানাইজেসন অদুগী প্রোগ্রামশীং অসি মদুগী অপীবা পান্দম ফংনবা পাংথোকপা ওইগদবনি;
- ওর্গানাইজেসন অসি মীওই অমহেক্তগী নত্ত্রগা মীওই কয়াগী ওইবা বোদি অমহেক্তগী শেন্দোংগীদমক্তা চলাইবা ওইরোইদবনি; ওর্গানাইজেসন অদুগী ওইনা অসিগুম্বা প্রোজেক্টশীং অসি পায়খৎনবগী মশক থোকপা কেপেবিলিটিশীং অমসুং ক্রিদেন্সিএলশীং লৈবা ওইগদবনি।
অহেনবা ইনফোর্মেসনগীদমক্তা চংবীয়ু: দি মিনিষ্ট্রি ওফ সোসিএল জষ্টিস এন্ড এম্পাৱরমেন্ট
ইন্দিরা গান্ধী নেসনেল ওল্ড এজ পেন্সন স্কিম
স্কিমগী মরমদা
- ইং 2007গী সেপ্টেম্বর 24দা, O.M. No.J-11013/1/2007-NSAPগী মতুংইন্না ইসু তৌখিবা ইন্দিরা গান্ধী নেসনেল ওল্ড এজ পেন্সন স্কিম (IGNOAPS)গী গাইদলাইনশীং অদু য়েংবীয়ু। সেন্ত্রেল এসিষ্টেন্স লৌনবগী মতাংদা গাইদলাইনশীং অদুদা পল্লিবা ইলিজিবিলিটি ক্রাইটেরিয়া অদুদি, এপ্লিকান্টগী (নুপা নত্ত্রগা নুপী) মশাগী চহি অসি চহি 65 শুরবা নত্ত্রগা মসিদগী হেনবা ওইগদবনি অমসুং ভারত সরকারনা পীরিবা ক্রাইটেরিয়াগী মনুংচন্না লায়রবগী পনখৈ মখাদা লৈবা য়ুমথোং অমা ওইগদবনি।
- গবর্ণমেন্ট ওফ ইন্দিয়ানা হৌজিক চৎনরিবা IGNOAPSকী মখাদা চহিগী লিমিট অসি চহি 65দগী চহি 60দা হন্থহন্নবা অমসুং চহি 80 শুরবা নত্ত্রগা মসিদগী হেল্লবা বেনিফিসরিশীংগী এসিষ্টেন্স অসি লুপা 200 দগী লুপা 500দা হেনগৎহন্নবা ফিরেপ লৌখ্রে। রিভাইস তৌরবা নোর্মশীং অসি 1.4.2011দগী হৌনা চৎনগনি। মসিগী মতুংইন্না IGNOAPSকী মখাদা পেন্সনগী গ্রান্ট পীবগী রিভাইস তৌরবা ক্রাইটেরিয়া অসি মখাদা পীরিবশিগুম্না ওইরগনি:
ইলিজিবিলিটি ক্রাইটেরিয়া
সেন্ত্রেল এসিষ্টেন্স লৌনবগীদমক্তা, মখাদা পীরিবা ক্রাইটেরিয়া অসি চৎনগনি:
- এপ্লিকান্ট অদুগী (নুপা নত্ত্রগা নুপী) চহি অদু 60 শুরবা নত্ত্রগা মসিদগী হেল্লবা ওইগদবনি।
- এপ্লিকান্ট অদু ভারত সরকারনা পীরিবা ক্রাইটেরিয়াগী মতুংইন্না লায়রবগী পনখৈ মখাদা লৈবা য়ুমথোং অমগী মীওই ওইগদবনি।
সোর্স: O.M. No.J-11013/1/2007-NSAP (125KB)গী মতুংইন্না ইসু তৌখিবা ইন্দিরা গান্ধী নেসনেল ওল্ড এজ পেন্সন স্কিম (IGNOAPS)
মরি লৈনবা রিসোর্সশীং
- মিনিষ্ট্রি ওফ সোসিএল জষ্টিস এন্ড এম্পাৱরমেন্ট, গবর্ণমেন্ট ওফ ইন্দিয়া
- সিলভর ইনিংস


c: text/html

text:
রেলৱে মন্ত্রালয়
রেল ইলেক্ত্রিফিকেসন্দা কন্না খোংজেল য়াংশিল্লক্লি
অজমেরদগী দিল্লী ফাওবগী রেলৱে রুৎকী মরুওইবা দিঘাৱারা-বান্দীকুই সেক্সনগী ইলেক্তিফিকেসনগী থবক মপুং ফাখ্রে
এন.সি.আর. রিজন্দা রেলৱেগী ইঞ্জিন্দগী নান্থোক্নবগী মায়কৈদা মরুওইবা খোংথাং
নেস্নেল কেপিতেল রিজন্দা লুনা নান্না অমদি অশং-অমান্তনা থলহন্নবা মতেং ফংলগনি
রেলৱে, কমর্স অমসুং ইন্দস্ত্রী, কঞ্জ্যুমর এফিয়র্স, ফুদ অমসুং পব্লিক দিস্ত্রিব্যুসন মন্ত্রী, শ্রী পিয়ুশ গোয়লনা নোর্থ ৱেস্তর্ন রেলৱেগী অনৌবা ইলেক্রিফাইদ ধিগাৱারা-বন্দীকুই সেক্সন শঙ্গাখ্রে অমসুং অনৌবা ইলেক্ত্রিফাইদ রুৎ অসিদা অহানবা ত্রেন লমথাখ্রে
ইন্দিয়ন রেলৱেনা দিসেম্বর ২০২৩ ফাওবগী মনুংদা অচৌবা রেল লাইন নেতৱর্ক্কী মপুং ফানা ইলেক্ত্রিফিকেসন তৌনবা পান্দম লেপথোকখ্রে
অচৌবা রেল লাইন রুৎতা ৬৬%দগী হেন্না হান্ননা ইলেক্ত্রিফাইদ তৌখ্রে
কি.মি. ১৮০৬৫ ইলেক্ত্রিফিকেসন তৌখিবগা লোইননা, রেলৱেনা ২০০৯-২০১৪গা য়েংনরুবদা ২০১৪-২০গী মতমদা ৩৭১% হেন্না ইলেক্রিফিকেসন তৌবগী রিকোর্দ থমখ্রে
দিসেম্বর ২০২৩ ফাওবগী মনুংদা রেলৱে ত্রেক কি.মি. ২৮১৪৩গী ইলেক্ত্রিফিকেসন তৌবা মপুং ফাহন্নবগী পান্দম
কি.মি. ৪১৫০০ হান্ননা ইলেক্ত্রিফাইদ তৌখ্রে
৬৬%তগী হেন্না রেলৱেশিংগী ইলেক্ত্রি
Posted On:
29 NOV 2020 6:23PM by PIB Imphal
কেন্দ্রগী রেলৱে, কমর্স অমসুং ইন্দস্ত্রী, কঞ্জ্যুমর এফিয়র্স, ফুদ এন্দ পব্লিক দিস্ত্রিব্যুসন মন্ত্রী, শ্রী পিয়ুশ গোয়লনা নোর্থ ৱেস্তর্ন রেলৱেগী নৌনা ইলেক্ত্রিফাইদ তৌরবা দিঘাৱারা-বান্দীকুই রেল সেক্সন শঙ্গাখ্রে অমসুং দিঘাবরা স্তেসন্দা পাংথোকপা থৌরমদা নৌনা ইলেক্ত্রিফাইদ তৌরবা রুৎ অসিদা অহানবা ত্রেন অশংবা ফিরাল উৎতুনা লমথাখ্রে। থৌরম অদুদা মীয়ামগী মীহুৎশিং অমসুং সেনিয়র ওইরবা রেলৱে ওফিসিএলশিংনা শরুক য়াখি।
কেন্দ্রগী রেলৱে, কমর্স অমসুং ইন্দস্ত্রী, কঞ্জ্যুমর এফিয়র্স, ফুদ এন্দ পব্লিক দিস্ত্রিব্যুসনগী মন্ত্রী, শ্রী পিয়ুশ গোয়লনা ঙসি থৌরম অসিদা ৱা ঙাংলদুনা হায়খি মদুদি গুরু নানক দেবজীগী মপোক কুমওন নোংমা ৱাৎলিঙৈদা থৌরম পাংথোক্লিবা অসি য়াম্না মরুওইবা অমনি। মহাক্না হায়খি মদুদি ইকাই খুম্নজরবা প্রধান মন্ত্রীগী মিৎয়েং মখাদা ভারতকী রেলৱেনা খোংজেল য়াংনা অমদি মগুন লৈনা ফেজ নাইনা মাংদা চংশিল্লি লোইননা পুম্নমক্কী মতেং, তীমৱর্ক অমসুং ইথিলদগী মায় পাকপা ময়াম অমা ফংলি।
রেলৱেগী থবকশিংদা শাফু পীরদুনা শ্রী গোয়লনা হায়খি মদুদি রাজস্থান্দা কোতা-মুম্বৈ লাইনগী ইলেক্ত্রিফিকেসনগী থবক চহি ৩৫গী মমাংদা তৌখি অমসুং মদুগী মতুংদগী কনানসু লমদম অসোমদা মিৎয়েং চংখিদে। রেলৱেনা মসিদা থবক পায়খৎলদুনা লৈবাক শিনবা থুংনা রেল লাইনশিং ইলেক্ত্রিফিকেসন তৌবগী পান্দম থমখি। রাজস্থানগী মতাংদা পল্লদুনা মহাক্না হায়খি মদুদি ২০০৯-২০১৪ ফাওবা লমদম অসিদা ইলেক্ত্রিফিকেসনগী থবক অমত্তা তৌখিদে অদুগা হৌখিবা চহি মঙা মখাই (সেপ্তেম্বর ২০২০ ফাওবগী মনুংদা) অসিদা রেল রুৎ কি.মি. ১৪৩৩গী ইলেক্ত্রিফিকেসন তৌবা মপুং ফাখি হায়বদি চহি খুদিংগী রেল রুৎ কি.মি. ২৪০ ইলেক্ত্রিফিকেসন তৌখি। শ্রী গোয়লনা হায়খি মদুদি চহিশিং অদুগী মনুংদা ৱাখল্লোন্দা অহোংবা পুরকখি অমসুং ঐখোয়গী থবক তৌবগী মওংদসু অহোংবা পুরকখি। ঙসি রেল রুৎ অসিগী ইলেক্ত্রিফিকেসন তৌখ্রবা মতুংদা রেৱারীদগী অজমেরগী রুৎ ফাওবা ইলেক্ত্রিফিকেসনগী থবক মপুং ফাখ্রে অমসুং হৌজিক দিল্লীদগী অজমেরগীদমক্তা ইলেক্ত্রিফাইদ তৌরবা ত্রেনসু অথুবা মতমদা হৌরগনি। ত্রেনশিং অসি চলাইরবা মতুংদা দিজলগী ত্রেনশিং চেনবা লেপ্লগনি মসিদগী পোলুসন কন্ত্রোল তৌরগনি অমসুং মপান্দগী পুশিল্লকপা থাওগী মপান তাংলরোই লোইননা আত্মনির্ভর ভারত্তা ফংবা ইলেক্ত্রিক্না ত্রেনশিং চলাইরগনি, মসিদগী মরুওইবা রেভিন্যু কনবা ঙম্লগনি। মসিদা নত্তনা ত্রেনশিংগী খোংজেলসু য়াংখৎলগনি লোইননা ইন্দস্ত্রী, লৌউ-শিংউদা য়ুম্ফম ওইবা বিজিনেস চাউখৎলগনি অমসুং খুঙ্গং অমসুং লৌমীশিংসু চাউখৎলগনি। লৌমীশিংদা খুদোংচাবা ফংহন্নবগীদমক্তা রেলৱেনা মখোয়গী লৌউ-শিংউগী পোৎথোক পুথোক-পুশিন তৌনবা কিসান রেল চলাইরি। সরকারনা লৌমীশিংগী চাউখৎনবগীদমক লেপ্লি।
শ্রী গোয়লনা পুম্নমক্তা কোবিদকা মরী লৈনবা লমজিং-লমতাকশিং ঙাক্নবা, মাস্ক উপ্নবা, সোসিএল দিস্তেন্সিং থম্নবা অমসুং লুবা নানবদা পুক্নীং চংনবা অপীল তৌখি।
ইলেক্ত্রিফিকেসনগী থবক অসি সেন্ত্রেল ওর্গনাইজেসন ফোর রেলৱে ইলেক্ত্রিফিকেসন (সি.ও.আর.ই.), প্রয়াগরাজনা পাংথোকপনি। দিল্লী সরাই রোহিল্লা-মদার (অজমের)গী ইলেক্রিফিকেসনগী থবক সি.ও.আর.ই.না অয়াবা পীখি অমসুং রেল ইলেক্ত্রিফিকেসন প্রোজেক্ত, জয়পুরদা শিন্নখি। দিল্লী সরাই রোহিল্লা-মদার (অজমের)গী ইলেক্রিফিকেসনগীদমক পুন্না ফাউন্দেসন ২৩৪১৮, স্বিচিং স্তেসন ২৬, ত্রেক্সন সব-স্তেসন ৬ অমসুং ও.ঐচ.ই. দিপোৎ ৭ শেমগৎখ্রে।
*****
(Release ID: 1677079)
Visitor Counter : 64

robotstxt: allowed

filter: keep


text:
সাইন্স অমসুং তেক্নোলোজী মন্ত্রালয়
য়ুনিয়ন মিনিস্তর দোক্তর জিতেন্দ্রনা হায়খ্রে, মালেমগী মমাঙদা প্রধান মন্ত্রী নরেন্দ্র মোদীগী পান্দম ফোঙদোক্নবা য়ু.এস.এদা পাংথোক্লিবা গ্লোবেল ক্লিন ইনর্জি এক্সন ফোরম মীফম্না ভারতকী খুদোংচাবা অমা পীরে
অৱাংবা থাক্কী অপুনবা মিনিস্তরশিংগী মীহুৎ কাংবু অমগী লুচিংবা অমা ওইনা নুমিৎ ৫গী খোঙচৎতা য়ু.এস.এ থাদোক্ত্রিঙৈদা দোক্তর জিতেন্দ্র সিংহনা মেদিয়াদা হায়খি, গ্লোবেল ক্লিন ইনর্জি এক্সন ফোরমগী প্লেনারি অমসুং রাউন্দতেবলশিংদা য়াম্না নকশিন্না থবক তৌগনি হায়না মহাক্না থাজবা থম্লি
Posted On:
19 SEP 2022 1:35PM by PIB Imphal
সাইন্স অমসুং তেক্নোলোজিগী রাজ্য মন্ত্রী(মনিংতম্বা); আর্থ সাইন্সেসকী রাজ্য মন্ত্রী(মনিংতম্বা); পি.এম.ও, পর্সোনেল, পব্লিক গ্রিভান্সেস, পেন্সন্স, এতোমিক ইনর্জি অমসুং স্পেসকী রাজ্য মন্ত্রী দোক্তর জিতেন্দ্র সিংহনা হায়খ্রে মদুদি মালেমগী মমাঙদা প্রধান মন্ত্রী নরেন্দ্র মোদীগী পান্দম ফোঙদোক্নবা য়ু.এস.এদা পাংথোক্লিবা গ্লোবেল ক্লিন ইনর্জি এক্সন ফোরম মীফম্না ভারতকী খুদোংচাবা অমা পীরে।
অৱাংবা থাক্কী অপুনবা মিনিস্তরশিংগী মীহুৎ কাংবু অমগী লুচিংবা অমা ওইনা নুমিৎ ৫গী খোঙচৎতা য়ু.এস.এ থাদোক্ত্রিঙৈদা দোক্তর জিতেন্দ্র সিংহনা মেদিয়াদা হায়খি, তোঙান-তোঙানবা লৈবাকশিংগী মিনিস্তর ৩০, সি.ই.ও চা কয়া, ললোন-ইতিক্কী লুচিংবশিং, সাইন্তিস্তশিং অমসুং অখঙ-অহৈশিং য়াওনা মরীলৈনবা খুদিংমক ফোরম অসিদা পুনগনি অমসুং মৈখু থাংদবা ইনর্জিগী মতাংদা প্রধান মন্ত্রী নরেন্দ্র মোদীগী মখাদা ভারতনা মাংজিল থানা লৌরিবা থৌদাং মীফম অসিনা শকখঙলে।
দোক্তর জিতেন্দ্র সিংহনা হায়খি য়ুনাইতেদ নেসন্স ফ্রেমৱার্ক কনভেন্সন ওন ক্লাইমেত চেঞ্জ(য়ু এন এফ সি সি সি)দা ভারতকী অনৌবা নেসনেল দিতরমাইন কন্ত্রিবিউসন(এন দি সি) পাউদম্নবগী অয়াবা হৌখিবা থাদা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীখ্রে।
২০২১গী নবেম্বরদা য়ুনাইতেদ কিংদমগী গ্লাস্কোদা পাংথোকখিবা য়ুনাইতেদ নেসন্স ফ্রেমৱার্ক কনভেন্সন ওন ক্লাইমেত চেঞ্জ(য়ু এন এফ সি সি সি)গী ২৬শুবা কনফরেন্স ওফ পার্তিস(কোপ ২৬) মীফমদা ভারতকী মাইকৈদগী লৈবাক অসিনা ক্লাইমেতকী মতাংদা পায়খৎলিবা ফাইব নেক্তর ইলিমেন্তস(পঞ্চঅমৃত)গী মরমদা মালেমদা পাউদমখি।
দোক্তর জিতেন্দ্রনা হায়খি ভারতকী ৭৫শুবা নিংতম্বা নুমিৎ, অগস্ত ১৫, ২০২২দা প্রধান মন্ত্রী শ্রী নরেন্দ্র মোদীনা নেসনেল হায়দ্রোজেন মিসন হৌদোকখ্রে। লৈবাক অসিগী ক্লাইমেতকী পান্দমশিং ফংনবা অমসুং ভারত অসি গ্রিন হায়দ্রোজেনগী মফম অমা ওইনবা সরকারগী মতেং পাংনবা মিসন অসিনা পান্দম থম্লি অমসুং ২০৩০ ফাওবগী মনুংদা গ্রিন হায়দ্রোজেন তন মিল্লিয়ন ৫ পুথোক্নবা পান্দম থম্লিবা অসিদা অমসুং রিনিউএবল ইনর্জি পুথোকপা হেনগৎনবা থবকশিংদা মিসন অসিনা মতেং পাংগনি।
দোক্তর জিতেন্দ্র সিংহনা হায়খি ভারতনা নেত জিরো ফংনবা মাইকৈদা চঙশিনবদা মিনিস্ত্রি অমতনা থৌদাং লৌদবা মরম্না, মাইকৈ অসিদা ইনভাইরোনমেন্ত, ফোরেস্ত অমসুং ক্লাইমেত মিনিস্ত্রি, নিউ অমসুং রিনিউএবল ইনর্জি মিনিস্ত্রি অমসুং হেভি ইন্দস্ত্রি মিনিস্ত্রি(ইলেক্ত্রিক্কী গারিশিং য়োকখৎনবা ফাস্তর এদোপসন এন্দ মেনুফেকচরিং ওফ হায়ব্রিদ এন্দ ইলেকত্রিক ভেহিকলস ইন ইন্দিয়া(ফেম ইন্দিয়া)স্কিম পায়খৎলিবা)না অচৌবা থৌদাং কয়া লৌবা উরে।
দোক্তর জিতেন্দ্র সিংহনা হায়খি হন্দক লৈবাক অসিদা অমসুং মপান লৈবাকশিংদা মৈখু থাংদবা ইনর্জিগী তেক্নোলোজি কয়াগী মতাংদা অনৌবা কয়া পুথোরক্লিবা অসিগী মরমদা গ্লোবেল ক্লিন ইনর্জি এক্সন ফোরমগী প্লেনারি অমসুং রাউন্দতেবলশিংদা য়াম্না নকশিন্না থবক তৌগনি হায়না মহাক্না থাজবা থম্লি।
*****
(Release ID: 1860618)
Visitor Counter : 25


text:
খোংথাং অসিনা মরুওইনা দোমেষ্টিক অমসুং ওভরসিজ অনিমক্তা লৈবা ইনভেষ্টরশীংদা, মীশীং ক্রোর 125 লৈবা ভারত অসি মেন্যুফেকচরিং হব অমা ওন্থোক্নবগী অমসুং থবক পীবা য়াবগী খুদোংচাবশীং পীনবগী মথৌ তাবা চুনবা অকোয়রোন অদু পীগনি হায়না ৱাশকই।
মসি সেরিয়স ব্যুজিনেস অমগী ইফেক্টনি অদুবু মসিনা ইনোভেসন অমহেক্তদা চেল্লিবা ইলিমেন্ট অনি হায়বদি – অনৌবা এভেন্যুশীং নত্ত্রগা তঞ্জা লৌনবগী অমসুং অচুম্বা খল থম্নবগী চেলেঞ্জশীং মায়োক্ননবসিসু মরুওই। পোলিটিকেল লিদরশিপ অসি মীয়াম্না পাক-শন্না য়াবা ওইগদবনি হায়নসু লৌই; অদুবু ‘মেক ইন ইন্দিয়া’ হায়বা খোংথাং অসিদি ইকোনোমিক প্রুদেন্স, এদমিনিষ্ট্রেটিভ রিফোর্মশীংগী পুন্সিন্নবা অমা ওইনা উই অমসুং মসিনা মীয়াম্না পাম্লিবা মশক খংলবা ভারত অমা ওইহন্নবগী মচাক অমা ওইহল্লি।
ওফিসিএল ৱেবসাইট, www.makeinindia.gov.in কী ভিজন ষ্টেটমেন্টনা লৈবাকশিগীদমক্তা অতৈ কয়াগী মথক্তা মেন্যুফেকচরিং সেক্টর গ্রোথ অসি, মেদিয়ম টর্মদা চহি অমদা 12-14 % দা হেনগৎহনবা, ইং 2022 ফাউবগী মনুংদা লৈবাকশিগী গ্রোস দোমেষ্টিক প্রদক্টতা লৈবা মেন্যুফেকচরিংগী শিয়ার অসি 16%দগী 25% দা হেনগৎহনবা অমসুং হেন্না মরুওইবা অমা ওইনা ইং 2022গী মনুংদা মেন্যুফেকচরিং সেক্টর মথন্তদা অহেনবা জোব মিলিয়ন 100 শেম্নবা অরেপ্পা থাজবা পীরি। মখোয় অসি অপুনবা আউটপুটকী শরুক মঙাগী মনুংদা মরি ওইরিবা ভারত্তা লৈরিবা মেন্যুফেকচরিং সেক্টরগী বেকগ্রাউন্দ অসি য়েংলগদি য়াম্না অরায়বা ওইরোইদবা টার্গেট অমনি। মরমদি মসিনা ইং 2010গী জানুৱারি থাদা য়াম্না লিক্না চাদা 3.3 খক্তমক হেনগৎখি।
লৈবাক অসিনা ঙল্লবদা ইং 2020 ফাউবগী মনুংদা পৃথীবীগী খ্বাইদগী গ্রোথ লৈবা ইকোনোমি অহুমগী মনুংদা অমসুং খ্বাইদগী হেনবা মেন্যুফেকচরিং দেষ্টিনেসন অহুমগী মনুংদা লৈগনি হায়না পানরি। মতম খরগী মমাংদা BRICS লেভেলদা ভারতনা ৱাশকখিবা 2050 ফাউবগী মনুংদা হায়খিবা অদুগা য়েংনরবদি মসি হেন্না অহেনবা পাম্বা মশক অমনি। মথং দিকেদ 2-3গী ওইনদি ভারতকী মেন্যুফেকচরিং সেক্টরগী ওইনা “চুনবা দেমোগ্রাফিক দিভাইদেন্দ” অসিগুম্বা পোজিটিভ ওইবা ইলিমেন্টশীং লৈরি। ক্বালিটি লৈবা ৱার্কফোর্স মতিক চানা ফংবা অসিনা অতোপ্পা খুদোংচাবা অমা ওইরি। মেনপাৱরদা চংবা শেনফম অসি অতৈ লৈবাকশীংগা চাংদম্নবদা য়াম্না হন্থবা ওইরি। ক্রেদিবিলিটি অমসুং প্রোফেসনেলিজমগা লোয়ননা থবক তৌবা দায়ত্ব লৈবা ব্যুজিনেস হাউসশীং লৈরি। লৈবাক অসিদা রুল ওফ লো অমসুং দোমেষ্টিক মার্কেটকী অকনবা কঞ্জ্যুমরেবল ইন্টেক এবিলিটি লৈবগা লোয়ন্না দেমোক্রেটাইজ তৌরবা পোলিটি অমা লৈরি।
চুনবা টেক্নোলোজিশীং লৌশিনবা, পেটেন্ট তুল অমা শেম্বা অমসুং পোল্যুসন কন্ত্রোল তৌবা অমসুং এনর্জি কঞ্জ্যুম্পসন হন্থহনবদা শিজিন্ননবা টেক্নোলোজি এক্যুইজিসন অমসুং দিভেলপমেন্ট ফন্দ অমা প্রষ্টাব তৌরি। ফন্দ অসি ওটোনোমস পেতেন্ট তুল অমসুং লাইসেন্সিং এজেন্সি অমগুম্নসু ফঙ্কসন তৌগনি। মসিনা পেটেন্ট হোল্ডরশীংদগী ইন্টেলেকচুএল প্রোপর্টি রাইটশীং লৈগনি।.
স্কিল লৈরবা লেবর ফোর্স য়াউদনা মেন্যুফেকচরিং সেক্টরনা মশা মথন্তনা চাউখৎপা ঙমদে অমসুং ফিভম অসিদা স্কিল দিভেলপমেন্টকীদমক্তা সরকারনা লৌখৎলিবা খোংথাংশীং অসি য়াম্না পেন্নিংঙাই ওই। চুনবা স্কিল শেম্বনা খুঙ্গংগী য়ুমহোংলকপা কাংবুশীং অমসুং অর্বানগী লায়রবশীংবু ইনক্লুসিভ গ্রোথ অমা লৈহন্নবগী মায়কৈদা পুরক্কনি। মসিনা মেন্যুফেকচিংগী লমদা খুমাং চাউশীন্নবগী মরুওইবা খোংথাং অমা ওইগনি।
স্কিল দিভেলপমেন্ট এন্ড এন্তরপ্রেন্যুওরশিপকী অনৌবা মিনিষ্ট্রি অসিনা স্কিল দিভেলপমেন্টকী নেসনেল পোলিসি রিভাইস তৌনবা খোংথাং লৌখৎখ্রে। খংজিনবা য়াবা অমদি রুরেল দিভেলপমেন্ট মিনিষ্ট্রিগী মখাদা, সরকারনা দিন দয়াল উপাধ্যায় গ্রামিন কৌশল যোজনা (DDU-GKY) – স্কিল দিভেলপমেন্ট ফোর ইনক্ল্যুসিভ গ্রোথ কৌবা স্কিল দিভেলপমেন্ট প্রোগ্রামগী অনৌবা খোংথাং অমা লৌখৎখ্রে।
অনৌবা ত্রেনিং প্রোগ্রাম অসিনা লৈবাক অসিদা য়ামদ্রবদা ত্রেনিং সেন্টর 1500 দগী 2000 ফাউবা লিংখৎনবা পান্দম থম্লি অমসুং প্রোজেক্ট অসি লোয়শিনবা ফাউবদা লুপা ক্রোর 2000 চাদিং তৌগনি হায়না পানরি অমসুং মসি PPP মোদেলদা চলাইগনি।
অনৌবা ত্রেনিং প্রোগ্রাম অসিনা নহারোলশীংবু স্পেইন, US, জাপান, রুসিয়া, ফ্রেন্স, চিনা, UK অমসুং নোংচুপ এসিয়ানচিংবা দিমান্দ য়াম্না লৈবা মার্কেটশীংদা থবক ফংহনবা ঙমগনি। সরকারনা অহানবা চহি অনিগী ওইনা চহি খুদিংগী নহারোল লাখ 3 ত্রেন তৌনবা পান্দম থম্লি অমসুং ইং 2017গী অরোয়বদদি, মসিনা খুঙ্গংগী নহারোল লাখ 10বু কোনশিন্নবা পান্দম থম্লি।
সোর্স: প্রেস ইনফোর্মেসন ব্যুরো
অকোনবা শেমদোকখিবা : 7/23/2020


text:
নাউরিয়া ফুলোগী ১৩৪ শুবা মপোক নুমিৎ -- ডা. খুন্দোংবম গোকুলচন্দ্র
“হৌরো হৌরো পারিঘোই
মপুগী পাউবু লাকয়ে ইবুঙোশিং
হৌরো হৌরো পারিঘোই…”
মীতৈ হায়বা কাঙলূপসি ঙরাং নহান্ত মফম অসিদা লাক্লগা খুন্দারকপা নত্তে। মশাগী চহী লীশিং অনী হেনবগী ইতিহাস লৈজবা, মশাগী নাৎ, চৎনবী, অমসুং তো-তোপ্পা লাইনিং লাইশোল লৈজবা কাঙলূপনি। লাইবক থীবনা লমখাংদা মফমসিদা নৌনা চংলকখিবা লাইনিং লাইশোলনা, অমসুং মদুগা লোয়নদুনা লাকখিবা নাৎ অমসুং চৎনবনিা ঐখোয়গী হান্না লৈজরম্লিবা লাইনিং লাইশোল অমসুং হৌন লোনচৎশিংদুগা তোৎশিন য়ানশিন্নখিদুনা ঐখোয়গী অশেংবা মশক মাঙবা হৌখি, মীপোৎনা ইপোৎ ওইনা লৌখি। মসিগী নিংদোন পোম্বা হৌজিকসু কোক্ত্রি। মীগী মপোৎ মরলনা ঐগীনি হায়না খনখিবা অদু অদুক্কী মতীক মরু মরা তানা চঙখি, করি অমুক হায়রগনি ইশাগী লাইনিংবু, ইশাগী ইরোলবু শোকপা ফাওবা লাইনা পক্কদৌগুম খনবা মতাং য়ৌখি।
বাংলা অমসুং সংস্কৃতি ৱাহৈ শীজিন্নবা হৈবশিংবু অরেম্বা, লাইরিক হৈবা মী ওইনা লৌনরকপা মতম য়ৌখি। অয়ূক নুমিদাং শীজিন্নবা ৱাহৈশিং ফাওবা মীরোল চংশিল্লকখি। অদুবু লমদম অসিদা মীগী মনাৎ অমসুং মীরোলদা তাংজরগা অরেম্বা, লাইরিক হৈবা ওইনা লৌনবা মতমদুদা ঐখোয়না ঐখোয়গীনি হায়না লৌরুরিবা চৎনবীগী মপু ওইরিবা বাঙ্গালিশিংনা নম্না তাবা কাছার লমদমগী মীতৈশিংগী মফমদদি ইকাই ফিরুক খুম্বা মতম ওইখি। মখোয়গী হৌন-লোনচৎ, লাইনিং লাইশোলবু ৱায়রগা ঐখোয়গীনি হায়না চাউথোকচরিবা মীতৈশিংবু করেম্নফম, নোক্নফম ওইখি।
অসুম্না ইকায়বা নংবা, মায় ফিরুক খুম্বগী মতম অদুদা, ইং কুমজা ১৮৮৮ গী থৱানগী ২২ নিং পানবা লৈপাকপোকপা নুমিত্তা কাছারগী হাইলাকান্দিগী লাইশ্রম খুনদা নাউরেম শাগৈদা নাউরেম চাউবা অমসুং লাইশ্রম নিংঙোল নাউরেম ওংবী থম্বৌ অনীগী মচা নুপা নিপান অমসুং নুপী অনী, পূন্না তরাগী মনুঙদা তরুকশুবা মচা ওইনা ফুল (ফুলো) না তাইবং ফাওরকখি।
অঙাং ওইরিঙৈদা মমা ইবেম্মা অমদি মপাবুংনা ফুল (ফুলো) হায়না কৌজৈ অদুগা ফন্দ্রৈনা খেৎপগুম মশা নাননা নীংথিজৈ হায়দুনা ফুন্দ্রৈ হায়নসু কৌনখি। লাইরিক য়াম্না ফনা হৌরকপা ফুলোনি। কাছার মাইকৈদা অহানবা এন্ত্রান্স পাস তৌবা মীশক্নি। মতম অদুগী এন্ত্রান্স হায়বসি কলকাতা য়ুনিভার্সিটিনা লৌবনি। হৌজিক্কী মেত্রিক পরিক্ষা অসিগুম্বনি। মতম অদুগী কলকাতা য়ুনিভার্সিটিগী জুরিসদিক্সন্দদি হৌজিক্কী নোংচুপ বেঙ্গল বাংলাদেশ পূল্লিঙৈ, ষ্টেট মচা মচা লৌথোক্ত্রিঙৈগী অপূনবা আসাম অমসুং মতমদুগী বর্মাসু য়াওরগনি।
অসুম্না হৌরকখিবা নাউরিয়া ফুলোগী মমিং অসি ঙসিদি মীতৈ খুন্নাইগী কাউবা য়াদবা মিং অমা ওইরে। মসিগী মরম হায়ববু মশাগী লাইনিং থাদোক্তুনা অতোপ্পা লাইনিংদা তাংজরুবগী ইকায় ফিরুক খুম্বগী অসি মঙাইরে হায়না খনবা থা য়ৌরকপদা মহাক্না মীতৈ ঐখোয়গীসু মশাগী লাইনিং লাইশোল, লোল ময়েক লৈজৈ হায়দুনা শিরুরবা মীতৈ লাইনিংগী হিংগৎ ঈহৌ অমা শাগৎপগী অহানবা খুৎমাবা ওইখি।
হান্নগী চৎনরিবা লাইনিং থাদোক্তুনা অনৌবা লাইনিং অমা চৎননবা হোৎনৈ হায়বগী লৈকাই খুননা মাংই হায়না ইন্থোকপিবগী অৱা কোঙ্গাই নংখিবা অহানবা মীশক্নি। অদুবু মহাক্না তৌরিবদু লাল্লি হায়না চংজখিবা মীশক নত্তে নাওরিয়া ফুলদি। মাঙলুরবা মশাগী অরিবা লাইনিং লাইশোল অমুক হিংগৎনবা অনৌবা থৌনাগা লোয়ননা চংশিল্লক্রিবা ফুলনি। তাংজরুবা লাইনিংনা মরু মরা তাখিবদগী লূপতুনা লৈখ্রবা ইরৈবাকচাশিংবু, “হৌরো হৌরো পারিঘোই/ মপুগী পাউবু লাকয়ে ইবুঙোশিং/ হৌরো হৌরো পারিঘোই/ পোকলেন পোকপা য়েওললে/তুংনা মাঙ ওইরকলে/ সিৎলুবা নুংশিৎ হল্লক্লে/ পংধরুবা সিংলী হৌরকলে।” হায়দুনা হৌদোকখি।
কাউথোক্লুরবা ঐখোয়গী হৌন লোনচৎ অমুক হল্লক্লে অদুনা পারিখোই হৌরো নশাগী, খুন্নাইগী, ফুরুপকী থৌ পাঙথোক্লরো হায়না তুমখুল হুল্লিবা মীতৈশিংবু হৌদোক্লম্মী। ঐখোয়গী নত্তবা কয়ানা ঐখোয়গীনি হায়দুনা শীজিন্নরিবশিং অসি থাদোক্লসি, ইশাগী লৈজরিবা কয়াসি চৎনহল্লসি হায়দুনা তুমখুন তান্দুনা লৈগদবা মতম নত্তে হায়দুনা, “য়াহৌরসি ইবংঙোশিং/খঙনরসি ওজাশিং/ নোংপোক মাইগৈ ঙানখরে/ ৱাবা উচেক খোংখরে/ নোংচুপ নোংসু হাংখরে/ মায়কৈ মায়থোঙ শেংখরে” হায়না অমুক্কসু ঐখোয়বু হৌদোক্তুনা লম্বী তাকপীরম্মী।
লাইনিং লীচৎ অমা লৈ হায়বসি ইরায় লায়না হায়বা য়াবা নত্তে। অমুক্কা হেন্না ইশাগী লাইনিং লীচৎ অমা লৈজরম্মী হায়বসিগী অরংবা কাঙ্খুল মুৎপগুম্না লৈখ্রবা মতম অমদা ইনৌ নৌনা চিংথোরকপা হায়বসি অরায়বা নত্তে। লাইনিং লীচৎ, হায়বদি ধর্ম্ম অমা লৈ হায়গে হায়রবদি লাইনিং লীচৎ অদুগী থাজনবা শেম্বীবা মপু অমা লৈ হায়বসিদা থাজগদবনি, লাইনিং-লীচৎ অদুগী অশেংবা লাইরিক, হোলি বুক লৈগদবনি, মশাগী তোঙানবা লাইনিং লাইশোল লৈজগদবনি, লাইনিং লীচত্তুগা মরী লৈনবা হরাও কুহ্মৈ লৈগনি অমদি লাইনিং লীচত্তুদা থাজবা থম্লিবা লাইনিংথৌ লাইম্মেশিংগা মরী লৈনবা মিথোলোজিকেল ষ্টোরিশিং লৈগদবনি। য়ামদ্রবদা হায়রিবশিং অসি য়াওদনা ঐখোয়গী নৎত্রগা ফুরপ অমগী মশাগী লাইনিং অমা লৈরি হায়বসি য়াদে।
অদুনা মীপাল তাংবা লাইনিংনা ঐখোয়গী হৌনা লোনচৎ, চৎনবী, কালচার পুম্নমক য়োৎশিনখ্রবা মতমদুদা ঐখোয়গীসু ইশাগী লাইনিং লীচৎ অমা লৈ মদুগী মরী লৈনবা মতীক চাবা মগুণ লৈবা অচঙবা পূম্নমক লৈ হায়না পুথোকপসি অরায়বা নৎখিদে। অদুবু পূম্নমক অদু লাইনিংহলনা পুথোক্তুনা পীখি। পূম্নমক অসি পুথোক্নবা হোৎনবদা মীয়াম্না ইকায় খুম্নরিবা পুলিস ওফিসারগী ফম ফাওবা থাদোক্তুনা মজাতিগীদমক্তা হোৎনখি।
নাউরিয়া ফুলোগী পুন্সি অমদি মহাক্না ইরম্বা অমসুং তৌরম্বশিং অসি য়েংলুরবদি মায়থোঙ য়াম্না মীশক অমনি। মহাক্না ইরম্বশিং অসি কূপ্না নৈনরবদি মণিপুরী খোরিরোলগী খুৎমাবা অশৈবা অমসুনি হায়বদা হায়মনবা থোক্তে। অসিদা নত্তনা খুন্নাইগী ওইরিবা প্রোব্লেমশিংবু কূপ্না য়েংলগা মদু কোক্নবা ৱাখৈ অমা পীবা য়াবা ৱাখল্লোন পীবা, সোসিয়েল ইস্যু অমসুং মদুগী ওইথোকপা য়াবা সোলুসন সাজেস্ট তৌবা অইবনি হায়না লৌবদসু লানদে। মহাক্না ইং ১৮৮৮ দা পোক্লগা ইং ১৯৪১ গী জুনদা লৈখিদবা, শুপ্নগী চহী ৫৩ খক্তমক হিংলম্বগী মনুংদা ইং ১৯৩০দগী ১৯৪০ ফাওবা চহী ১১ খক্তগী মনুংদা লাইরিক পূন্না ১৯ ইরম্মী। ইরম্মিবা লাইরিকশিং য়াম্না কূপ্না নৈনবদা মতমদুদা অনৌবা ওইনা থোকপা থিমশিং ওইবতা নত্তনা খোরিরোলগী ওইনসু, লাইনিং লম্বীগী ওইনসু মগুণ লৈবা লাইরিকশিংনি।
মহাক্না ইরম্বা লাইরিকশিংগী অপূনবা ইদিসন হৌজিক্তি পুথোক্লে। মহাক্না ইরম্বা লাইরিক ১৯ মক থেংনদ্রবসু – অপোকপা মপুগী তুংনফম, গৌড় ধর্ম্ম চৎলকপা মতাং, হৌনবুঙ অমসুং লান্নবুঙ, নিংথৌরেল পামহৈবা, তেংবানবা অমসুং লাইনিংথৌ লাইপাউ, অহল য়াথং, মীতৈ হৌভম ৱারী, থা-ইন-নোংইন, অথোইবা শৈরেং, খুদা নিপান অমসুং ঐগী ৱারেং হায়রিবা লাইরিক তরামাথোই অসিদি মীপুম খুদিংমক্না পাদুনা মহাও তংহন্নীংই। মসি পারুবদা শোয়দনা মশানা মশাদা য়েলম্বা মীৎয়েংগী অশেংবা মশক উরক্কনি হায়বদা হায়মনবা থোক্লোই।
মহাক্না ইরম্বা লাইরিকশিং অসি মুন্না য়েংলুরবদি কাঙলূপ অনী থোক্না খায়দোক্লগা থম্বা য়াই। অমনা ঐখোয়গী খুন্নাইদা চৎনরিবা লোজিকেল ওইদবা নৎত্রগা মমূৎ তানা খঙলগা চৎনবসু নত্তবা ওইবশিং অসিগী মাঙজবশিং পুথোক্তুনা তাকপা অমদি অদুগুম্বা ঐখোয়গী মাঙনবা ওইরিবা চৎনবীশিং অদু থাদোকসি হায়বগী পাউজেল পীরিবা লাইরিকশিং, অদুগা অতোপ্পা কাঙলূপ অমদনা তাইবংপান মপুগী মতীক মগুণ শকপা, মাবু খঙননবা হোৎনজবগা মরী লৈনবা লাইরিকশিংনি। কাঙলূপ অনী অসিদা য়াওরিবা অসি অমমমতং খূদম ওইনা লৌখৎপা য়াই।
খুন্নাইবু কূপ্না য়েংলগা করেম্নবগুম হায়রকপদা, “হরি সংকীর্ত্তন হায়রিবসিদি পূক্নিং ৱারক্নবগীদমক্তনি। অদুম্না মতীক চাউখ্রবা হরি সংকীর্ত্তনসিগী ময়ায়দা তাইবংগী অপাম নুংশি থুংননবগীদমক তৌরিবা বিবাহসিদা খ্বাইদগী মমাঙদা লেন্নবগুম নুপীগা নুপাগা অনীবু লৈ হুক্নহনবসিদি, লঙজবা ওইগদ্রা হায়না চেৎনা খনজৈ। বিবাহদা, রিপুদমন ওইরিবা হরি সংকীর্ত্তন তৌবসিনরা, বিবাহ ওইখিবা নুপী-নুপাশিংনা চাদা নাওতা কৌনা ফংলিবা অমসুং থুনা থুনা খায়নরিবসিবু? অরান খুভম ঈশৈ শকপসিনরা মতৈ মনাও পুন্সিনদ্রিবসিবু? অরান খুভম ঈশৈ শকপসিনরা, বিদুরগুম্না লায়রবনা পৎ তৎলিবসিবু? অমসুঙ অসুম্না বিবাহ মন্ত্রনা সিদ্ধ ওইখ্রবী নুপীদুনা, বিধবা ওইরগা অমুক হন্না মৱা নাইবাসিবু য়াগদৌরিব্রা?” (ঐগী ৱারেং, লা. ১৪৮)। অদুগা কাঙলূপ অমদনা তাইবং মপুগী মতীক ময়ায় শোন্দুনা অরান খুভম ফংনবগী খৌরাংবা, মাগী তুংনফম অমসুং ফংনফমবু থিজরিবা মঙোন্দা চংজবনি, “ইপুরোইদি ইবুংঙো/ ননাই ওইনা লৈজগে/লাইনিংথৌদি ইবুংঙো/ পুক্নিং চেৎনা নীংজগে” (অপোকপা মপুগী তুংনফম, লা.২৮)।
নাউরিয়া ফুলোগী মরীদা থিবা য়াবা, নৈনবা য়াবা কয়া অমা লৈরি। হন্দক্কী চহী অসিদা তারিবা মহাক্কী চহী ১৩৪ শুবা মপোক নুমিৎকী থৌরমদা মাগী মতীক মগুণ অখঙ অহৈশিংনা শোয়দনা শক্নারক্কনি, শোন্নরক্কনি, অমসুং নৈনরক্কনি। মখা তানা মাগী মরমদা হেন্না হেন্না খঙনবা নৈনরক্কনি নৈনফম থোকই। মহাক্না ইরম্বা খরা সিল্লেবাসতা হাপ্তুনা তম্নরিবা অসিনসু হেন্না নৈননবগী মরম অমসু ওইগনি। অদুগা মাইকৈ অমরোমদগী য়েংলবসু মহাক্না মীতৈ হায়বা কাঙলূপ অসিগী ইকায়বা নংনা লৈরিবা মতাং অমদা ঐ লৈরি মীতৈ হায়বসি মশাগী লাইনিং লাইশোল হৌন লোনচৎ লৈজবা কাঙলূপ জাতি অমনি হায়না মতমদুদা লৈবাক্না মাংই হায়না ইন্থোকপীবফাও য়াওনা অৱাবা নুংঙাইতবা কয়া খাঙলগা মীতৈ ঐখোয়বু তৌবিমল খঙবা উৎফম থোকই।
ঐখোয়গী ইপা ইপুবু মশক তাকপা, মখোয়গী মফমদা তৌবিমল খঙবা উৎপা হায়বসি ঐখোয়গী তৌদবা য়াদবা ইথৌনি। অমরোমদসু ইপা ইপুগী মফমদা ইকায় খুম্নবা উৎপা ঙমদবা মীদুদি তাইবং মপুনসু চানবিরোই। মহাকপু নীংশিংবা হায়বসিমক ঐখোয়গী ফজরবা হৌন লোনচৎপুসু উৎপনি।


text:
অদর বেকবার্দ ক্লাসেস (নোন ক্রিমি লেযর) সার্টিফিকেট
এপ্লিকেন্টনা পীশিনগদবা দোকুমেন্টশিং:
- এপ্লিকেন্টকী শক্তাকচে
- লৈফমগী শক্তাকচে
- মমা মপা/গার্জিযান / স্পাউজগা এপ্লিকা-টকা লৈনবা মরী তাকপা চে
- মমা মপা থবক তৌদে হাযবা উত্পা চে
- প্রাইভেট সেক্তর নত্ত্রগা পি এস ইউশিংনা পীরকপা মফমশিং অসিদা থবক তৌবা মমা মপাশিংগী ইনকম উত্পা চে
- অনওর্গনাইজ প্রাইভেট সেক্তরদা থবক তৌবা নত্ত্রগা সেলফ এমপ্লোই মমা মপাশিংগী ইনকম উত্পা চে
- গভর্নমে-ট সেক্তর নত্ত্রগা অতোপ্পা পি এস ইউদা থবক তৌবা মমা মপাশিংনা পাযরিবা ফমশিং তাকপা চে
- পি এস ইউ যাওনা গভর্নমে-ট সেক্তরদা থবক তৌবা মমা মপাশিংগী অতোপ্পা গভর্নমে-ট নত্ত্রগা পি এস ইউদগী লাকপা ইনকম উত্পা চে
- মমা মপা অনিমকনা কন্সটিটু্যসনেল পোষ্ট পাযব্রা হাযবা উত্পা চে (চিংনবা লৈবদা)
- ক্লাস মেমরসিপ উত্পা চে (চিংনবা লৈবদা)
- সিটিজনসিপ তাকপা চে (চীংনবা লৈবদা)
- এপ্লিকেন্টকী পাসপোর্ট সাইজ ফোটো অনি
বিজিট: https://eservicesmanipur.gov.in
ওফিস ওফ ডি দিপুটি কমিসণার
মফম : লমফেলপাত | সহর : ইম্ফাল ৱেষ্ট | পিন কোড : 795004


text:
তেক্সতাইল মন্ত্রালয়
কেন্দ্রগী তেক্সতাইল অমসুং নুপী অঙাংগী চাউখৎ থৌরাংগী মন্ত্রী শ্রীমতী স্মৃতী জুবিন ইরানিনা ৬শুবা জাতিগী ফিশা-লোনশাগী নুমিত্তা মীয়ামদা য়াইফ-পাউজেল পীখ্রে
হেন্দলুম মার্ক স্কিমগী মোবাইল এপ অমসুং বেকএন্দ ৱেবসাইৎ হৌদোকপা, মাই হেন্দলুম পোর্তেল, ভর্চুএল ইন্দিয়ন তেক্সতাইল সোর্সিং ফেয়র ২০২০ অমসুং ক্রাফ হেন্দলুম ভিল্লিজ, কুলু উৎপনা থৌরম অদুগী মশক ওইখি
হেস্তেগ #Vocal4Handmade হায়বা হেন্দলুমগী পোত্থোকপু শন্দোক্নবগীদমক চয়োল অনী চুপনা চত্থগদবা সোসিএল মীদিয়া কেম্পেন অমা হৌদোকখ্রে
Posted On:
07 AUG 2020 4:17PM by PIB Imphal
কেন্দ্রগী তেক্সতাইল অমসুং নুপী অঙাং চাউখৎ থৌরাং মন্ত্রী শ্রীমতি স্মৃতী জুবিন ইরানিনা ৬শুবা জাতিগী ফিশা-লোনশা নুমিত্তা মীয়ামদা য়াইফ-পাউজেল পীরক্লি। জাতিগী ফিশা-লোমশা নুমিৎ পালন তৌনবা তেক্সতাইল মন্ত্রালয়, ভারত সরকারনা শীনবা ভর্চুএল ফংসন অমদা ৱা ঙাংলদুনা শ্রীমতি স্মৃতী ইরানিনা প্রধান মন্ত্রী শ্রী নরেন্দ্র মোদীবু চহী খুদিংগী ওগস্ত ৭পু লৈবাক অসিগী ফিশা-লোনশাগী নুমিৎ ওইরগনি হায়না অহানবা ওইনা স্বাদেশি ঈহৌগী হায়রিবা তারিখ অসিদা ১৯০৫দা হৌখিবা নুমিত্তগী চহী ১১০গী মতুংদা লাউথোকখিবগীদমক থাগৎপা ফোংদোকখি। মহাত্মা গান্ধীদা ইকাই খুম্নবা উৎলদুনা শ্রীমতি স্মৃতী ইরানিনা হায়খি মদুদিভারতকী নীংখা তম্বসি তরেংগী মতেংনা ফংবা ঙমখিবনি। হিমাচল প্রদেশকী মুখ্য মন্ত্রী শ্রী জাইরাম থাকুরনা কঙ্গ্রাদগী ভর্চুএল ওইনা শরুক য়াখি।
ফোতো
থৌরম অসিদা শ্রীমতি স্মৃতি ইরানিনা হেন্দলুম মার্ক স্কিম (ঐচ.এল.এম.)গী মোবাইল এপ অমসুং বেকেন্দ ৱেবসাইৎ হৌদোকখি। মন্ত্রীনা হায়খি মদুদি হেন্দলুম মার্ক অসি অশেংবা হেন্দলুমগী পোত্থোকশিংদা অপুনবগী মমিং অমা পুরক্নবগীদমক লিংখৎপনি। তেক্সতাইল কম্মিতী মুম্বাইনা মোবাইল এপ অসি রেজিস্ত্রেসনগী প্রোসেস পুল্লপ দিজিতেল ওইনবগীদমক বেকেন্দ ৱেবসাইৎ অমগা লোইননা পুথোকখিবনি। এপ অসি ইংলিশ অমসুং ভারতকী লোল ১০দা ফংগনি অমসুং লৈবাক অসিগী কাচিন কোয়া শিনবা থুংনা লৈরিবা ফিশা-লোনশা তৌরিবা মীওইশিংনা মখোয়গী ময়ুমদগী মোবাইলদা অমুক অনীরক নম্লগা হেন্দলুম মার্ক রেজিস্তর তৌবা য়ারগনি। মসিগী এপ অসিনা পুথোক্লিবা হেন্দলুমগী পোত্থোকশিংদা নপ্লিবা অখন্নবা অমসুং দাইনামিক ওইবা ক্যু.আর. কোদ অসিগী মতেংনা পোত্থোক অদু শেংব্রা শেংদব্রা অমসুং মমাংদা মশাগী ওইব্রা হায়বদু খঙবা ঙম্লগনি।
কেন্দ্রগী তেক্সতাইল মন্ত্রীনা "মাই হেন্দলুম" কৌবা তোঙান-তোঙানবা ফিশা-লোনশা তৌরিবশিংগীদমক অমসুং অতোপ্পা ওর্গনাইজেসনশিংনা ব্লোক লেবেল ক্লস্তর, হেন্দলুম মার্কেতিং এসিস্তেন্স অমসুং এৱার্দশিংগুম্বা তোঙান-তোঙানবা কান্নবা কয়া লৌনবগীদমক থাজিনবসু য়ারগনি। পোর্তেল অসিবু হৌদোক্লদুনা মহাক্না প্রধান মন্ত্রী শ্রী নরেন্দ্র মোদীবু ২০১৫তা অহানবা নেসনেল হেন্দলুম দেগী থৌরমদা "ইন্দিয়া হেন্দলুম" হৌদোকপীরম্বগীদমক থাগৎপা ফোংদোকখি। মহাক্না হায়খি মদুদি হৌজিক ফাওবদা ব্রান্দ অসিগী মখাদা পোত্থোক্কী কাংলুপ ১৮০ হেন্না লৈবা পোত্থোক ১৫৯০ মিং চনখ্রে। "সাইন-ইন" অমখক্তা য়াওবা পোর্তেল অসিনা হেন্দলুম স্কিমশিংগী ঈ পাউ কয়া য়াওবা ৱান স্তোপ শোপ ওইবদা নত্তনা নেসনেল হেন্দলুম দেবেলপমেন্ত প্রোগ্রামশিংগী মখাদা পায়খৎপা থৌরম কয়াগী হৌজিক ওইরিবা ফিবমশিং মনুং মপান ফাওনা উবা ঙম্লগনি, অমসুং তোঙান-তোঙানবা মুদ্রা লোন স্কিম, ৱেবর্স ইন্সুরেন্স, য়ার্ন সপ্লাই, কোন অমসুং খুৎলাইশিংগ য়েন্থবা, ত্রেনিং পীবা অসিনচিংবশিংগী ঈ পাউশিং পীরগনি। মেলা, দিলি হাৎস অসিনচিংবশিংদা স্তোল লৌনবগীদমক ওনলাইন লোত্তরী সিস্তেম অমসু অরোন অথুপ য়াদনবগীদমক হৌদোকখ্রে। পোর্তেল অসি ই.ওফিস অমসুং দি.বি.তি. পোর্তেলদা লিঙ্ক তৌগনি।
তেক্সতাইলগী কেন্দ্রগী মন্ত্রীনা ভর্চুএল তেক্সতাইল সোর্সিং ফেয়র ২০২০সু হৌদোকখি। কোবিদ-১৯ লাইচৎ অসিগী খুদোংথীরবা মতম অসিদা অমসুং মহৌশাগী কৈথেলগী মওং মতৌ হায়বদি একজিবিসন, মেলানচিংব কয়া পাঙথোকপা য়ারক্ত্রবসিদা সরকার অসিনা ফিশা-লোনশা তৌরিবশিংদা ওনলাইনগী খুথাংদা য়োনবা য়ানবগী থৌরাং পায়খৎলি। "আত্মনির্ভর ভারত"কী মংলান মংফাওনবা য়ানবগীদমক খোংথাং অমা থাংজিনবা ওইনা, হেন্দলুম এক্সপোর্ত প্রোমোসন কাউন্সিলনা ভর্চুএল ফেয়র অমা শীল্লি। ফেয়র অসিনা লৈবাক অসিদা লৈরিবা মফম কয়াদগী পার্তিসিপেন্ত ১৫০ রোম্না মখোয়গী পোত্থোকশিং অখন্নবা দিজাইনশিং অমসুং খুৎশা হৈবগী খুদম কয়াগা লোইননা পুথোক্কনি। ইন্দিয়ন তেক্সতাইল সোর্সিং ফেয়র অসি ওগস্ত ২০২০গী তাং ৭, ১০, অমসুং ১১দা হাংদোক্কনি। শো অসিনা মাংজৌননা মালেমগী থাক্তা লৈবা লৈগদবা মীওই কয়াগী পুক্নিং চিংশিনখ্রবনি।
ক্রাফ হেন্দলুম ভিল্লিজ, কুলুদা দিস্ত্রিক্ত এদমিনিস্ত্রেসন কুলুগা খুৎশম্নদুনা প্রজেন্তেসন অমসু শেমখ্রে। থৌরম অদুদা ৱা ঙাংলদুনা হিমাচল প্রদেশকী মুখ্য মন্ত্রী শ্রী জয় রাম থাকুরনা হিমাচল প্রদেশকী হেন্দলুমগী পোত্থোকপু উত্থোকচবগী তাঞ্জা অমা ফংবসিদা হরাউবা ফোংদোকখি অমসুং হায়খি মদুদি ফিশা-লোনশানা রাজ্য অসিগী নাৎ অমসুং অরিবা ইপা ইপুনা থম্বীরম্বশিংগী খুদমনি। মহাক্না হায়খি মদুদি রাজ্য অসিনা জিল্লা অমসুং পোত্থোকশিংবু মখোয়গী ওইবা তোপ-তোপ্পশিংদু উত্থোকপা য়ানবগীদমক জিল্লা অমা- পোত্থোক অমগী স্কিমবু থবক ওইনা পায়খৎনবা কন্না হোৎনরি।
থৌরম অসিবু মশক তাক্নবগীদমক অমসুং লৈবাক অসিদা লৈরিবা মীয়ামগী মরক্তা ফিশা-লোনশা তৌরিবশিংদা থবক শুবগী চাউথোকচবদু পোকচনবগীদমক হেন্দলুম ৱেবিং কম্ম্যুনিতীশিংগীদক চয়োল অনী চুপ্না পাঙথোক্কদবা সোসিএল মীদিয়া কেম্পেন অমা হৌদোকখ্রে। শ্রীমতি স্মৃতি ইরানিনা কাউন্সি ওব মেম্বরশিংদা লৈরিবা ইকাইখুম্নরবা মন্ত্রীশিং, লেফতনেন্ত গবর্নরশিং, ইকাই খুম্নজরবা রাজ্যশিংগী মুখ্য মন্ত্রীশিং অমসুং লোক সভা অমসুং রাজ্য সভাগী ইকাইখুম্নজরবা পার্লিয়ামেন্তকী মেম্বরশিং অমসুং ইন্দস্ত্রিএলিস্তশিংগী ইমুং মনুংশিংনা মখোয়গী সোসিএল মীদিয়াগী খুত্থাংদা অতোপ্পশিংবুসু পুক্নিং চিংশিনবীদুনা ফিশা-লোনশা তৌরিবা খুন্নাই অসিগা অপুনবা ওইনা লেপমিন্নরি হায়বদু উৎমিন্ননবা পুক্নিং চিংশিনখি।
তেক্সতাইল মন্ত্রালয়না ভারত সরকারগী সেক্রেতরীশিং অমসুং থাক মান্নবা ওফিসরশিংদসু মসিগা মান্না হায়জখি। মসিগী মথক্তা, রাজ্য খুদিংমক্কী সেক্রেতরীশিং, এক্সপোর্ত অমসুং প্রোমোসন কাউন্সিল, সেন্ত্রেল সিল্ক বোর্দ, নেসনেল জুৎ বোর্দকুম্বা সিস্তর তেক্সতাইল বোদীশিংদসু সোসিএল মীদিয়া কেম্পেন অসিবু কম্মন হেস্তেগ অমগী মখাদা পাকথোক চাউথোকহন্নবা খঙহনখি অমসুং এসোসিএৎশিং অমসুং ইমপ্লোয়ীশিংনা হেন্দলুমগী ফিরোলবু শীজিন্ননবা খঙহনখি। ই-কম্মর্স এন্তাইতীশিং, রিতেল কম্পেনী অমসুং দিজাইনর বোদীশিংদসু তেক্সতাইল মন্ত্রালয়না হেন্দলুমগী পোত্থোকশিংবু প্রোমোৎ তৌনবা হোৎনরিবসিবু মতেং পাংবীনবা হায়জখি।
মখা তানা হেন্দলুম্বু কম্মন হেস্তেগ #Vocal4Handmade অসিগা লোইননা মীদিয়া কেম্পেন অসিগী মখাদা হেন্দলুম, হেন্দলুমগী পোত্থোক, লৈবাক অসিগী তোঙান-তোঙানবা মফমশিংদগী পুথোকপা মমল ৱাংবা হেন্দলুমগী পোত্থোকশিং, মখোয়গী শারিবা মীওইশিং, ৱেবর/আর্তিসানশিংনা ত্বীৎ তৌদুনা অমসুং সেক্তর অসিবু অচম্বা মীয়ামদা খঙহন্নবগীদমক হৌদোকখ্রে।
সেক্রেতরী (তেক্সতাইল) শ্রী রবি কাপুর অমসুং দিবেলপমেন্ত কম্মিসনর (হেন্দলুম) শ্রী সঞ্জয় রাস্তোগীসু থৌরম অদুদা শরুক য়াখি। থৌরম অদু লৈবাক অসিগী কাচিন কোয়া কয়াদগী পাক শন্না শরুক য়াখি। লৈবাক অসিদা লৈরিবা হেন্দলুম ক্লস্তরশিং, ৱেবর্শিংগী সর্বিস সেন্তর ২৮ পুম্বা, ইন্দিয়ন ইন্সতিত্যুৎ ওব হেন্দলুম তেক্নোলোজী ৬, নেসনেল হেন্দলুম দিবেলপমেন্ত কোরপোরেসন, হেন্দলুম এক্সপোর্ত প্রোমোসন কাউন্সিল অমসুং এন.আই.এফ.তি. কেম্পসশিংসু শম্নখি। মসিগী মথক্তা, ক্রাফ হেন্দলুম ভিল্লিজ কুলু অমসুং মুম্বাইগী তেক্সতাইল কম্মিতীসু থৌরম অদুদা শম্নখি।
হেন্দলুম্বু পাক শন্না খঙহন্নবগীদমক, তেক্সতাইল মন্ত্রালয়না অনৌবা খোংথাং কয়া লৌখৎলি। সিশা-লোনশা তৌরিবশিংনা কেন্দ্র সরকারগী বিভাগশিংদা হকথেংননা পোৎ য়োনবা য়ানবগীদমক সরকারগী ই।–মার্কেৎ প্লেসতা থাগৎনবগীদমক খোংথাংশিংসু লৌখৎখ্রে।
তেক্সতাইল মন্ত্রালয়না লৈবাক অসিদা শীনবা থুংনা লৈরিবা প্রদ্যুসর্স কম্পেনীশিংদা হেন্দলুমগী স্কিম কয়া ফিশা-লোনশা তৌরিবা মীওইশিংদা মরুওইনা মতোমতা নত্ত্রগা শেল্ফ হেল্প গ্রুপশিং/প্রদ্যুসর গ্রুপশিংদা থবক তৌরিবশিংদা ফংহন্নবগীদমক হোৎননবা ই-পাউ কয়া পীরি।
*****
(Release ID: 1644578)
Visitor Counter : 77


text:
তেক্সতাইল মন্ত্রালয়
এস.ঐচ.জি./আর্তিসানশিংবু মরোমদোম লেপচবা ঙমহন্দুনা মমাংগী চহি ৩দা ক্লস্তর ১৩৮ কোন্দুনা চাউখৎহনখি
অম্বেদকর হস্তশিল্প বিকাস য়োজনাগী মখাদা বেনিফিশরী ১,৭৫,২০৮ কোনশিনখ্রে
Posted On:
20 JUL 2022 4:34PM by PIB Imphal
সরকারনা অম্বেদকর হস্তশিল্প বিকাস য়োজনা (এ.ঐচ.ভি.ৱাই.)গী মখাদা মায় পাকপগী ওইথোকপা লৈবা লৈবাক শিনবা থুংবগী ক্রাফ ক্লস্তর কোনশিনবগী অমসুং দিজাইন অমসুং তেক্নোলোজী অপগ্রেদ তৌবা, মার্কেতিং প্লেতফোর্ম, খুৎশু-খুৎলায় য়েন্থোকপা, ৱেলফিয়র প্রোগ্রাম, সেমিনার অমসুং এৱিয়র্নেস কেম্পকুম্বা তঙাই ফদবগী মতুং ইনবা খুদোংচাবা কয়া পীবগী থৌওং পাংথোকপা হৌখ্রে। মমাংগী চহি ৩দা অপুনবা ক্লস্তর ১৩৮ লৌশিনখি অমসুং মখোয়বু চাউখৎহন্দুনা গুজরাত রাজ্য য়াওনা ক্লস্তরশিং অসিগী এস.ঐচ.জি./আর্তিসানশিংবু মরোমদোম লেপচবা ঙমহনখি। মমাংগী চহি ৩দা এ.ঐচ.ভি.ৱাই.গী মখাদা লৌশিনখ্রবা রাজ্যগী ওইবা বেনিফিশরীশিংগী মশিং এনেক্সর ১দা পীরি।
ক্লস্তর এক্তিবিতীশিং য়েংশিন্নবা লৈবাক শিনবা থুংবদা ইভালুএসন পাংথোকখি। ইভালুএসন রিপোর্তকী মখা পোন্না, সরকারনা আধার লিঙ্ক পেহচান কার্দ, আর্তিসানশিংবু মুদ্রা লোনগী খুত্থাংদা তেংবাংবা অমসুং আর্তিসানশিংবু গবর্নমেন্ত ই-মার্কেতিং (জি.ই.এম.) পোর্তেলদা হাপচিনবা অমসুং মখোয়বু ই-কম্মর্স মার্কেতকী মতাংদা খঙহন্নবা সরকারনা লৈবাক শিনবা থুংবদা চাউপাল/শিবির ৬৭০ শীনখি। মখা তাবা ওইনা, নৌনা শেমদোক্লবা অম্বেদকর হস্তশিল্প বিকাস য়োজনা (এ.ঐচ.ভি.ৱাই.) অসিনা ইভালুএসন রিপোর্তপু নীংথিনা খন্নরবা তুংদা এস.সি., এস.তি., নুপী, নাম্মা শোবা অদুবু অখন্নবা মহৈ হৈবা, তুরিজম অমসুং এক্সপোর্তকী মতিক লৈবা ক্লস্তর কয়া মনুং চন্দুনা লৈবাক শিনবা থুংবগী মায় পাকপা ঙম্বগী ওইথোকপা লৈবা অতোপ্পা অহেনবা ক্লস্তর কয়া কোনশিনবগী মতাংদা খন্নরি। ওন্তোপ্রিনর অমসুং আর্তিসানশিংগী শেন্থোক হেনগৎলক্লিবশিংবু য়েংলদুনা লৈবাক শিনবা থুংবগী তোঙান-তোঙানবা ক্রাফ ক্লস্তরশিংদা প্রদ্যুসর কম্পেনী শেম্বগী সরকারগী হৌজিক ৱাখল্লোন লৈরে।
ৱাফম অসি তেক্সতাইলগী রাজ্য মন্ত্রী, শ্রীমতি দর্শানা জার্দোশনা ঙসি লোক সভাদা অইবা পাউখুম ওইনা পীখিবনি।
এনেক্সর ১
এ.ঐচ.ভি.ৱাই. স্কিমগী মখাদা লৈবা দাইরেক্ত বেনিফিশরীশিংগী অপুনবা মশিং
(২০১৯-২০২২)
***
(Release ID: 1843254)
Visitor Counter : 27


text:
দিস্ত্রিক ইলেক্সন ওফিস
ডিস্ট্রিক্ট ইলেকসন ওফিস চান্দেল জিলা অসি নিউ মিনি সেক্রেটরিয়েট বিল্ডিং চান্দেল জিলা গী এ-ব্লোক তা লৈ। দিপুটি কম্মিশ্নরনা ডিস্ট্রিক্ট ইলেকসন ওফিসর ওইনা পুই অদুগা ইলেকসন ওফিসর অমা অমদি নখা থাবা স্টাফশিংনা ওফিস অসিগী থবক থৌরমদা মতেং পাংই।
ওফিস অসিনা ডিস্ট্রিক্ট অসিগী মনুংদা জেনেরেল অমদি স্টেট এসেম্বলী ইলেকসনগী মীখলশিং পাঙথোকপদা য়াম্না মরু ওইবা থৌদাং লৌরি।
মসিগী মথক্তা ওফিস অসিনা মখাগী থবকশিং অসিসু তৌইঃ-
১. মীখলগী রেকোর্ড থম্বা।
২. বেল্লোত বোক্স, ইভিএম , ভিভিপেট নচিংবা মতম মতমগী শিজিন্নবা য়ানবা থম্বগী দাইত লৌবা।
৩. মতম মতমগী মতুংইন্না চীফ ইলেক্টোরেল ওফিস, মনিপুরগা খুতশম্নরগা মীখলগা মরী লৈনবা থবক থৌরমশিং পাঙথোকপা।


text:
হকশেল অমসুং য়াইফ-য়ুম্বাল মন্ত্রালয়
ভারত সরকারগী তেলিমেদিসিনগী থৌরাং ওইরিবা ইসঞ্জীবনিদা কন্সল্তেসন করোর ১.২ শুখ্রে
ইশা চত্তনা হেল্থ সর্ভিসশিং লৌনবা নুমিৎ খুদিংগী পেসেন্ত ৯০,০০০রোমনা ইসঞ্জীবনি শীজিন্নরি
Posted On:
21 SEP 2021 10:46AM by PIB Imphal
ভারত সরকারগী নেস্নেল তেলিমেদিসিন সর্ভিস, ইসঞ্জীবনিদা তৌখিবা কন্সল্তেসন করোর ১.২ (লাখ ১২০) শুদুনা লৈবাক অসিগী খ্বাইদগী পাম্নবা অমসুং খ্বাইদগী চাউবা তেলিমেদিসিন সর্ভিস অমা ওইরক্লি। হৌজিক্কী ওইনা নেস্নেল তেলিমেদিসিন সর্ভিস অসি লৈবাক শিনবা থুংবদা নুমিৎ খুদিংগী পেসেন্ত ৯০,০০০রোমনা লোইননা লৈবাক শিনবা থুংবদা লৈরিবা দোক্তরশিং অমসুং স্পেসিএলিস্তশিংনা পাকশন্না শীজিন্নরি।
হকশেল অমসুং য়াইফ-য়ুম্বাল মন্ত্রালয়গী নেস্নেল তেলিমেদিসিন সর্ভিস, ইসঞ্জীবনি অসি মোদ অনিগী খুত্থাংদা – হব অমসুং স্পোক মোদেলদা য়ুম্ফম ওইবা ইসঞ্জীবনি এ.বি.ঐচ.দবল্যু.সি.(দোক্তর তু দোক্তর তেলিমেদিসিন প্লেৎফোর্ম) অমসুং প্রজাশিংনা মখোয়গী ময়ুমদা লেংদনা লৈরগা আউতপেসেন্ত সর্ভিসশিং ফংহল্লিবা ইসঞ্জীবনি ও.পি.দি. (পেসেন্ত তু দোক্তর তেলিমেদিসিন প্লেৎফোর্ম) মসি মথৌ তৌরি।
ইসঞ্জীবনি এ.বি.-ঐচ.দবল্যু.সি.না চাউরাক্না কন্সল্তেসন ৬৭,০০,০০০ মপুং ফানা তৌখ্রে। মসি আয়ুশ্মান ভারত স্কীমগী মখাদা হেল্থ এন্দ ৱেলনেস সেন্তরশিংদা ইমপ্লিমেন্ত তৌরি। মসি নভেম্বর ২০১৯দা হৌদোকখি। ইসঞ্জীবনি এ.বি.-ঐচ.দবল্যু.সি. সর্ভিস অসি হৌদোকপা অহানবা রাজ্য অন্ধ্র প্রদেশনা ওইখি। মসি হৌদোকখিবদগী হৌনা তোঙান-তোঙানবা রাজ্যশিংদা হব ২০০০ অমসুং স্পোক ২৮,০০০রোম লিংখৎখ্রে।
ইসঞ্জীবনি ও.পি.দি. অসি নন-কোবিদ১৯ অমসুং কোবিদ১৯গা মরী লৈনবা আউতপেসেন্ত হেল্থ সর্ভিসেস লৌনবগা প্রজাশিংগীদমক্তা লৈরিবা তেলিমেদিসিন মখল অমনি। মসি ও.পি.দি. পুম্নমক থোং লোনখিবা মতম, লৈবাক অসিদা অহানবা লোকদাউন থমখিবা এপ্রিল ১৩, ২০২০দা হৌদোকখি। হৌজিক ফাওবদা ইসঞ্জীবনি ও.পি.দি.গী খুত্থাংদা পেসেন্ত ৫১,০০,০০০ হেন্না শেবা তৌখ্রে, মসিনা জেনরেল ও.পি.দি.শিং অমসুং স্পেসিএলিতী ও.পি.দি.শিং য়াওনা ওনলাইন ও.পি.দি. ৪৩০ হেন্না পাঙথোকখ্রে। বথিন্দা (পঞ্জাব), বিবিনগর (তেলঙ্গনা), কাল্যনি (ৱেস্ত বেঙ্গল), রিশিকেশ (উত্তরাখন্দ)দা লৈবা এম্দ অমসুং লকনৌ (উত্তর প্রদেশ)কী কিং জোর্জ মেদিকেল কোলেজ অসিগুম্বা মরু ওইবা তর্সিয়রী লেবেল মেদিকেল ইন্সতিত্যুসনশিংনা ইসঞ্জীবনি ও.পি.দি.গী খুত্থাংদা আউতপেসেন্ত হেল্থ সর্ভিসশিং ফংহল্লি।
ভারত সরকারগী ই-সঞ্জীবনি – নেস্নেল তেলিমেদিসিন সর্ভিস অসিনা ভারতকী শহর অমসুং খুঙ্গংদা লৈরিবা দিজিতেল হেল্থকী খেন্নবা অদু মেনখৎলি। মসিনা গ্রাউন্দ লেবেলদা দোক্তরশিং অমসুং স্পেসিএলিস্তশিংগী অৱাৎপা লৈবা অদু কোকহল্লি অমরোমদনা সেকেন্দরী অমসুং তর্সিয়রী লেবেল হোস্পিতালশিংদা পোৎলুম হন্থহল্লি। নেস্নেল দিজিতেল হেল্থ মিসিনগী মখাদা মসিগী দিজিতেলগী থৌরাং অসিনা লৈবাক অসিগী দিজিতেল হেল্থ ইকোসিস্তেম থৌগৎলি। মসি মোহালিদা লৈবা সেন্তর ফোর দিবেলপমেন্ত ওফ এদভান্স কম্প্যুতিং (সি-দি.এ.সি.)না দিবেলপ তৌখিবা ইন্দিজিনস তেলিমেদিসিন তেক্নোলোজী অমনি। মৌহালিদা লৈবা সি-দি.এ.সি.তীমনা এন্দ তি এন্দ সর্ভিসশিং ফংহল্লি। তেলিমেদিসিনগী কান্নবা অসি খঙলদুনা অমসুং কোবিদ-১৯ লাইচৎকী অতোপ্পা ৱেব অমা খঙহৌদনা থোরক্লবদি হায়না প্লানিং তৌদুনা হকশেল অমসুং য়াইফ-য়ুম্বাল মন্ত্রালয়গী থৌরাং অসি নোংমদা কন্সল্তেসন ৫০০,০০০ তৌবা ঙম্নবা হেন্না চাউথোকহনখি।
ইসঞ্জীবনি এদোপ্ত তৌবদা মাংজিল থারিবা রাজ্য ১০ অদুদি অন্ধ্র প্রদেশ (৩৭,০৪,২৫৮), কর্নাতকা (২২,৫৭,৯৯৪), তামিল নাদু (১৫,৬২,১৫৬), উত্তর প্রদেশ (১৩,২৮,৮৮৯), গুজরাত (৪,৬০,৩২৬), মধ্য প্রদেশ (৪,২৮,৫৪৪), বিহার (৪,০৪,৩৪৫), মহারাস্ত্র (৩,৭৮,৯১২), ৱেস্ত বেঙ্গল (২,৭৪,৩৪৪), কেরেলা (২,৬০,৬৫৪) অসিনি।
****
(Release ID: 1756705)
Visitor Counter : 132
Read this release in:
Tamil
,
Kannada
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Telugu
,
Malayalam


text:
আয়ুশ
চহী লোইশিল্লকপগী রিভিয়ু-২০২০
কোবিদ-১৯ ক্রাইসিস অসিগী মনুংদা মশা-মশানা চেকশিন্না লৈননবগীদমক মন্ত্রালয় অসিনা ইম্ম্যুনিতী ফগৎপা ঙম্বা খোঙথাংশিং হঞ্জিন হঞ্জিন হায়খ্রে
য়োগসানাবু কম্পিতিতিব স্পোর্ত অমা ওইনা ফোর্মেল্লী রিকোগনাইজ তৌখ্রে
Posted On:
24 DEC 2020 4:06PM by PIB Imphal
২০২০ চহী অসিদা কোবিদ-১৯ লাইনা-লাইচৎ অসিনা মালেম অসিদা হেল্থ ক্রাইসিস থোকহনখ্রে৷ ভারত খক্ত নত্তনা মসিগী শিবা য়াবা ভাইরস অসিনা মালেম অসিবু শাথিবা মওং অমদা শোকহল্লে৷ ভারতনসু কোরোনা ভাইরস লাইনা-লাইচৎ অসি থেংনরি অমসুং লৈবাক অসিদা লাইনা-লাইচৎ অসিদগী ফগৎননবগীদমক হৌজিক ফাওবদা অয়ুশ মন্ত্রালয় অসিনা কমদৌনা চেকশিন থৌরাংশিং লৌখৎখিবগে হায়বা অদু ঐখোয় লোইনা উরে৷ কোরোনা ভাইরস অসি থেংনবদা মন্ত্রালয় অসিগী থৌদাং অসি য়াম্না মরু ওইরে৷ অসিগীসু মথক্তা মন্ত্রালয় অসিনা মোদর্ন অমসুং ত্রেদিস্নেল সিস্তেম অনি অসিগী মরক্তা আর্থ লৈবা, ক্রোস লর্নিং অমসুং কোলাবোরেসন তৌদুনা পুনশিন্ননবা মসিগী তোঙান তোঙানবা ইনিসিয়েতিবশিং অসি লৌখৎখিবনি৷
কোবিদ-১৯গী মাইয়োক্তা অয়ুশ মন্ত্রালয়গী ইনিসিয়েতিবশিং: ইম্ম্যুনিতীগীদমক মশা-মশানা চেকশিন্না ইনগদবা গাইদলাইনশিং অমসুং প্রিবেন্তিব হেল্থ মিজরশিং অসিগী মতাংদা অয়ুশ মন্ত্রালয় অসিনা এদভাইজরী অমা ফোংখ্রে৷ মন্ত্রালয় অসিনা “ইম্ম্যুনিতীগীদমক অয়ুশ” হায়বা থা অহুমগী কেম্পেন্দ অদুবু থাগৎখ্রে৷ মন্ত্রালয় অসিনা অয়ুশকীদমক তেলিমেদিসিন প্রেক্তিস গাইদলাইন অদুসু শেমখ্রে৷
অয়ুশতা কোবিদ-১৯গী মতাংদা রিসর্চ স্তদী তৌবা: লৈবাক অসিগী সেন্তর ১৩৫দা প্রোফাইলেক্তিক, এদ-ওন অমসুং স্তেন্দ এলোন, ওবজর্বেসন অমসুং প্রি-ক্লিনিকেল/এক্সপিরিমেন্তেল স্তদীশিং য়াওনা অপুনবা স্তদী ১০৪ চৎথরি৷ মন্ত্রালয় অসিনা কোবিদ-১৯ অসি থেংনবদা মীওই কোতি ১.৪৭দা অয়ুশ সঞ্জিবানি মোবাইল এপ শিজিন্নহন্দুনা ইফেক্তিবলী, এসেপ্তেন্স অমসুং অয়ুশ এদভাইজরীশিং অমসুং চেকশিন থৌরাংশিং অসি শিজিন্ননবা এসেস্মেন্ত অমা পাংথোকখ্রে৷ রেস্পোন্দেন্তশিং অসিগী ৮৫.১% না অয়ুশ রেমিদী খরা কোবিদ-১৯গী প্রোফাইলেসিস/ত্রিতমেন্ত ওইনা শিজিন্নৈ হায়না মখোয়না রিপোর্ত তৌরকখ্রে৷
অনৌবা লেজিস্লেসনশিং চৎনখ্রে- নেস্নেল কম্মিসন ফোর ইন্দিয়ন সিস্তেম ওফ মেদিসিন(এন.সি.আই.এম.) এক্ত, ২০২০ অমসুং নেস্নেল কম্মিসন ফোর হোমিয়োপেথী(এন.সি.ঐচ.) এক্ত ২০২০: হৌজিক লৈরিবা ইন্দিয়ন মেদিসিন সেন্ত্রেল কাউন্সিল এক্ত,১৯৭০ অমসুং মসিগী মখাদা শেমখিবা সেন্ত্রেল কাউন্সিল ওফ ইন্দিয়ন মেদিসিন অমসুং হোমিয়োপেথী সেন্ত্রেল কাউন্সিল এক্ত,১৯৭৩ অমসুং মসিগী মখাদা শেমখিবা সেন্ত্রেল কাউন্সিল ওফ হোমিয়োপেথী অসি শিদোক্নবা এন.সি.আই.এম. এক্ত,২০২০ অমসুং এন.সি.ঐচ.এক্ত ২০২০ অসি ২০২০গী সেপ্তেম্বরগী তাং ২১দা চৎনখিবনি৷ অয়ুশ এদজুকেসন সেক্তরদা রিফোর্মশিং পুরকপা অসিনা হায়রিবা এক্তশিং অসিগী খ্বাইদগী মরু ওইবা পান্দমনি৷
ইন্সতিত্যুত ওফ নেস্নেল ইমপোর্তেন্স(আই.এন.আই.) শেমগৎপা: ২০২০গী সেপ্তেম্বর তাং ২২দা চৎনখিবা ২০২০গী ইন্সতিত্যুত ওফ তিচিং অমসুং রিসর্চ ইন অয়ুর্বেদ এক্ত অসিনা জমনগর কেম্পস্তা লৈরিবা গুজরাত অয়ুর্বেদ য়ুনিভর্সিতী অসিদা ইন্সতিত্যুত মরি পুনশিন্দুনা আই.এন.আই.গী স্তেতস অসি জমনগরদা লৈরিবা ইন্সতিত্যুত ওফ তিচিং অমসুং রিসর্চ ইন অয়ুর্বেদ(আই.তি.আর.এ.) অসিদা তাকই৷
ভারততা ত্রেদিস্নেল মেদিসিনগীদমক দবল্যু.ঐচ.ও. গ্রোবেল সেন্তর শেমগৎপা: ২০২০গী নবেম্বর তাং ১৩দা ৫শুবা অয়ুর্বেদ নুমিৎকী পাংথোকপা থৌরম অসিদা ৱল্দ হেল্থ ওর্গনাইজেসনগী দাইরেক্তর জেনেরেল দা. তেদ্রোস অধানোম ঘিব্রেয়েসনা ভিদিও মেসেজ অমা পীখ্রে অমসুং অয়ুশমান ভারতকী মখাদা য়ুনিবর্সেল কোভরেজ তৌননবা প্রধান মন্ত্রীগী কম্মিতমেন্ত অদু থাগৎখ্রে৷ ভারততা গ্লোবেল সেন্তর ওফ ত্রেদিস্নেল মেদিসিন শেমগৎপগী মতাংদা মহাক্না লাওথোকখ্রে৷ ভারতপু গ্লোবেল সেন্তর ওফ ত্রেদিস্নেল মেদিসিনগীদমক খল্লকপা অসিগীদমক প্রধান মন্ত্রীনা দবল্যু.ঐচ.ও. অমসুং দি.জি. অসিবু থাগৎখ্রে৷
দবল্যু.ঐচ.ও. দোক্তরশিংগী পোপুলেসন রেসিয়োদা অয়ুশ প্রেক্তিস্নরশিং মনুং চলহনবা: অয়ুশনা মেদিকেল প্রেক্তিস্নরশিং রেজিস্তর মেদিকেল প্রেক্তিস্নরশিংগী দাতাদা মনুং চলহনখ্রে অমসুং মসিনা দবল্যু.ঐচ.ও. দোক্তরশিংগী পোপুলেসন রেসিয়ো অদু হেন্না ফগৎহল্লে৷
আই.সি.দি.(ইন্তরনেস্নেল ক্লাসিফিকেসন ওফ দিজিজেস)১১: অয়ুর্বেদগী স্তেন্দর্দাইজ তর্মিনোলোজীস, মেদিসিনগী সিধা অমসুং উনানি সিস্তেমশিং শেমগৎননবগীদমক অয়ুশ মন্ত্রালয় অসিনা দবল্যু.ঐচ.ও.গা এক্তিবলী চৎমিন্নরী অমসুং নেস্নেল অয়ুশ মোর্বিলিতী অমসুং স্তেন্দর্দাইজ তর্মিনোলোজীস ইলেক্ত্রোনিক(এন.এ.এম.এ.এস.তি.ই.) পোর্তেল অসি মাই পাক্না লৈরি অমসুং পোর্তেল অসিগী মখাদা নেস্নেল অয়ুর্বেদ, সিধা অমসুং উনানি মোর্বিলিতী কোদশিং খুৎথাংদা মোর্বিদিতী স্তেতেতিক্স খোমজিনবা অদুসু মাই পাক্না চৎথরি৷ আই.সি.দি.-১১গী ত্রেদিস্নেল মেদিসিন চেপ্তরগী ২শুবা মোদ্যুল শেমগৎননবগীদমক স্তেক হোল্দর লৈবাকশিংগী মিনিস্তিরিয়েল লেভেল মীতিং অমা ন্যু দিল্লীদা ২০২০গী ফেব্রুৱারী ২৫-২৬তা অয়ুশ মন্ত্রালয় অমসুং দবল্যু.ঐচ.ও. অনিনা খুৎশম্নদুনা পাংথোকখ্রে৷ হায়রিবা হিরম অসিগা মরী লৈননা ২০২০গী ফেব্রুৱারী তাং ১১দা দবল্যু.ঐচ.ও.গা দোনর এগ্রীমেন্ত অমা শহি পীনখ্রে৷
অয়ুশ হেল্থ অমসুং ৱেল্নেস সেন্তরশিং(এ.ঐচ.দবল্যু.সি.শিং): হন্দক চহীগী এপ্রীলদগী হৌদুনা অয়ুশমান ভারত স্কিমগী মখাদা ২০২৪ ফাওবগী মনুংদা এ.ঐচ.দবল্যু.সি. ১২৫০০ চৎনহন্নবা রাজ্যশিং/য়ু.তি. সরকারশিং অসিগী মতেংদগী এ.ঐচ.দবল্যু.সি.শিং শেমগৎলি৷ হন্দক চহী অসিদা এ.ঐচ.দবল্যু.সি. ৪৪০০ চৎনহল্লগনি৷
চেম্পিয়ন সর্ভিস সেক্তর স্কিম: অয়ুশ মন্ত্রালয়না কম্মর্স মন্ত্রালয়গা খুৎশম্নদুনা চহী অহুমদা লুপা কোতি ৭৬৯ থাদদুনা অয়ুশ হেল্থ কেয়র স্পিসিয়েল্তী দে কেয়র/হোস্পিতাল শেমগৎননবগীদমক, অয়ুশ সেক্তরদা স্কিল দিভেলপমেন্ত লৈহন্ননবগীদমক অমসুং চেম্পিয়ন সর্ভিস সেক্তর স্কিমগী মখাদা অয়ুশ দ্রিদ শেমগৎননবগীদমক ইনিসিয়েতিবশিং লৌখৎখ্রে৷
পোশান অভিয়নগী শরুক অমা ওইনা মালন্যুত্রিসন কনত্রোল তৌননবগীদমক ২০২০গী সেপ্তেম্বর তাং ২০দা ন্যু দিল্লীদা অয়ুশ মন্ত্রালয় অমসুং ৱুমেন অমসুং চাইল্দ দিভেলপমেন্ত মন্ত্রালয় অনিগী মরক্তা য়ানা-ৱারোল শহি পীনখ্রে৷ য়ানা-ৱারোল অসিনা লৈবাক অসিদা মালন্যুত্রিসন কনত্রোল তৌননবগীদমক শিজিন্নরিবা তাইম-তেস্তেদ অমসুং সাইন্তিফিকেল্লী প্রুব তৌরবা অয়ুশ-বেস সোলুসন খরা য়েংশিল্লগনি৷
অয়ুর্বেদ, সিধা, উনানি অমসুং হোমিয়োপেথী দ্রগশিং ক্বালিতী কন্ত্রোল তৌদুনা হেন্না স্তেন্দর্দ ৱাংনা পুথোক্নবগীদমক হৌজিক লৈরিবা ওর্গনাইজেসন অহুম ফার্মকোপিয়া কম্মিসন ফোর ইন্দিয়ন মেদিসিন অমসুং হোমিয়োপেথী(পি.সি.আই.এম.অমসুং ঐচ.), হোমিয়োপেথী ফার্মকোপিয়া লেবোরেতরী(ঐচ.পি.এল.) অমসুং ফার্মকোপিয়েল লেবোরেতরী ফোর ইন্দিয়ন মেদিসিন(পি.এল.আই.এম.) অসি পুনশিন্দুনা সবওর্দিনেত ওফিস অমা ওইনা ফার্মকোপিয়া কম্মিসন ফোর ইন্দিয়ন মেদিসিন অমসুং হোমিয়োপেথী(পি.সি.আই.এম. অমসুং ঐচ.) শেমগৎপা৷
অয়ুশ সিস্তেমশিংদা সোৱা-রিগপা মনুং চলহনবা: সরকার অসিনা অয়ুশ মন্ত্রালয়গী মখাদা লৈরিবা সোৱা-রিগপা শন্দোকপগী অমসুং চাওখৎননবগীদমক লৈরিবা ব্যুজিনেস পোলিসী য়াওনা ব্যুজিনেস রুলশিংগী এলোকেসন অদু চান্ননা শেমদোকখ্রে৷
সোৱা-রিগপাগী নেস্নেল রিসর্চ ইন্সতিত্যুত শেমগৎপা: ২০১৯গী নবেম্বর তাং ২০দা কেবিনেতকী অয়াবা য়াওদুনা সোৱা-রিগপাগী নেস্নেল রিসর্চ ইন্সতিত্যুত অসি লেহ, লদাখকী য়ু.তি.দা “নেস্নেল ইন্সতিত্যুত ওফ সোৱা-রিগপা" শেমগৎখ্রে৷
সেন্ত্রেল অয়ুশ দ্রগস কন্ত্রোল ফ্রেমৱার্ক শেমগৎপা: অয়ুর্বেদ, সিধা, উনানি অমসুং হোমিয়োপেথী(এ.এস.য়ু. অমসুং ঐচ.) দ্রগশিংগী ক্বালিতী কন্ত্রোল তৌননবগীদমক রিগুলেতরী পোস্ত ৯ শেমগৎতুনা সেন্ত্রেল দ্রগস স্তেন্দর্দ কন্ত্রোল ওর্গনাইজেসনদা ইন্দিপেন্দেন্ত ভর্তিকেল স্ত্রকচর অমা শেমদুনা অনৌবা ইনিসিয়েতিব অমা লৌখৎখ্রে৷ মসিনা দ্রগস অমসুং কোস্মেতিক্স এক্ত ১৯৪০গী প্রোভিজনশিং অমসুং মসিগী মখাদা লৈরিবা রুলশিং অদুগী এনফোর্সমেন্ত মেকানিজম অদু হেন্না ফহল্লগনি অমসুং মসিনা মরম ওইদুনা লৈবাক মীয়ামদা ক্বালিতী লৈবা দ্রগশিং ফংহল্লগনি৷
য়োগসানাবু কম্পিতিতিব স্পোর্ত অমা ওইনা লৌবা- য়োগসানা অসি গ্লোবেল লেভেলদা স্পোর্ত অমা ওইনা মশক খঙহন্নবা অমসুং হেন্না প্রমোত তৌননবগীদমক অয়ুশ মন্ত্রালয়না খোঙথাং কয়ামরোম লৌখৎখ্রে৷ “য়োগসানাবু কম্পিতিতিব স্পোর্ত অমা ওইনা প্রমোত তৌবা” হায়বা হিরম অসিগী মতাংদা মহীয়ুরদা ১৬.১১.২০১৯দা ইন্তনেস্নেল সিম্পোজিয়ম অমা পাংথোকখ্রে৷
নেস্নেল ইন্সতিত্যুত অয়ুশকী সেতলাইত সেন্তর মরি শেমগৎপা
২০১৭কী নেস্নেল হেল্থ পোলিসী অসি য়েংলগা ভারততা অয়ুশ এদজুকেসন ফেসিলিতীশিং অসি চাওথোহন্নবা প্রোসেস অসি অয়ুশ মন্ত্রালয়না হৌদোকখিবনি৷ অয়ু্র্বেদ, হোমিয়োপেথী অমসুং উনানিগী ফিল্দদা হৌজিক লৈরিবা নেস্নেল ইন্সতিত্যুতশিং অসিগী সেতলাইত সেন্তরশিং শেমগৎনবগী প্রোসেস অসি ২০১৭দা হৌদোকখিবনি৷ মখাতনা শেল-থুম মন্ত্রালয়দগী ফংখিবা দিরেক্সন অদুগী মতুং ইনবা ওইনা ই.এফ.সি.গী অয়াবা য়াওরবা প্রপোজেল অমা কেবিনেতকী অয়াবা ঙাইদুনা লৈরি৷ সেলরী অমসুং গ্রান্তস-ইন-এইদ জেনেরেলগী চাদিং অদু য়াওনা সেতলাইত সেন্তর মরি অসিগী অপুনবা শেনফম অদু লুপা কোতি ১৭৮২.৪৫নি৷
প্রধান মন্ত্রী ব্রিক্সায়ুশ য়োজনা
লম হেক্তর লাখ ১০ শিংজিন্নদুনা লুপা কোতি ৪০০০ থাদদুনা মেদিসিনেল প্লান্তশিং কল্তিবেসন অমসুং পোস্ত হার্ভেস্ত মেনেজমেন্তগীদমক ২০২০গী মে তাং ১৫দা ইকাই খুম্নরবা শেল-থুম মন্ত্রীনা প্রধান মন্ত্রী ব্রিক্সায়ুশ য়োজনা লাউথোকখি৷ গঙ্গা তুরেল মপান্দা লম হেক্তর ৮০০রোমগী চাংদা থারিবা মেদিসিনেল পাম্বীশিং অদুসু মসিগী মনুংদা চল্লগনি৷ ই.এফ.সি. নোত অসি ২০২০গী জুলাই ২২দা পাংথোকখিবা মীফম মীফম অসিদা এক্সপেন্দিচর দিপার্তমেন্তনা অয়াবা পীখ্রে৷ দ্রাফত কেবিনেত নোত অদু কেবিনেতকী অয়াবা লৌননবগীদমক ২০২০গী ওগস্ত তাং ২৮দা পি.এম.ও. অমসুং কেবিনেত সেক্রেতরিয়েত্তা থাখ্রে৷
অয়ুশ গ্রিদ: ২০১৭গী নেস্নেল হেল্থ পোলিসী অমসুং ভারত সরকারগী ই-গভর্নেন্স ইনিসিয়েতিব য়েংলগা অয়ুশ সেক্তর পুম্নমক্কী ওইনা অয়ুশ গ্রিদকী মওংদা আই.তি. বেক্তবোন অমা শেম্ননবা অয়ুশ মন্ত্রালয় অসিনা হোৎনরি৷ অয়ুশ সেক্তর পুম্নমক দিজিতাইজেসন তৌবা অসিনা লেভেল পুম্নমক্তা লৈরিবা হেল্থ কেয়র দেলিভরী, রিসর্চ, এদজুকেসন, তোঙান তোঙানবা হেল্থ প্রোগ্রামশিং, দ্রগ রিগুলেসনশিংগী ফিল্দশিংদা অয়ুশ সেক্তর অসিদা অওনবা পুরক্লগনি৷ হৌজিক হৌজিক্কী ওইনা মন্ত্রালয় অসিনা পাইলোত আই.তি.ইনিসিয়েতিব ১৫রোম শেমখ্রে অমসুং অয়ুশ গ্রিদ প্রোজেক্কী দি.পি.আর. দ্রাফত তৌনবা তৌরি৷ চহী ২গী মনুংদা অয়ুশ সেক্তর পুম্নমক দিজিতেল ওইরগনি৷
অয়ুশ-হেল্থ মেনেজমেন্ত ইনফোর্মেসন সিস্তেম(এ-ঐচ.এম.আই.এস.): মসি ২০১৮গী নবেম্বর তাং ৫দা লোঞ্চ তৌখ্রে অমসুং হৌজিক হৌজিক্কী ওইনা মন্ত্রালয় অসিগী মখাদা ওতোনোমস বোদীশিংগী হেল্থ ফেসিলিতী ৯০রোম্না নুংতি নুমিৎ খুদিংগী ওইনা ও.পি.দি. মথৌ তৌবদা এ.ঐচ.এম.আই.এস. শিজিন্নরি৷
অয়ুশ মন্ত্রালয়না ব্যুরো ওফ ইন্দিয়ন স্তেন্দর্দস(বি.আই.এস.)কা খুৎশম্নদুনা ইন্দিয়ন স্তেন্দর্দস অমসুং ইন্তরনেস্নেল (আই.এস.ও.) স্তেন্দর্দস শেম্লি: অয়ুর্বেদগী ওইনা ইন্দিয়ন স্তেন্দর্দস(আই.এস.) মরি শাবা লোইখ্রে অমসুং আই.এস.ও.গী প্রোগ্রাম ওফ ৱার্ক(পি.ও.দবল্যু.)তা স্তেন্দর্দস অনি অমনা লৌশিনখ্রে৷ অসিগুম্বা আই.এস./আই.এস.ও. স্তেন্দর্দশিং শেমগৎপা অসিনা অয়ুশ প্রদক্তশিং অমসুং সর্ভিসশিং অসি লৈবাক অসিগী মনুংদা অমসুং লৈবাক অসিগী মপান্দা ললোন-ইতিক তৌবদা হেন্না পাকথোক চাওথোকহনবদা মতেং পাংই৷
ইন্সুরেন্স কোভরেজ: অয়ুশ লাইয়েং অসি অয়ুশ মন্ত্রালয়না হোৎনবদগী মেদিকেল ইন্সুরেন্সকী মনুং চনখ্রে৷ হায়রিবা হিরম অসিগা মরী লৈননা ইন্সুরেন্স রিগুলেতরী অমসুং দিভেলপমেন্ত ওথোরিতী (আই.আর.দি.এ.) অসিনা তঙাই ফদবা নোতিফিকেসন ফোংখ্রে৷
এন.এ.বি.ঐচ. এক্রিদিতেসন: মন্ত্রালয় অসিনা নেস্নেল এক্রিদিতেসন বোর্দ ফোর হেস্পিতাল্স অমসুং হেল্থকেয়র প্রোভাইদর্স(এন.এ.বি.ঐচ.)কী মতুং ইন্না মহাক্কী লৈরিবা হোস্পিতাল পুম্নমক এক্রিদিতেদ তৌননবা খোঙথাং কয়ামরোম লৌখৎখ্রে৷ হৌজিক ফাওবদা ন্যু দিল্লীদা লৈরিবা ওল ইন্দিয়া ইন্সতিত্যুত ওফ অয়ু্র্বেদ; জাইপুরদা লৈরিবা নেস্নেল ইন্সতিত্যুত ওফ অয়ু্র্বেদ অমসুং জমনগরদা লৈরিবা আই.তি.আর.এ. অসি এক্রিদিতেদ তৌখ্রে৷
অয়ুর্বেদগী লৈরিবা মেজর ক্লাসিকেল কম্পেন্দিয়া পুম্নমক সিঙ্গল সোফতৱেয়র প্লেতফোর্ম অমা পুরক্নবা ৱেব পোর্তেল অমা ওইরিবা ĀYURVEDAGRANTHASAMUCCAYAḤ অসি শাবা লোইখ্রে৷
*****
(Release ID: 1683687)
Visitor Counter : 66


text:
ঙালোই ইশিং চাইবী
ঙালোই হায়বা অসি চুড়াচান্দপুরদগী কিলোমিটর ৯ চৎলগা লৈবা অপিকপা খুঙ্গং অমনি। মহাক্কী অশেংবা মমিংদি ঙালোইমোল কৌই। ঙালোই ঈশিং চাইবীনা মরম ওইদুনা খুঙ্গং অসি হৌজিক্তি য়াম্না মমিং চৎপা লম কোইফম অমা ওইরে। অনেম্বা চীংমায়শিং অশং-অমানশিংনসু ঈমায় চোন্না তারক্লিবা ঈশিং চাইবী অসিবু অমুক্কা হেন্না ফজহল্লী। চীংগী অইংবা নামিবা নুঙশিৎকা ইরোইননা অমুবা নূংলক্তা ৱা ৱা চেন্থরক্লিবা অঙৌবা কোঙ্গোল কারবা ঈশিং ময়ামদু য়েংবদা পূক্নীং হূনিংঙাইনি।
ফোটো গ্যালরী
করম্না য়ৌগনি:
এরোপ্লেন্না
চুরাচান্দপুরদগী খৱাইদগী নকপা এরোপ্লেন তাফমসি ইম্ফাল তুলিহল এয়ারপোর্ট নি। অদুগা মথংগী এরোপ্লেন তাফমনা ডিমাপুর এয়ারপোর্ট নি।
ট্রেন্না
চুরাচান্দপুরদগী খৱাইদগী নকপা রেল স্টেশনসি নাগাল্যান্ডগী ডিমাপুর শহরনি। অতোপ্পা রেল স্টেশন সিনা মনিপুরগী ইম্ফালদগী কিঃ মিঃ ২২৫ লাপা জিরিবাম শহরনি।
লম্বীনা
চূড়াচাঁদপুরদগী চাওরাকনা কি মি ৯ রোম চৎলি।


text:
জুভেনাইল জষ্টিস (কেয়র এন্দ প্রোটেক্সন ওফ চিলদ্রেন) এক্ট, 2015
তোপিক অসিনা জুভেনাইল জষ্টিস (কেয়র এন্দ প্রোটেক্সন ওফ চিলদ্রেন) এক্ট, 2015 অসিগা মরি লৈনবা ইনফোর্মেসন পীরি।
জুভেনাইল জষ্টিস (কেয়র এন্দ প্রোটেক্সন ওফ চিলদ্রেন) এক্ট, 2015 অসি ইং 2016কী জানুৱারিগী তাং 15দা চৎনবা হৌখি অমসুং মসিনা জুভেনাইল জষ্টিস (কেয়র এন্দ প্রোটেক্সন ওফ চিলদ্রেন) এক্ট, 2000গী মহুৎ শীন্দোকই। জুভেনাইল জষ্টিস এক্ট, 2015না য়েংশিনবীবা অমসুং ঙাক-শেনবীবগী মথৌ তারিবা অঙাংশীং অমসুং আইনগী চয়েৎনবনা শোকহল্লবা অঙাংশীং অনিমক্কী হেন্না মপাঙ্গল লৈবা প্রোভিজনশীং পীরি।
মরুওইবা প্রোভিজনশীং
- “জুভেনাইল” হায়রিবা ৱাহৈ অসিগা কোন্নরিবা নেগেতিভ ওইবা ৱাহন্থোক অসিবু লৌথোক্নবা এক্ট অসিদা ‘জুভেনাইল’ অসি ‘চাইল্ড’ নত্ত্রগা আইনগী চয়েৎনবনা শোকহল্লবা অঙাং’ হায়না মমীং হোংদোকপা।
- মমা মপা লৈজদ্রবা, হুন্দোক্লম্লবা অমসুং চংজরক্লবা অঙাংশীং হায়বা অনৌবা ৱাহন্থোক কয়া অমসুং অঙাংশীংনা পাংথোকপা অপীকপা, খরা চাউবা অমসুং য়াম্না শাথীবা থৌওংশীং হাপচিনবা।
- জুভেনাইল জষ্টিস বোর্দ (JJB) অমসুং চাইল্ড ৱেলফেয়র কমিটি (CWC)গী ময়েক শেংবা পাৱর, ফঙ্কসন অমসুং রেস্পোন্সিবিলিটিশীং লৈবা; জুভেনাইল জষ্টিস বোর্দনা (JJB) পাংথোকপা ইনক্বারিশীংগী ময়েক শেংবা টাইমলাইনশীং লৈবা; বিল অসিনা দিষ্ট্রিক খুদিংমক্তা জুভেনাইল জষ্টিস বোর্দশীং অমসুং চাইল্ড ৱেলফেয়র কমিটিশীং শোয়দনা লিংখৎনবা খংহল্লি। অনিমক্তা য়ামদ্রবদা নুপী মেম্বর অমমমদি শোয়দনা য়াউহনগদবনি।
- চহি তরাতরুক্কী মথক ওইবা অঙাংশীংনা পাংথোকপা শাথীবা মখলগী ওফেন্সশীংদা অখন্নবা প্রোভিজন থম্বা – সেক্সন 15গী মখাদা, চহি গ্রুপ 16তগী 18 ফাউবগী মনুংদা লৈবা আইন থুগাইবা অঙাংশীংবু য়েংশিন্নবা অখন্নবা প্রোভিজনশীং হাপ্লি। অসিগুম্বা অঙাংশীংনা পাংথোকপা শাথীবা মখলগী ওফেন্সশীংদা প্রিলিমিনরি ওইবা এসেসমেন্ট অমা পাংথোক্লবা মতুংদা জুভেনাইল জষ্টিস বোর্দনা কেস অদু চিলদ্রেন্স কোর্ট (কোর্ট ওফ সেসন)দা ত্রান্সফর তৌবগী ওপশন পীরি। অঙাংশীং অদুবু ত্রাইএল চত্থরিঙৈ মনুং অমসুং মতুংদা ‘শাফবা মফম’দা চহি 21 শুদ্রিফাউবা থম্নবগী প্রোভিজন পীরি অমসুং মদুগী মতুংদা চিলদ্রেন্স কোর্টনা ইভালুএসন অমা তৌগনি। ইভালুএসন অদুগী মতুংদা অঙাং অদু প্রোবেসন্দা থাদোক্কনি অদুগা করিগুম্বা মহাক্কী লমচৎ-শাজৎ অদু হোংদ্রবদি লেমহৌরিবা মতম শরুক অদু জেল অমদা থমগনি। ইজৎ মাংহনবা অমসুং মী হাৎপনচিংবা শাথীবা ওফেন্সশীংদা চেন্নবা অঙাংশীংগীদমক আইন অসিনা নমথনবা (deterrent) মওংদা থবক তৌগনি অমসুং শোকহল্লিবা মীওই অদুগী অধিকার ঙাক্কনি।
- মমা-মপা লৈজদ্রবা, হুন্দোকপীরম্লবা অমসুং চংজরক্লবা অঙাংশীংগি য়োকপদা ষ্ট্রিমলাইন তৌনবা য়োক্নবগীদমক তোখায়বা অনৌবা চেপ্টর অমা – মমা-মপা লৈজদ্রবা, হুন্দোকপীরম্লবা অমসুং চংজরক্লবা অঙাংশীং য়োকপগী ষ্ট্রিমলাইন তৌনবা সেন্ত্রেল এদোপসন রিসোর্স ওথোরিটি (CARA) অসিবু মশাগি ফঙ্কসন হেন্না মপুংফানা তৌবা ঙম্নবা ষ্টেটুটরি বোদি অমগী থাক পী। এদোপসনগী তোখায়বা চেপ্টর (VIII) না য়োকপগা মরি লৈনবা প্রোভিজনশীং অমসুং পীরিবা প্রোসিদ্যুওর অসি ইন্দবগী দন্দি অদুগী মরমদা ইরি। অঙাং অমবু আইনগী মতুংইন্না য়োকপা য়ারে হায়না লাউথোকপা য়াউনা লৈবাক মনুং অমসুং মপানগী ওইনা য়োকপগী টাইমলাইনশীংগা কোন্ননা প্রোসেসশীং ষ্ট্রিমলাইন তৌরে।
- অঙাংশীংদা পাংথোকপা অনৌবা ওফেন্সশীং মনুং চলহনবা – হৌজিক ফাউবা অতোপ্পা আইন অমত্তনা ফজনা কোনশীন্দবা, অঙাংশীংদা পাংথোকপা অনৌবা ওফেন্স কয়া এক্ট অসিগী মনুং চলহল্লি। মখোয়দুগী মনুংদা: আইননা য়াদবা মওংদা য়োকপা য়াউনা অঙাং লৈবা অমসুং য়োনবা, চাইল্ড কেয়র ইনষ্টিট্যুটশীংদা কোর্পোরেল পনিসমেন্ট পীবা, লালহৌবা গ্রুপশীংনা অঙাংশীংবু শীজিন্নবা, মীমান্নদ্রবা অঙাংশীংদা পাংথোকপা ওফেন্সশীং, অঙাংশীংবু নমদুনা ফাবা অসিনি।
- চাইল্ড কেয়র ইনষ্টিট্যুসনশীং শোয়দনা রেজিষ্ট্রেসন তৌবা - এক্ট অসি চৎনবা হৌবা থা 6কী মনুংদা ষ্টেট গবর্ণমেন্ট নত্ত্রগা ভোলুন্টরি নত্ত্রগা নন-গবর্ণমেন্টেল ওর্গানাইজেসনশীংনা চলাইবা, মপুং ফানা নত্ত্রগা মচেৎ ওইনা অঙাং থম্নবগী ওইনা হাংবা, গবর্ণমেন্টতগী গ্রান্ট ফংলবসু নত্ত্রগা ফংদ্রবসু, মখোয় পুম্নমক এক্ট অসিগী মখাদা রেজিষ্টর শোয়দনা তৌবা তাই। মসি ইন্দবশীংগীদমক আইন অসিগী মখাদা অকনবা চৈরাক পীগনি।
- আইননা চৈরাক পীরিবা অমসুং য়েংশীনবীবা অমসুং ঙাক-শেনবিবগী মথৌ তাবা অঙাংশীংগীদমক রিহেবিলিটেসন অমসুং সোসিএল রিইন্টেগ্রেসনগী থৌরাং কয়া পীরি। ইনষ্টিট্যুটকী মীৎয়েং মখাদা মখোয়না সমাজ শেম্বগী থৌদাং লৌবা ঙম্নবা এজুকেসন, ভোকেসনেল ত্রেনিং, স্কিল দিভেলপমেন্ট, লাইফ স্কিল এজুকেসন, কাউন্সেলিং অসিনচিংবা য়াউনা মখল মখা কয়াগী সর্ভিসশীং অঙাংশীংদা পীরি। নন-ইনষ্টিট্যুসনেল ওপসনশীংগী মনুংদা খনগৎলবা, এপ্রুভ তৌরবা অমসুং অঙাংশীংবু য়েংশিনবগী থৌদাং লৌনবা, অঙাং অদুগী বাইওলোজিকেল ফেমিলি নত্তবা ইমুংগী অকোয়রোন অমদা গ্রুপ ফোষ্টর কেয়র য়াউনা ফোষ্টর কেয়র লৌনবা স্পোন্সর তৌবা অসি য়াউরি।
মপুংফাবা এক্ট অদু এক্সেস তৌনবগীদমক্তা, মফমসিদা ক্লিক তৌবীয়ু।
সোর্স :মিনিষ্ট্রি ওফ ৱুমেন এন্দ চাইল্ড দিভেলপমেন্ট
মরি লৈনবা রিসোর্সশীং
1.অঙাংশীংগা মরি লৈনবা আইনশীং
অকোনবা শেমদোকখিবা : 10/23/2019
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
হেল্প
নহাক মসিগী পোর্টেল অসি এক্সেস/নেভিগেট তৌবদা খুদোং চাদব্রা? মসিগী সেকশন অসিনা নহাকপু পোর্টেল অসি ব্রাউজ তৌবদা নুঙাইবা অমা ফাওহন্নবা হোৎনরি।
একসেসিবিলিটি
ঐখোইনা সাইট অসিবু ইউজর খুদিংমক্তা মখোইনা শিজিন্নরিবা খুৎলাই,টেকনোলোজি নত্রগা তৌঙম্ব অদুদগী হেন্দোকনা সাইট অসি এক্সেসিবল ওইনবা হোৎনবদা মাইপুনারিবনি। মসিবু শাখিবদা ভিজিটরশিংবু অমুক্কা হেন্না এক্সেসিবল ওইনবা পান্দম থমখিবনি।
শোইনাইরবা মীশিংবুসু ৱেবসাইট অসিগী ইনফোর্মেসনশিং য়েংননবা খ্বাইদগী ফবা পামবৈ শিজিন্নখি। খুদম ওইনা, মিৎ উদবা ইউজর অমনা এসিসটিভ টেকনোলোজি হায়বদি স্ক্রিন রিডর শিজিন্নরগা ৱেবসাইট এক্সেস তৌবা য়াগনি। মিৎ খাজিকতা উবা ইউজর অমনা হাই কনট্রাস্ট অমদি ফোনট সাইজ হেনগৎপগী ওপশন শিজিন্নবা য়াগনি। ৱেবসাইট অসি ৱেব কনটেন্ট এক্সেসিবিলিটি গাইডলাইন ২.০ লেভেল এ এ ৱৰ্ল্ড ৱাইড ৱেব কি মখাদা ইন্দুনা চৎলি।
নহাক মসিগী ৱেবসাইট অসিগী এক্সেসিবিলিটিদা খুদোং চাদবা অমদি পাওতাক পিনিংবা য়াওরবদি ফিডবেক থাবিরকউ।
স্ক্রিন রিডর এক্সেস
ঐখোইগী মিৎ উদবা ভিজিটরশিংনা এসিসটিভ টেকনোলোজি হায়বদি স্ক্রিন রিডর শিজিন্নরগা ৱেবসাইট এক্সেস তৌবা য়াগনি।
মখাগী টেবল লিষ্ট অসিদা স্ক্রিন রিডরশিংগী ইনফোরমেশন পীরি:
ফাইল ফোরমেট কয়াগী ইনফোরমেশন য়েংবা
ৱেবসাইট অসিনা পিরিবা ইনফোরমেশন অসি ফাইল ফোরমেট মখল কয়া ওইনা য়াওই , শমনা হাইরবদা পোর্টেবল দোকুমেন্ট ফোরমেট, ৱাৰ্ড, এক্সেল, অমসুং পৱার পোইন্ট নি। খুদম ওইনা, ফ্লাস ফাইল য়েংবদা এডোবে ফ্লাস সোফটৱ্যার তঙাই ফদনা চংই। করিগুম্বা নংগী সিস্টেমদা সোফটৱ্যার অসি য়াওরমদ্রবদি, নহাক্না ইন্টরনেট তগী লেম্না ডাউনলোড তৌবা য়াগনি।মখাগী টেবল লিষ্ট অসিদা ইনফোরমেশন য়েংনবা ফাইল ফোরমেট মখল কয়াগী তঙাই ফদ্রবা প্লগ ইন পীরি।
অতোপ্পা দোকুমেন্ট মখলগী প্লগ ইন


text:
নভেম্বর ০৮, ২০১৭
"অতোপ্পা গ্রহদা চেলহৌবা নত্তনা উপায় লৈতে, ঐখোয়গী পৃথিবীসিদি মৈবুন গুম্না তাশিল্লক্লগনি !" ৱাফম অসি মমিং লৈরবা বিজ্ঞানিক স্টিফেন হকিংনা হায়খিবনি। ঐখোয়গী সৌরজগৎ অসিগী ৱাংমদা লৈরিবা অতোপ্পা গ্রহশিংগী থৱাই পানবা জিবশিংনসু ঐখোয়বু থিরিবনি হায়না মহাক্না ফোংদোকলি। ঐখোয়গী পৃথিবী অসিগুম্বা শোইদনা লৈগনি হায়বা ৱাফম নাসানসু ফোংদোকখিবা লৈখ্রে। নোংম নোংমগী য়ামখৎলক্লিবা মীশিং অমসুং মখোয়গী মথৌতাবা মচাকশিং ফংননবা হোৎনবদা ঐখোয়না লৈরিবা পৃথিবী অসি ঙসিদগী চহী ৬০০ কী মনুংদা মৈবুন অমগী মতৌ ওনখ্রগনি, থৌওং অসিবু কনানসু থিংবা ঙমলোই হায়না হকিংনা পাউদমলি। মীওইবা জাতিনা তুংকোয়না হিংদুনা লৈনবগী দমকতা অতোপ্পা গ্রহ অমদা চৎহৌবা তঙাইফদে। ঐখোয়গী সৌরজগৎ অসিগী মনাক নক্না লৈরিবা অতোপ্পা সৌরজগৎ আলফা সেনট্যুরি অসিদা ঐখোয়গী লৈফম থিবা তাবনি।মসিনা খ্বাইদগী ফবা উপাইনি হায়না মহাক্না মখা তাখি। বৈজিংদা পাঙথোকখিবা থৌরম অমদা মহাক্না ৱাফমসি ফোংদোক্লদুনা আলফা সেনট্যুরিদা নোনোক্রাফ্ট থাদুনা চাংয়েং চৎথনবা মহাক্না হায়খি। নেনোক্রাফ্ট হায়রিবসি মঙালগী খোংজেলগা হায়রপ মান্ননা য়াংনা পাইবা ঙম্বা মখলগী স্পেস ক্রাফ্টনি। মসিগী মতেংনা আলফা সেনট্যুরি য়ৌবদা চহী ২০ দগী ৩০ ফাওবা চঙগনি অদুগা ঐখোয়গী গ্রহসিগা থংনবদা লৈরিবা লৈবাকপোকপা গ্রহদা থুংবদা শুপ্নতগী পুং অমত্তমক চংগনি। অদুম ওইনমক হৌজিক ঐখোয়না শিজিন্নরিবা স্পেস ক্রাফ্ট অসিগী মতেংনা পৃথিবীদগী আলফা য়ৌনা চৎনবা হোৎনবদা চহী লিশিং ৩০ রোম চঙগনি। অমবু ওইরবসু অমবু ওইরবসু হকিংগী ৱারোলদা ঐখোয়গী পৃথিবী অসিগী চহি অসি শুপ্নতগী চহী ৬০০ তমক ঙাইরে হায়বসিনা ঐখোয় মীওইবনা মালেমসিদা কয়াম কুইনা হিংদুনা লৈবা হায়বদুদি মতমনা তাক্লবা হায়বদুনি।


text:
লখিপুরওনলাইন দিজিতেল দেস্কঃ নহারোল খোরিরোল সিল্লুপ আসামনা সিন্দুনা সেপ্তেম্বরগী ৩০ সগোলশেন নুমিত্তা সাউথ বরাক হোল বিন্নাকান্দিদা ১২৫ শুবা লময়ানবা হিজম ইরাবত নীংশিং কুমওন থৌরম পাঙথোক্লগনি। সিল্লুপকী প্রেসিদেন্ট য়ুম্নাম ইলাবন্তনা মীফম মপু ওইদুনা পাঙথোক্কদবা অফোঙবা মীফমদা সোর্ত স্তোরি সোসাইতগী প্রেসিদেন্ট ইঙুদম বিনোদনা মীথুংলেন অদুগা প্লেরাইত য়ুম্নাম ইন্দ্রবাবু অমসুং সাহিত্য একাদেমী নিউদেল্লিগী মেম্বর থোকচোম বিশ্বনাথনা মীথুং ওইবিগনি। খুনাই সেমগৎপদা হিজম ইরাবতকী থৌদাং হায়বা নিংথৌজম বিরচন্দ্রনা ইবা লাইরিক অমসু মাইখুম হাংদোক্কনি।
নুমিৎসিগী থৌরমদা লাইহুই, ইম্ফাল তকিজ অমসুং সিওমগা খুৎশম্নদুনা লৌমী লূপ আসামনা পুথোকপা অখু চীংঙাংবম, চাওবা থীয়াম অমসুং মংকা ময়াংলম্বম না শকপা থোকচোম ঙৌবনা শৈরেংবা মঙানসনা ময়াংলম্বমনা কম্পোজ তৌবা ইপুগী লম ইবেনগী লৌ হায়না শৈহৌবা লৌমীঈশৈ ওনলাইনগী খুৎথাংদা রিলিজ তৌরগনি। থৌরম অসি লখিপুরওনলাইনগী ফেসবুক পেজতা লাইব শন্দোক্কনি। লাইভ ওইনা শন্দোক্কদবা থৌরমসিদা লাইহুইগী দিরেক্তর মঙানসনা ময়াংলম্বম লোয়ননা শৈশকপশিং অখু চীঙাংবম, চাওবা থীয়াম অমসুং মংকা ময়াংলম্বম শরুক য়াগনি।


text:
- কনফ্লিক্টশীং, উপদ্রপ নত্ত্রগা লাইচৎশিংগুম্বা এমর্জেন্সিশীং অসিনা ইমুং মনুংশীংবু রিস্ক লৈহল্লি অমসুং মরুওইনা লায়না, মালন্যুত্রিসন অমসুং হিংসাগী খুদোংথীবা লৈহল্লি। অচুম্বা ইনফোর্মেসন অমসুং সপোর্টকা লোয়ননা ইমুং মনুং অমসুং কম্যুনিতিশীংনা এমর্জেন্সিগী মতমদা করি তৌগদগে হায়বগী থৌরাংশীং শেমগৎপা য়াই।
- মরুওইনা নুপীমচাশীং, নুপামচাশীং অমসুং নুপীশীং অসিবু এমর্জেন্সিনা খ্বাইদগী হেন্না শোকহল্লি। ক্লাইমেট চেঞ্জনা মসিগী মশীং হেনগৎহল্লি।
- মফম হোংবনা ইমুংগী হিংনবগী লম্বীশীং অমসুং সোসিএল সপোর্ট মেকানিজমশীং শোন্থহল্লি। মসিনা ইমুং মনুং খায়দোক্নহল্লি অমসুং মসিনা অঙাংশীংদা তুহৎপা, ওৎ-নৈবা, হিংসা, লায়রবা অমসুং লান্না শিজিন্নবশীংগী অহেনবা খুদোংথীবা লৈহল্লি।
- কনফ্লিক্ট অমসুং দিজাষ্টরশীংনা অঙাংশীংবু লায়না অমসুং মালন্যুত্রিসনগী রিস্ক লৈহল্লি। হেলথ সর্ভিসশীং ফংবগী খুদোংচাবা হন্থহল্লি, অমসুং চিঞ্জাক ৱাৎপা তোইনা থোকহল্লি। মরুওইনা মীশীং কা-হেন্না য়াম্বা হেনগৎলকপা অমসুং সেনিটরি কন্দিসনশীং ৱাৎপনা, ঈশীং ৱাৎপগী থৌদোক লাকপা য়াই। অঙাংশিংনা এজুকেসনগী খুদোংচাবা ফংবা হন্থৈ, মরমদি স্কুলশীং অসি মী ফাবা অমসুং লান্দাবা তোইনা থোকই, অমসুং ওজাশীং অমসুং মচাক-মথুমশীং অসিগী সপ্লাই হন্থৈ। অসিগুম্বা ফিভমসিদা HIV শন্দোকপগী রিস্কসু হেনগৎলি।
- কনফ্লিক্টকী ফিভমশীংদা, নুপীমচাশীং অমসুং নুপামচাশীং অসি মরুওইনা খুৎলায় পায়বা লান্মীশীং অমসুং কাংলুপশীংনা নমদুনা থবক লৌশিনবগী খুদোংথীবা লৈ। নুপীশীংগা লোয়ননা মখোয়সু ফাবা-পুনবা, লল্লোনবা অমসুং ইজৎ মাংহনবা য়াউনা, সেক্সুএল ভাইওলেন্স অসিগী রিস্কসু লৈ।
- লায়নাশীংগী লাইচৎ (নত্ত্রগা থোরকপা) অসি এমর্জেন্সিশীংনা থোকহল্লকপা য়াই নত্ত্রগা মখোয়না এমর্জেন্সি অমা থোকহনবা য়াই। লায়না অদুগী শাথীবা মওং নত্ত্রগা কম্যুনিতি অদুনা পীরিবা পাউখুমনা মরম ওইদুনা এমর্জেন্সি অসি থোরকপা য়াই।
- অচৌবা লাইচৎ অমা হায়বসি পাক্না শন্দোকপা, মহৌশানা মালেমগী ওইবা লাইচৎ অমনি। ইনফ্লুএঞ্জাগী লাইচৎ অমা হায়বসি মীয়ামগী ওইবা ইম্যুনিটি লৈতবা অনৌবা ইনফ্লুএঞ্জা ভাইরস অমদগী থোরকই। মসি পৃথীবী শিনবা থুংনা শন্দোকপা ঙম্মী অমসুং মসি অমুক হঞ্জিন্না থোক্কল্লি অমসুং হান্না খংবা ঙমদে। মরুওইনা চহি 2গী মখাদা লৈবা, খ্বাইদগী হেন্না নৌরিবা অঙাংশিং অসি ইনফ্লুএঞ্জা অমসুং অতৈ লৌনগনবা লায়নাশীংগী ওইনা খ্বাইদগী খুদোংথীনিঙাই ওই।
মরুওইবা ৱাফমশীং:
- এমর্জেন্সিশীংদা, অঙাংশীংনা নন-এমর্জেন্সিগী ফিভমশীংদা লৈবা হক অদুমক লৈ। এমর্জেন্সি অদু কনফ্লিক্ট, দিজাষ্টর নত্ত্রগা লাইচৎ অমা ওইরবসু মসি চুমদুনা লৈ।
- নুপীমচাশীং অমসুং নুপামচাশীং অমসুং মখোয়গী ইমুং মনুংশীং অমসুং কম্যুনিতিশীংনা মাংজৌননা প্লান তৌগদবনি অমসুং ইমুংদা, স্কুলদা অমসুং কম্যুনিতিদা এমর্জেন্সিগীদমক শেম-শাগদবনি।
- মিজলস, দায়রিয়া, ন্যুমোনিয়া, মেলেরিয়া, মালন্যুত্রিসন অমসুং নিওনেটেল কমপ্লিকেসনশীং অসি মরুওইনা এমর্জেন্সিগী মতমদা অঙাংশীংবু শিহনবগী মরুওইবা মরম্নি।
- লায়নাগী শাথীবা নত্ত্রগা মদুগী রেসপোঞ্জ অদুনা মরম ওইদুনা লাইচৎ (নত্ত্রগা লাইচৎ থোরকপা) অমনা এমর্জেন্সি অমা থোকহল্লকপা য়াই। পাক চাউনা শন্দোকপা ইনফ্লুএঞ্জা অমসুং মীনা অমগা অমগা শোক্ন-শম্নবনা শন্দোরকপা অতৈ লায়নাশীংগী মতাংদদি, অনাবশীং অদু অতৈদগী তোখায়না থমগদবনি।
- মালন্যুত্রিসননা শোকহল্লবা মমা ফাউবনা এমর্জেন্সিগী পুক্নিং ৱাবা মতমদসু খোম্লাং ইনবীবা য়াই।
- অঙাংশীংবু এমর্জেন্সিগী মতমদা লৈবা হিংসাশীংদগী ঙাকথোকপগী হক লৈ। মখোয়বু ঙাক-শেনবদা সরকার, সিভিল সোসাইতি, ইন্টরনেসনেল ওর্গানাইজেসনশীং, কম্যুনিতিশীং অমসুং ইমুং মনুংগী দায়ত্ব লৈ।
- অঙাংশিং অসি মখোয়গী মমা-মপা নত্ত্রগা অতৈ শেন্নরিবা মীওইশীংনা কেয়র লৌবনা হেন্না পাম্নৈ মরমদি মসিনা অঙাংশীং অদুগী পুক্নিং হেন্না লুমহল্লি। করিগুম্বা তোখায়নখ্রবদি, করিগুম্বা অঙাং অদুদা হেন্না ফগদবা ওইরবদি অঙাং অদুবু মহাক্কী ইমুং মনুংগা অমুক হন্না পুন্সিন্ননবা মথৌ তাবশীং পাংথোক্কদবনি।
- দিজাষ্টর অমসুং খুৎলাই পায়বগী কনফ্লিক্টশীংনা থোকহনবা সমস্যাশীং অসিনা অঙাংশিংবু কিহনবা অমসুং শাউহনবা য়াই। অসিগুম্বা ফিভম অমা থোকপা মতমদা, অঙাংশীংবু অখন্ননা পুক্নিং চংবীবা অমসুং অহেনবা মীনুংশি উৎপীবা মথৌ তাই। মখোয়বু য়ারিবমখৈ শাফনা থম্বীগদবনি অমসুং নোর্মেল ওইবা এক্টিভিটিশীং মখা চত্থহনবদা ঙাক্লৌ পীগদবনি। এমর্জেন্সিগী ফিভমগা মরি লৈননা রেসপোন্সশীং অমসুং ফিরেপশীং লৌবদা শরুক য়ানবা অঙাংশীংবু চহিগা চুনবা খুদোংচাবশীং পীবীবা য়াই।
- এমর্জেন্সিগী মতমদফাউবা অঙাংশীংনা মহৈ-মশিং ফংনবগী হক লৈ। অঙাংশীংনা শাফবা, অঙাংগা চুনবা স্কুল অমদা চৎপনা মখোয়দা শান্তি লৈবগী ৱাখল হেন্না ফাউহল্লি অমসুং তংদু লৈতাবগী প্রোসেস হৌহল্লি।
- লেন্দমাইনশীং অমসুং পোখায়দ্রিবা দিভাইসশীং অসি য়াম্না খুদোংথীনিঙাই ওই। করিগুম্বা শোক্লুরবা, নেৎলুরবা নত্ত্রগা মওং অমদা অকায়বা পীরুরবদি মখোয়না পোকখায়রক্তুনা মীওই কয়া শীহনবা নত্ত্রগা শোয়নায়হনবা য়াই। অঙাংশীং অমসুং মখোয়গী ইমুং মনুংশীংনা শাফরে হায়না লাউথোক্লবা মফমশীংদতা লৈগদবনি অমসুং মশক খংদবা পোৎ পুম্নমকপু শোক্লোইদবনি।
সপোর্ত তৌরিবা ইনফোর্মেসন
এমর্জেন্সিশীংদা, অঙাংশীংনা নন-এমর্জেন্সিগী ফিভমশীংদা লৈবা হক অদুমক লৈ। এমর্জেন্সি অদু কনফ্লিক্ট, দিজাষ্টর নত্ত্রগা লাইচৎ অমা ওইরবসু মসি চুমদুনা লৈ।
- অঙাং অমসুং মখোয়গী ইমুং-মনুংশিং অমসুং কম্যুনিতি পুম্নমক্না এমর্জেন্সিগী মনুংদা হ্যুমেনিতরিয়ান এসিষ্টেন্স ফংবগী হক লৈ।
- কনফ্লিক্ট নত্ত্রগা দিজাষ্টরশীংনা মরম ওইদুনা মখোয়গী য়ুমশীংদা লৈহন্দ্রবা অঙাং অমসুং মখোয়গী ইমুং মনুংশীংনা, নন-এমর্জেন্সিগী ফিভমশীংদা য়ুমশীং অমসুং কম্যুনিতিশীংদা লৈরিবা মখোয়না ফংবা হক অদুগা চপ মান্ননা ফংই।
- কম্যুনিতিশীংনা সিভিলিয়ানশীং অমসুং অনাবশীংবু চংজফম পীনবা ঙাক শেল্লবা মফমশীং খন্দোকপা ঙম্মি। এরিয়াশীং অসি মিলিটরিগী ওইবা থবকশীংগীদি কৈদৌঙৈদা শিজিন্নরোইদবনি।
- হ্যুমেনিতরিয়ান রিলিফকী থবক শুবশীং অমসুং সপ্লাইশীং অদু মতম পুম্নমক্তা ইকাই খুম্নগদবনি অমসুং ঙাক শেনগদবনি। লান শোক্নরিবা মীওই খুদিংমক্না সিভিলিয়ানশীংবু হ্যুমেনিতরিয়ানগী মতেং ফংহনগদবনি।
- এমর্জেন্সিগী ফিভমশীংদা নুপীশীং অমসুং ইনখৎলক্লিবী নুপীমচাশীংনা অকক্নবা মথৌ তারিবশীংদু ইকাই খুম্নগদবনি। মখোয়গী প্রাইভেসি, হায়জিন অমসুং প্রোতেক্সন অদু খংগদবনি। মীনা লোয়নবিদ্রবা অঙাংশীং, মীরোনবী নুপীশীং, অপিকপা অঙাং চেল্লিবা মমাশীং, ইমুং-মনুংগী নুপী মকোকশীং, শোয়নাইরবা মীওইশীং অমসুং অহল ওইরবশীংনা মখোয়গী অকক্নবা মথৌ তাবশীংদু কোকহন্নবা অকক্নবা মীৎয়েং মথৌ তাবা য়াই।
- অঙাংশীং অমসুং ইমুং মনুংশীং অদু লৈবাক অমগী মনুংদা য়ুমহোংবা তারবদি, জাতিগী ওথোরিতিশীং অদুনা অঙাংশীংদুগী হকশীং ঙাকপা অমসুং অঙাংশিং অমসুং ইমুং মনুংদুবু মতেং পাংবা হায়বসি তঙাইফদবা দায়ত্বনি। ময়ামগী মনুংদা য়ুনাইটেদ নেসন্স, নন-গবর্নমেন্তেল ওর্গানাইজেনশীং অমসুং ইন্তরনেসনেল কমিতি ওফ দি রেদ ক্রোস (ICRC) অসিসু অঙাংশীং অমসুং ইমুং মনুংশীংদা মতেং পীবদা অমসুং ঙাক শেনবদা লৌগদবা মরুওইবা থৌদাং লৈ।
- মফম হোংলবা মীওইশীং অদুগী, মখোয়গী য়ুম হোংবগী থৌওং অদু ইসু অমা ওইরক্ত্রবদি, মখোয়গী য়ুমশীংদা শাফনা হনবগী হক লৈ। অঙাংশীং অমসুং ইমুং মনুংনা মখোয়গী পুন্সি অদু অমুক হন্না শেমগৎপা য়ানবা, মফম হোংলুবা মীওইশীং অদুগী শম্পতিগি হক অদু ইকাই খুম্নগদবনি।
- এমর্জেন্সি অমগী মতুংদা কম্যুনিতিশীংনা অমুক হন্না শেমগৎ-শাগৎপা অমসুং খুন্দা লৈতারকপগা লোয়ননা, অঙাংশীং, নুপীশীং অমসুং ইমুং-মনুংদা, হেলথ অমসুং এজুকেসন য়াউনা, সোসিএল সর্ভিসশীংগী মীৎয়েং থম্বীগদবনি।
- সিভিলিয়ানশীংদা মতেং পাংলিবা হ্যুমেনিতরিয়ান থৌমীশীংনা হিংসা, তুহৎপা অমসুং ওৎ-নৈবগী তঞ্জাশীং হন্থহনগদবনি। মীয়াম অদুবু ওৎ-নৈবা থবক অমহেক্তা হ্যুমেনিতরিয়ান থৌমীশীং অদুনা পাংথোক্লবদি মদুবু খুদক্তা মরি লৈনবা এজেন্সি অমসুং ওথোরিতিশীংদা রিপোর্ট তৌগদবনি।
নুপীমচাশীং অমসুং নুপামচাশীং অমসুং মখোয়গী ইমুং মনুংশীং অমসুং কম্যুনিতিশীংনা মাংজৌননা প্লান তৌগদবনি অমসুং ইমুংদা, স্কুলদা অমসুং কম্যুনিতিদা এমর্জেন্সিগীদমক শেম-শাগদবনি।
ইমুং অদুগী মনুংদা, দিজাষ্টর নত্ত্রগা কনফ্লিক্ট অমনা পীরকপা এমর্জেন্সি অমহেক্তগীদমক অপুনবা ইমুং অদুনা শেম-শাবা য়াই। মীপুম খুদিংনা মৈ, য়ুৱারহাবা, ঈচাউ, নোংলৈ-নুংশিৎ অমসুং অতোপ্পা মাং-তাকপশীংগী তোঙান-তোঙানবা খুদোংথীবশীং অমসুং কনফ্লিক্টশিংগী রিস্কশীং খংজিনবা মথৌ তাই। ইমুং মনুং অমসুং কম্যুনিতিগী মনুংদা লৈবা মীওই খুদিংনা মখোয়গী রিস্কশীং কমদৌনা হন্থহনগনি হায়বা খংলবা অমসুং মখোয়গী দায়ত্বশীং খংলবদি রেসপোন্স অদু হেন্না মপাঙ্গল কনগনি।
কম্যুনিতি অমগী অকোয়বদা লৈবা ওইথোকপা য়াবা খুদোংথীবশীং অমসুং শাফবা মফমশীং মশক খংদোক্কদবনি। করিগুম্বা ওইথোকপা য়ারবদি মখোয়দা লোকেল মেপ অমা উৎকদবনি। কম্যুনিতি অদুদা লৈবা মীপুম খুদিংমক অদু য়াউহনগদবনি অমসুং পাউ পীগদবনি। প্লানশীংদুগী মনুংদা করম্না অপীকপা অঙাংশীং, খরা চাউরবা মীওইশীং অমসুং মশা ঙমদবা মীওইশীংদু করম্না মতেং পীগদগে হায়বদু মনুং চলহনগদবনি।
কম্যুনিতি ৱার্নিং সিষ্টেমশীং অমসুং খুদোংথীবদগী নান্থোকখিনবা এভাক্যুএসনগী লম্বীশীং অদু মশক ফজনা খংদোক্কদবনি অমসুং পাউ পীগদবনি। কম্যুনিতিশীংনা স্কুলশীংদা নুপামচা অমসুং নুপীমচাশিংগা লোয়ননা অমসুং য়ুম্লোন্নবশীংদা লৈবা ইমুং মনুংশীংগা লোয়ননা সেফতিগী পাম্বৈশীংগী দ্রিলশীং পাংথোকপা য়াই।
কম্যুনিতিশীংনা হেলথ ফেসিলিটিশীং অসি অথীংবা পীরকপা য়াবা এমর্জেন্সিশীং থেংননবা ফজনা শারে অমসুং মখোয়দু থোক্লকপদা ফজনা মতেং পাংলনি হায়বদু শোয়হল্লোইদবনি। হেলথ কেয়র ষ্টাফশীং, এমর্জেন্সিগী ফিভমশীংদা থবক তৌনবগীদমক ত্রেন তৌগদবনি।
স্কুলশীং অসি শাফবা মফম অমদা, অঙাংশীংনা লৈরিবা মফমদুগা নক্ননা অমসুং ঈচাউনচিংবা দিজাষ্টর লৈতবা মফমদা থম্বা হায়বসি মরুওই। অঙাংশীং অমসুং ওজাশীংগী সেফটি লৈহন্নবগী মওংদা স্কুলশীং অসি ফজনা শাবা তাই। অঙাংশীংবু ফুবা-চৈবা, ফাবা-পুনবা নত্ত্রগা হিংসাগী অতৈ মওংশীংদগী ঙাকথোক্নবা মখোয়না চেক্সিন্না ওর্গানাইজ তৌবা তাই।
ওজাশীং অমসুং স্কুল এদমিনিষ্ট্রেটরশীংনা অঙাংশীং, মখোয়গী ইমুং মনুং অমসুং কম্যুনিতিশীংবু মখাগী হিরমশীং অসিদা মতেং পাংবা য়াই:
- মহৌশাগী ওইবা খুদোংথীবশীং অমসুং অতৈ এমর্জেন্সিগী রিস্কশীং খংহনবদা
- দিজাষ্টর করম্না থীংগদগে খংহনবদা
- এমর্জেন্সি অমদা করি তৌগদগে খংবদা
অঙাংশীং য়াউনা ইমুং মনুংশীংবু ৱার্নিং অমা খংদোক্নবা অমসুং মখোয়না মদু তাবা নত্ত্রগা উবা মতমদা করি তৌগনি হায়বদু খংনবা পুক্নিং থৌগৎকদবনি। ৱার্নিং নত্ত্রগা সিগ্নেল অমা হায়বসি হুইসেল, হোর্ন নত্ত্রগা মচু শংলবা ফিরাল অমা ওইবা য়াই। ইমুং মনুংশীংনা উনবা য়াবা শাফবা মফমশীং অদুসু মশক খংদোক্কদবনি। য়ুমশাশীংগী শাফবা মফমশীংসু মশক খংদোক্কদবনি। চেক্সিন থৌরাংশীং অসিনা ইমুং মনুং তোখায়নহনবদগী থীংবা ঙম্মী।
অঙাংশীংবু মখোয়গী মমীং অমসুং মখোয়গী মরি-মতাশীং অমসুং মখোয়গী খুঙ্গং নত্ত্রগা সহর অদুগী মমীংশীং অদু নিংশিংবা তম্বীগদবনি। করিগুম্বা মখোয়না মখোয়গী ইমুং মনুংদগী তোখায়নখ্রবসু মখোয়গী কম্যুনিতিদু মশক খংবা ঙম্নবা জিওগ্রাফিকেল ইন্দিকেটর নত্ত্রগা লেন্দমার্কশীং অদু খংনবা ত্রেন তৌবীবা য়াই।
মাংজৌননা থৌরাং তৌদুনা থম্বা ফেমিলি এমর্জেন্সি বেগ অমনা পুন্সি কনবা য়াই। মদুগী মনুংদা তোর্চ (ফ্লাসলাইট) অমা, বেটরিশীং, কেন্দলশীং, মৈখেৎ, রেদিও, ঈশীং হাপ্নবা পাত্র অমসুং ফার্ষ্ট এইদ কিট অসি য়াউগদবনি। পেকেট অদু মতম মতমগী ওইনা চেক তৌগদবনি অমসুং মতম পুম্বদা শেম-শাদুনা লৈগদবনি।
বার্থ সর্তিফিকেটশীং অমসুং অতৈ মরুওইবা ফেমিলিগী দোক্যুমেন্টশিং অদু শাফবা অমসুং কোম্না ফংবা য়াবা মফম অমদা থমগদবনি। প্লাষ্টিক্না য়োমশীন্দুনা থম্বনা মখোয়বু ঈশীং অমসুং মাং-তাকহনবদগী ঙাকথোকপদা মতেং পাংই।
মিজলস, দায়রিয়া, ন্যুমোনিয়া, মেলেরিয়া, মালন্যুত্রিসন অমসুং নিওনেটেল কমপ্লিকেসনশীং অসি মরুওইনা এমর্জেন্সিগী মতমদা অঙাংশীংবু শিহনবগী মরুওইবা মরম্নি।
লৌনগনবা লায়নাশীং অসি চগুংনবা এমর্জেন্সিগী ফিভমশীংদা লায়না শন্দোকই। রিস্কশীং অসি হন্থহন্নবগীদমক্তা মখাগীসি পাংথোক্কদবনি:
- থা 6তগী চহি 15গী মনুংদা লৈবা অঙাং পুম্নমকপু মরুওইনা, মিজলসকী তিকা অসি অহানবা খুন্দাফম অদুদা মওং চুম্না থাদোক্কদবনি।
- অনাবশীং থীংনবা অমসুং লাইয়েংনবা হেলথ-কেয়র সর্ভিসশীং মখা তানা লৌগদবনি।
চিঞ্জাক ৱাৎলকপা, লায়না হেনগৎলকপা অমসুং কেয়র লৌবগী থৌওংশীংদা অপনবা লৈরকপনা মরম ওইদুনা এমর্জেন্সিগী মতমদা মালন্যুত্রিসন অসি হেন্না তোইনা থোকই। মরম অসিনা অঙাংশীংবু মখাগীশী শোয়দনা ফংহনবা তাই:
- খোম্লাং ইনবীবা অমসুং চহিগা চুনবা মচি ওইবা চিঞ্জাক অমসুং দ্রিঙ্কশীং মরাং কায়না ফংহনবা
- ফোর্টিফাইদ ফুদশীংগী মথক্তা মাইক্রোন্যুত্রিএন্ট সপ্লিমেন্টশীং ফংহনবা
য়াম্না মশা পাবা অমসুং/নত্ত্রগা অপোম্বা (মহৌশানা খোংপাক অমসুং খোংদা) লৈবা অঙাংশীং অদু খুদক্কী ওইবা এসেসমেন্ট অমসুং লাইয়েংনবা অমসুং মখোয়গী ষ্টেতসকী মতুংইন্না মখাতাবা মেনেজমেন্টগীদমক্তা ত্রেন তৌরবা হেলথ ৱার্কর নত্ত্রগা হেলথ ফেসিলিতি অমদা পুবা মথৌ তাই.
এমর্জেন্সিশীংদা, অফবা ঈশীং, সেনিতেসন অমসুং হায়জিন ৱাৎপনা লাইচৎ অমা থোকহল্লকপা য়াবা লায়নাশীং লৈহল্লকপা য়াই। ফত্তবা সেনিটেসন লৈবা অমসুং চগুংননা খুন্দাবা মফমশীংদা কোলেরা থোক্লকপা য়াই। ইনগদবা মরুওইবা খোংথাংশীংগী মনুংদা মখাগীসি চল্লি:
- সাপোন অমসুং ঈশীংনা নত্ত্রগা মসিগী মহুৎশিনবা য়াবা উৎ অমসুং ঈশীংনা খুৎ তোয়না হামদোকপা
- অমাংবশীং অমসুং অমোৎ-অকায়শীং শাফবা মওংদা হুন্দোকপা
- শাফবা মওংদা চান-থক্নবা শেম-শাবা
- শাফবা ঈশিংগী সোর্সশীং শিজিন্নবা নত্ত্রগা ঈশীং শৌহনবা, ফিল্টর তৌবা, ক্লোরিন হাপ্পা নত্ত্রগা নুংশানা মহি হাৎপনচিংবা য়ুমদা পাংথোকপা য়াবা থৌওংশীং শিজিন্নবা
- শাফবা ঈশীং তরু-তনানবা, মখুম খুম্বা পাত্রশীংদা থম্বা
লায়নাগী শাথীবা নত্ত্রগা মদুগী রেসপোঞ্জ অদুনা মরম ওইদুনা লাইচৎ (নত্ত্রগা লাইচৎ থোরকপা) অমনা এমর্জেন্সি অমা থোকহল্লকপা য়াই। পাক চাউনা শন্দোকপা ইনফ্লুএঞ্জা অমসুং মীনা অমগা অমগা শোক্ন-শম্নবনা শন্দোরকপা অতৈ লায়নাশীংগী মতাংদদি, অনাবশীং অদু অতৈদগী তোখায়না থমগদবনি।
- লায়না অমা শন্দোরকপগী শাফু অসি লায়না অদুগী শাথীবগী চাং অমসুং সরকার, কম্যুনিতি অমসুং ইন্দিভিজুএলশীংদুনা লৌখৎলিবা থবকশীং অদুগী মখা পোল্লি।
- অনৌবা ভাইরস অমনা ওইহনবা ইনফ্লুএঞ্জা লাইচৎ অমনা অনৌবা ভাইরস অদুগী ইম্যুনিতি লৈতবা মীয়াম অমদা য়াম্না থুনা শন্দোকপা ঙম্মী। ইনফ্লুএঞ্জা অদুনা থোকহল্লিবা অনাবদুগী শাথীবগী অমসুং শিহনবগী চাং অদুগী মতুংইন্না খরা শাথীবা নত্ত্রগা কা-হেন্না শাথীবসু য়াই। লাইচৎ অদু অমুক লাকপা অমুক চৎখিবা য়াই। মসিগী শাথীবগী চাং অসি লাইচৎ অদুগী মনুংদা হোংদোক হোংজিন তৌবা য়াই অমসুং মসি হান্না খংবসু ঙমদে। মসি মহৌশানা মতম মতমগী ওইনা থোক্লকপা ইনফ্লুএঞ্জাদগি শাথীবা হেল্লি।
- চহিগী নত্ত্রগা মতম মতমগী থোক্লকপা ইনফ্লুএঞ্জানা চহি 65গী মথক্তা লৈবা মীওইশীংদা হেন্না অশি-অনা থোকহল্লি। ইনফ্লুএঞ্জা লাইচৎ অমনা চহি নৌরিবা কাংলুপশীংদা অশি-অনা হেন্না থোকহল্লি। মতম মতমগী অমসুং লাইচৎ ওইনা থোক্লকপা ইনফ্লুএঞ্জানা মীরোনবী নুপীশিং অমসুং চহি 2গী মখাদা লৈবা অঙাংশিংদা হেন্না রিস্ক লৈহনবগা লোয়ননা শিহল্লি। খরা পুংকক চাউরবা অঙাংশিংদা ইনফেক্সনগী চাং হেল্লি অদুবু শাথীবা ফলদি লৈগন্দে।
- ইনফ্লুএঞ্জাগী লাইওংশীংগী মনুংদা অরুম কন্না হৌবা, লোক খুবা, খৌনাউ নাবা, হকচাংদা চিকপা-নাবা, কোক চিকপা, য়াং চিংবা, চোকথবা, ওবা অমসুং দায়রিয়া অসি য়াউই। কেস খরদদি, ইনফ্লুএঞ্জানা ন্যুমোনিয়া অ অমসুং শ্বর হোনবা ৱাবগী খুদোংথীবশীং লৈহল্লকপা য়াই।
ইনফ্লুএঞ্জা নত্ত্রগা অতোপ্পা ইনফেক্সন থোরকপা মতমদা, অঙাংশীং অমসুং ইমুং মনুংবু ঙাকথোকপদা মতেং পাংগদবা অচম্বা খোংথাং খরগী মনুংদা মখাগীসি পনবা য়াই:
- করিগুম্বা নারবদি য়ুমদা লৈয়ু, অমসুং অতোপ্পদগী তোখায়না লৈয়ু
- লাইওংশীং অমসুং খুদোংথীবগী খুদমশীং, করি তৌগদগে অমসুং করিগুম্বা অনাবা অদু শাথীরক্লবদি কদাইদগী মতেং ফংগদগে হায়বদু খংজিল্লু
- সাপোন অমসুং ঈশীংনা খুৎ তোয়না হাম্মু অমসুং লৈমায়শীং নান্না থম্মু
- এলবো নত্ত্রগা তিসু অমদা লোক খু নত্ত্রগা হকথী খল্লু, অমসুং তিসুশীং অদু শাফবা মওংদা মাংহল্লু
- অঙাংশীংগী মনাক্তা নত্ত্রগা মীয়াম তিনফমদা লোক শীৎকনু
শাথীবা ফল লাকহন্নিঙাই ওইবা ইনফেক্সন অমা থোরকপা মতমদা, অতোপ্পশীংগা নক্ন শোক্ন-শম্নবা হন্থহনবা হায়বসি য়াম্না মরুওই:
- অতোপ্পশীংদগী য়ামদ্রবদা মিটর অমা লাপ্না, মরুওইনা মখোয়না লোক খুরিবা নত্ত্রগা হকথী খল্লবা নত্ত্রগা মশা ঙমদনা উরবদি, লৈগদবনি।
- য়ারিবমখৈ য়ুমদা লৈগদবনি অমসুং মীয়াম তিন্নবা অমসুং কোয়বা য়াউরোইদবনি।
য়াম্না পাক-চাউনা শন্দোরক্লবদি, মীওই খরদি লায়েংগীদমক্তা নত্ত্রগা ইনফেক্সন অদু শন্দোরকপা থীংনবা হোস্পিতালদা তোখায়না থম্বা য়াই। অদুবু মীওই কয়া অমদি কেয়র লৌবীনবগী খুদোংচাবা ফংদবসু য়াই।
অনাবা মীওইদু য়ুমদা কেয়র লৌবা অমসুং ইমুং অদুদা ইনফেক্সন অদু শন্দোকপা থীংনবগীদমক:
- অনাবা মীওই অদুগীদমক য়ুমদা তোখায়বা মফম অমা পীবা
- অনাবা মীওই অমদা শেন্ননবা মী অমখক্তং থম্বা
- অনাবা মীওই অদুদা মহি-মনাই অমসুং চিঞ্জাক মরাং কায়না পীবা
মালন্যুত্রিসননা শোকহল্লবা মমা ফাউবনা এমর্জেন্সিগী পুক্নিং ৱাবা মতমদসু খোম্লাং ইনবীবা য়াই।
- এমর্জেন্সিগী মনুংদা পুক্নিং ৱাবা নত্ত্রগা ন্যুত্রিসন মতিক চানা ফংদবনা মরম ওইদুনা মমা কয়ানা খোম্লাং পীথকপা ঙমদে হায়না মী অয়াম্বনা থাজনৈ। মসি অরানবা ৱাখলনি- মসি চুমদে। চিঞ্জাক ৱাৎনা ফংবা নত্ত্রগা মচি কাদ্রবা মমাশীংনা খোম্লাং মতিক চানা ইনবা ঙম্মী। মখোয়দা অহেনবা মহি-মনাই অমসুং চিঞ্জাকশীং অসি মখোয়গী অমসুং অঙাং অদুগী হকশেল ঙাক-শেন্নবগীদমক পীগদবনি। মপা অমসুং ইমুং মনুংগী অতৈ মীওইশীংনা খোম্লাং ইল্লিবী মমাশীংদা চানবা শেম-শাবা অমসুং অঙাং শেন্নবীদুনা সপোর্ট তৌবা য়াই।
- পুক্নিং নুংঙাইতবনা মতেক খরগী ওইনা খোম্লাং থোকপদা অকায়বা পীবা য়াই। অদুবু করিগুম্বা মমা অমসুং মচাশীং অদু লৈমীন্নরবা অমসুং খোম্লাং পীথকপা অমসুং থকপদা সপোর্ট তৌনরিবমখৈ, খোম্লাং পুথোকপা লেপ্তে। রেফ্যুজি কেম্প অমসুং সেলটরশীংদা লৈবগুম্না সেফ হেভনস (Safe havens) অসি নুপীশীংনা সপোর্ট ফংনবগীদমক লিংখৎপা য়াই।
- কেস খরদদি খোম্লাং ইনবা অসি ওইথোকপা য়াদে। মখোয়সিগী মনুংদা মমাশীংগা মতম খরগী নত্ত্রগা মতম চুপ্পগী ওইনা কায়নরবা অঙাংশীং, য়াম্না নারবা মমাশীং, মতম খরগী ওইনা খোম্লাং ইনবা লেপ্লবা মমাশীং, খোম্লাং পীথকপা অমুক হৌবা ঙমদ্রবা মমাশীং, অমসুং খোম্লাং ইল্লরোই হায়না খল্লবা HIV পোজিতিভ ওইরবী মমাশীং অসি য়াউই।
- ফিভমশীং অসিদা, থা 12গী মখাদা লৈবা অঙাংশীংগী ওইনা, খ্বাইদগী চুনবা চিঞ্জাক অসি ক্বালিতি য়াম্না লৈবা খোম্লাংগী মহুৎশিনবা (ইনফেন্ট ফোর্ম্যুলা) অসিনি। খোম্লাংগী মহুৎশিনবদু ইশানা শেমজবদা মৈ, অফবা ঈশীং অমসুং ইক্যুইপমেন্ট, অমসুং ত্রেন তৌরবা হেলথ ৱার্কর অমগী লমজিং লমতাক চংই। খোম্লাংগী মহুৎশিনবদু শাফবা সোর্স অমদগী বোটল নত্তবা কপ অমা শিজিন্নদুনা হায়জেনিক ওইবা ফিভমদা শেমগদবনি অমসুং থমজিনগদবনি।
- খোম্লাংগী মহুৎশিনবশীং অসি ফুদ এইদকা লোয়ননা কন্ত্রোল তৌদবা মওং অমদা অমসুং শাফনা শেম-শাবগী ফিভমশীং য়েংদনা পীরোইদবনি। এমর্জেন্সিগী ফিভম অমদা অঙাং অমনা নারকপা মতমদা খ্বাইদগী ফবা প্রোতেক্সন ওইরিবা, খোম্লাং ইনবগী থবকসি মখোয়না মহুৎ শিন্দোক্লোইদবনি।
অঙাংশীংবু এমর্জেন্সিগী মতমদা লৈবা হিংসাশীংদগী ঙাকথোকপগী হক লৈ। মখোয়বু ঙাক-শেনবদা সরকার, সিভিল সোসাইতি, ইন্টরনেসনেল ওর্গানাইজেসনশীং, কম্যুনিতিশীং অমসুং ইমুং মনুংগী দায়ত্ব লৈ।
- কনফ্লিক্টশীং নত্ত্রগা দিজাষ্টরশীংগী মতমদা নুপীমচা অমসুং নুপামচাশীং অসি হিংসাগী মখল কয়ানা শোকহনবা য়াবা মরম্না মখোয়বু ঙাক-শেনবা হায়বসি য়াম্না মরুওই।
- হিংসা খরদি এমর্জেন্সিগা হকথেংননা মরি লৈনৈ। মসিগী মনুংদা ফাবা-পুনবা, ওৎ-নৈবা, ফুবা-চৈবা, তুহৎপা অমসুং লান্মীশীং নত্ত্রগা খুৎলায় পায়বা কাংলুপশীন নত্ত্রগা লোয়বা নায়বা পোত্থোকশিংনা মরম ওইদুনা কম্যুনিতিশীংগী মরক্তা খৎনবনা থোকহনবা অশোক-অপন অসিসু য়াউই। এমর্জেন্সিশীংনা দোমেষ্টিক ভাইওলেন্স, স্কুলগী ভাইওলেন্স নত্ত্রগা অঙাংশীংগী মরক্তা লৈবা ভাইওলেন্সকুম্বা কম্যুনিতি অমদা লৈরিবা ভাইওলেন্সকী রিক্স অসিসু হেনগৎহল্লি।
- নুপীমচাশীং অমসুং নুপীশীং অসি মী লল্লোনবগী অমসুং রেপ য়াউনা সেক্সুএল ভাইওলেন্সকী রিস্ক লৈ। করিগুম্বা মতমদা মসি লানগী থৌশিল অমা ওইনা শীজিন্নৈ। মসি য়ানিংঙাই ওইদে। সরকার অমসুং লোকেল ওথোরিতিশীংনা মসি কৈদৌঙৈদা থোকহন্দনবা হোৎনগদবনি। হিংসা অসি থেংনরবা নুপীমচা অমসুং নুপীশীংনা হেলথ কেয়র, সাইকোলোজিকেল সপোর্ট অমসুং কাউন্সেলিং মথৌ তাই। মখোয় খরদি লৈফম হোংবদা অমসুং মখোয়গী ইমুং মনুংগা অমুক হন্না পুন্সিন্নহনবদা সপোর্ট মথৌ তাবা য়াই।
- খুৎলায় শীজিন্নবা কনফ্লিক্টশীংদা, অঙাংশীং অসি ঙাক-শেনগদবনি। মখোয়বু খুৎলায় পাইবা লান্মীশীং নত্ত্রগা খুৎলায় পায়বা কাংবুশীংনা রিক্রুইত তৌরোইদবনি অমসুং মখোয়বু লান্দা শরুক য়াহল্লোইদবনি। করিগুম্বা অঙাংশীং অদু ফারবদি, মখোয়বু ফু-চৈবা তৌরোইদবনি। মখোয়বু মপুং মরৈ ফারবশীংগা (নত্ত্রগা মখোয়গী ইমুং মনুংগা) পুন্না থম্লোইদবনি অমসুং অচুম্বা ৱায়েন ফংহনগদবনি। করিগুম্বা নুপীমচাশীং নত্ত্রগা নুপামচাশীং অদু হিংসানা শোকহল্লবা মীওই ওইরবদি মখোয়না, মখোয়গী মীৎয়েং অদুবু খংবীগদবা, অচুম্বা ৱায়েন ফংনবগী হক লৈ।
অঙাংশিং অসি মখোয়গী মমা-মপা নত্ত্রগা অতৈ শেন্নরিবা মীওইশীংনা কেয়র লৌবনা হেন্না পাম্নৈ মরমদি মসিনা অঙাংশীং অদুগী পুক্নিং হেন্না লুমহল্লি। করিগুম্বা তোখায়নখ্রবদি, করিগুম্বা অঙাং অদুদা হেন্না ফগদবা ওইরবদি অঙাং অদুবু মহাক্কী ইমুং মনুংগা অমুক হন্না পুন্সিন্ননবা মথৌ তাবশীং পাংথোক্কদবনি।
- ইমর্জেন্সিশীংদা, অঙাংশীং অদুবু মখোয়গী মমা-মপা নত্ত্রগা শেন্নরিবা অতৈদগী তোখায়হন্দনবা হোৎনবা হায়বসি সরকার নত্ত্রগা ওথোরিটিশীংগী তৌফম থোকপা থবক্নি।
- করিগুম্বা তোখায়নখ্রবদি, সরকারন নত্ত্রগা অথোরিটিশীংনা অঙাংশীং অসিদা অখন্নবা প্রোতেক্সন অমসুং কেয়র পীনবগী দায়ত্ব লৈ। মখোয়না অহানবদা তোখায়রবা, লোয়ননিঙাই মী লৈত্রবা অমসুং মমা-মপা লৈত্রবা অঙাংশীং অদুবু রেজিষ্টর তৌগদবনি অমসুং মখোয়গী মথৌ তাবশীং অদু শোয়দনা ফংহনগদবনি।
- মদুগী মখা তারকপদা অঙাংদুগী ইমুং অদু ফংনবা হোৎনগদবনি অমসুং করিগুম্বা অঙাং অদুগী কান্নগদবা ওইরবদি, অঙাং অদুবু মহাক্কী ইমুংগা পুন্সিন্নহন্নবা হোৎনগদবনি।
- মখোয়গী ইমুং মনুংগা খায়দোক্নরবা অঙাংশীংবু মতম খরগী ওইবা কেয়র শোয়দনা পীগদবনি। অঙাং অদুনা মমা মপা নত্ত্রগা মরি মতাশীংগা পুন্সিন্নদ্রিবা ফাউবা নত্ত্রগা য়োকপীনবা ইমুং অমদা থমদ্রিবফাউবা মসি অঙাং অদুগী এক্সটেন্দেদ ফেমিলি নত্ত্রগা অঙাংদুগী কম্যুনিতিনা পীবা য়াই। মচিন মনাউশীং পুন্না থম্নবা হোৎনবা য়াবা পুম্নমক হোৎনগদবনি।
- করিগুম্বা অঙাং অমবু য়োকচবা ইমুং অমদা মতম খরগী ওইনা থম্লবদি, থম্নবগী দায়ত্ব লৌরিবা মীওই খুদিংদুনা অঙাংদুগী য়াইফ-থৌরাং পায়খৎপা হায়বসি মখোয়গী তৌদবা য়াদবা মথৌনি। মখোয়না য়েংশিনল্লিবা ইমুং অদুদা অঙাং অদুবু মতিক চানা কেয়র লৌনবা পাম্বৈশীং পীগদবনি।
- এমর্জেন্সি অমদা মখোয়গী মমা-মপাগা কায়নরবা অঙাংশিংবু লমজানি হায়না লৌবা য়াদে। মখোয়বু য়োক্নবা পীবা য়াদে। অঙাং অমগী মমা-মপা অমসুং/নত্ত্রগা অতৈ নক্নবা মরি মতাশীংগি মরাইবক খংদ্রিমখৈদি, তোখায়নরবা অঙাং খুদিংমক্কী মমা-মপা অমসুং /নত্ত্রগা নক্নবা মরি মতাশিং হিংলি হায়না লৌগনি।
- এমর্জেন্সিগী মতমদা অশাংবা মতমগী এরেঞ্জমেন্ট শেম্লোইদবনি। ইনভেষ্টিগেসনগী চুনবা মতম অমগী মতুংদা, করিগুম্বা মমা-মপা নত্ত্রগা মরি মতাশীং অদু থীবা ফংদ্রবা নত্ত্রগা অঙাং অদুবু য়েংশিনবীনবা ফংদ্রবদি, অঙাং অদুগী কম্যুনিতিদা হেন্না প্রিফরেন্স পীদুনা, য়োকচনবা ইমুং মনুং অমা থীবীগদবনি। চাইল্ডকেয়র ইনষ্টিট্যুসন নত্ত্রগা ওর্ফানেজশীং অসিদি মতম খরগী ওইবা থৌরাং অমসুং অরোইবা উপায় ওইনা লৌগদবনি।
- অনৌবা কম্যুনিতি নত্ত্রগা লৈবাক অমদা মফম হোংবা অসি, করিগুম্বা অঙাং অদুগী ইমুং মনুং অদু হিংসা নত্ত্রগা দিজাষ্টর অমদগী চেল্লকপা ওইরবদি, পুক্নিং নুংঙাইতনিঙাই ওইবা য়াই। করিগুম্বা কান্দা, মফম হোংলক্লিবা অঙাংশীং অদুনা অনৌবা লোল অমসুং কলচর তম্বা তারকই। স্কুল অমসুং কম্যুনিতি ওর্গানাইজেসনশীংনা অঙাংশিং অমসুং মখোয়গী ইমুং মনুংবু অনৌবা কম্যুনিতি অদুদা হোংলক্লিবা অমসুং পুন্সিল্লক্লিবদুদা মতেং পাংবীবা য়াই।
দিজাষ্টর অমসুং খুৎলাই পায়বগী কনফ্লিক্টশীংনা থোকহনবা সমস্যাশীং অসিনা অঙাংশিংবু কিহনবা অমসুং শাউহনবা য়াই। অসিগুম্বা ফিভম অমা থোকপা মতমদা, অঙাংশীংবু অখন্ননা পুক্নিং চংবীবা অমসুং অহেনবা মীনুংশি উৎপীবা মথৌ তাই। মখোয়বু য়ারিবমখৈ শাফনা থম্বীগদবনি অমসুং নোর্মেল ওইবা এক্টিভিটিশীং মখা চত্থহনবদা ঙাক্লৌ পীগদবনি। এমর্জেন্সিগী ফিভমগা মরি লৈননা রেসপোন্সশীং অমসুং ফিরেপশীং লৌবদা শরুক য়ানবা অঙাংশীংবু চহিগা চুনবা খুদোংচাবশীং পীবীবা য়াই।
অঙাংশীংগী পুক্নিংগী ঈহুলশীং অমসুং লমচৎ-শাজৎশীং অসি কিহনবা, নাহনবা নত্ত্রগা হিংসা য়াউবা এক্সপরিএন্সশিংনা শোকহনবা অসি নোর্মেলনি। অঙাংশীংনা তোঙান-তোঙানবা মওংদা রিএক্ট তৌই – মখোয়না নুমিৎ খুদিংগী ওইবা পুন্সিসিদা হৈনিংবা পোক্তবা য়াই, হেন্না শাথীবা ওইবা য়াই নত্ত্রগা য়াম্না কিগনবসু য়াই। য়াম্না চুশিন্ননা লৈবা ওইনা উবা অঙাং খরসু মখোয়গী পুক্নিংগী ঈহুলশীং অমসুং অকিবশীং অদু ফজনা লোৎশিনবা ওইবসু য়াই।
মমা-মপা নত্ত্রগা নুংতিগী শেন্নরিবা মীওইশীং, লেংমান্নবশীং, ওজাশীং অমসুং কম্যুনিতি মেম্বরশীং অসি অঙাংশীংগীদমক্তদি মরুওইবা সপোর্ট অমসুং সেক্যুরিতি অমনি। মখাদা পীরিবশীংসি পাংথোক্তুনা ইমুং-মনুং অমসুং কম্যুনিতিশীংনা অঙাংশীংবু মতেং পাংবীবা য়াই:
- নুপীমচা অমসুং নুপামচা অনিমকপু পুক্নিং চংনা তাবীবা অমসুং মখোয়না পাম্বশীং ফোংদোক্নবা তঞ্জা পীবা, ফিরেপ লৌবা অমসুং সোল্যুসন পুরকপদা শরুক য়াহনবা।
- অঙাংশীংদা চহিগা চুনবা ইনফোর্মেসন, থাজবা অমসুং পুক্নিংগী ওইনা সপোর্ট পীবা।
- নুমিৎ খুদিংগী ওইবা পুন্সিদা চানবা রুতিনশীং থম্বা অমসুং য়ারিবমখৈ থুনা নোর্মেল ওইবা এক্টিভিটিশীং হৌবা।
- কলচরেল এক্টিভিটিশীংগুম্বা অঙাংশীংগী চহিগা চুনবা পুক্নিং হরাউনিঙাই ওইবশীং পাংথোকপা, ইমুং মনুং অমসুং মরুপ মপাংগীদা কোয়বা, অমসুং শান্নবা।
- অঙাংশীংবু শান্ননবা অমসুং অতোপ্পগা সোসিএলাইজ ওইনবা পুক্নিং থৌগৎপা।
- অঙাংশীংবু চহিগা চুনবা তঞ্জাশীং পীদুনা নুংতিগী ওইবা পুন্সিদা শরুক য়াহন্নবা অর্থ থোকপা লম্বী পীবা অমসুং এমর্জেন্সিদা, অপিকপা অঙাংশীংবু কেয়র লৌনবা তাকপীবা।
- চৎনবা য়াবা লমচৎ-শাজৎগী তশেং তশেংবা নিয়মশীং থম্বা অমসুং ফু-চৈদুনা চৈরাক পীবা তৌদবা।
- অঙাংশীং অমসুং মমা মপাশিংনা সোসিএলাইজ তৌনবা শাফবা মফমশীং পীবা, পুন্সিগী স্কিলশীং তম্বা অমসুং বেসিক সর্ভিসশীং ফংবা।
- অঙাংশীংনা মখোয়গী পুক্নিং ৱাবদু কমদৌদনা মেনেজ তৌগদগে হায়বদু তম্বদা মতেং পাংবা।
অঙাংশীংগী পুক্নিং ৱাবগী রিএক্সনশীং অদু শাথীরক্লবা অমসুং মতম শাংনা লৈরক্লবদি, মখোয়না কাউন্সেলর, সাইকোলোজিষ্ট নত্ত্রগা স্পেসিএলাইজ তৌরবা নর্স নত্ত্রগা দোক্টর অমগুম্বদগী মতেং মথৌ তারকপা য়াই।
এমর্জেন্সিগী মতমদফাউবা অঙাংশীংনা মহৈ-মশিং ফংনবগী হক লৈ। অঙাংশীংনা শাফবা, অঙাংগা চুনবা স্কুল অমদা চৎপনা মখোয়দা শান্তি লৈবগী ৱাখল হেন্না ফাউহল্লি অমসুং তংদু লৈতাবগী প্রোসেস হৌহল্লি।
স্কুলদা চৎপা অমসুং নোর্মেল ওইবা চাবা অমসুং তুম্বগী সেদ্যুলশীং অসিনচিংবা রিগুলর ওইবা রুতিনশীং মেইন্তেন তৌবনা অঙাংশীংদা সেক্যুরিতি অমসুং কন্তিন্যুইতিগী ৱাখল্লোন অমা পী।
অঙাংশীংগা চানবা স্কুলশীং অমসুং স্পেসশীং অসিনা এমর্জেন্সি অমা থেংনরিবা অঙাং পুম্নমক্কী প্রোতেক্তিভ অমসুং সেফ ওইবা লর্নিং এনভাইরোনমেন্ট অমা পীবা ঙম্মী।
ইমুং মনুং অমসুং কম্যুনিতিশীংদগী ফংবা সপোর্টকা লোয়ননা, ওজাশিং অমসুং স্কুল এদমিনিষ্ট্রেটরশীংনা মখাদা পীরিবশিংসিগী মতেং পাংবা ঙম্মী:
- অঙাংশীংনা তম্নবা অমসুং শান্ননবা, শাফবা মওংদা শেম-শারবা মফম অমা পীবদা।
- পুক্নিং ৱাবা, পুক্নিং শোকপা নত্ত্রগা ইমুং মনুংগা খায়নরবা অঙাংশীংবু মশক খংদোকপা অমসুং বেসিক ওইবা সাইকোসোসিএল সপোর্ট পীবা।
- নুমিৎ খুদিংগী ওইবা রুটিন অমা অমসুং এমর্জেন্সিগী ৱাংমদা তুংগী ৱাখল্লোন অমা পীবা
- অঙাংশীংনা বেসিক ওইবা লিতরেসি অমসুং ন্যুমরেসি স্কিলশীং লৈহনবা অমসুং শেমগৎপা।
- অঙাংশীংদা পুন্সিবু কনগদবা হকশেল অমসুং সেক্যুরিতি ইনফোর্মেসন অমসুং মখোয়গী রিস্কশীং হন্থহন্নবা স্কিলশীং পীবা।
- শান্নবা, ম্যুজিক, দ্রামা অমসুং আর্তকী খুত্থাংদা এক্সপ্রেসনগী মফম অমা পীবা।
- খুদোংথীবা নংবা য়াবা অঙাংশীং অদু স্কুল অমসুং কম্যুনিতিদা পুন্সিনবা।
- ইমুং মনুংগা নেটৱার্কিং অমসুং ইন্টরেক্সন সপোর্ট তৌবা।
- অঙাংশিংবু হ্যুমেন রাইট খংহনবা অমসুং শান্তি লৈনা হিংনবগী স্কিলশীং খংহনবা।
- অকোয়রোন করম্না ঙাক্কদগে অমসুং দিজাষ্টরগী রিস্ক হন্থহন্নবা মখোয়গী স্কিলশীং করম্না শেমগৎকদগে হায়বা খংহনবা।
- অঙাংশীংবু ইনফোর্মেসন এনালাইজ তৌনবা, মত ফোংদোক্নবা অমসুং মখোয়গী ওইবা মরুওইবা অকক্নবা ইসুশীংগী এক্সন লৌনবা পুক্নিং থৌগৎপা।
ওজাশীংনা অঙাংশীংগী অমসুং মখোয় মশামক্কী পুক্নিং ৱাবগী এক্সপরিএন্সশীং, এমর্জেন্সিশীংদা মাংখিবা অমসুং রিএক্সনশীং থেংননবা অমসুং খংনবা সপোর্ট অমসুং ত্রেনিং মথৌ তাই। মখোয়না মতৌ করম্না ইমোস্নেল, মেন্টেল অমসুং স্প্রিচুএল সপোর্ট অসি ছাত্রশীংদা পীগদগে অমসুং ইমুং মনুংদা মখোয়গী মচাশীংদু করম্না লমজিংগদগে হায়বদু খংবা মথৌ তাই।
স্কুল অমসুং কম্যুনিতিশীংনসু স্কুলগী মতমগী ৱাংমদা অঙাংশীংগীদমক হরাউ-তয়াম্বগী এক্টিভিটিশীং ওর্গানাইজ তৌবদা মতেং পাংবা য়াই। অহিংসাগী দ্রামা, শান্নবা অমসুং রিক্রিএসনগী অতৈ মওংশীং শেম্নবগি তঞ্জা শেম্বা য়াই। লেংমান্নবশীংগী মরক্তা পাউ ফাউনবা অমসুং ৱারি-ৱাতাই তৌবা অসি পুক্নিং থৌগৎকদবনি অমসুং সপোর্ট তৌগদবনি। লাইয়েকপগুম্বা আর্ট শিজিন্নবনা, নত্ত্রগা শান্নপোৎ নত্ত্রগা লাইফদিবিশীংগা শান্নবনা চহি নৌরিবা অঙাংশীংবু মখোয়গী অপাম্বশীং ফোংদোকপা ঙমহল্লি অমসুং পুক্নিং ৱাবগী এক্সপরিএন্সশীংদা চুশিন্নবা ঙমহল্লি।
মমা-মপা অমসুং অতৈ শেন্নরিবশীংনা ফ্লু নত্ত্রগা অতৈ লৌনগনবা লায়নাশিংনা নারবা অঙাংশীংবু য়ুমদা নত্ত্রগা করিগুম্বা মখোয়গী ময়ুমদা লৈতবা ওইরগনা, মখোয়গী লৈফমদা থম্বীগদবনি।
মীওই অমদগী মীওই অমদা য়াংনা শন্দোকপা শাথীবা লাইচৎ অমা লৈরক্লবদি লোকেল ওথোরিতিশীং অমসুং এজুকেসন পর্সোনেলশীংনা, অঙাংশিংবু মতৌ করম্না ঙাক-শেনগদগে হায়বগি মতাংদা চুনবা ফিরেপশীং লৌবা তাই। পব্লিক হেলথকী থৌরাং অমা ওইনা, লায়না শন্দোকপা হন্থনবা ক্লাসশীং লেপহনবা য়াই। অসিগুম্বা কেসশীংদা, এজুকেসন অসি অতোপ্পা থৌশীল শিজিন্নদুনা মখা চত্থবা য়াই। মসিদা এজুকেসন পর্সোনেলশীংনা ছাত্রশীংগী ইমুং মনুংগা খুৎশম্নদুনা, অফবা প্লানিং অমসুং ফোলো-অপ লৈহনবা মথৌ তাই।
লেন্দমাইনশীং অমসুং পোখায়দ্রিবা দিভাইসশীং অসি য়াম্না খুদোংথীনিঙাই ওই। করিগুম্বা শোক্লুরবা, নেৎলুরবা নত্ত্রগা মওং অমদা অকায়বা পীরুরবদি মখোয়না পোকখায়রক্তুনা মীওই কয়া শীহনবা নত্ত্রগা শোয়নায়হনবা য়াই। অঙাংশীং অমসুং মখোয়গী ইমুং মনুংশীংনা শাফরে হায়না লাউথোক্লবা মফমশীংদতা লৈগদবনি অমসুং মশক খংদবা পোৎ পুম্নমকপু শোক্লোইদবনি।
- লেন্দমাইনশিং অসি মীবু হাৎনবা নত্ত্রগা শোকহন্নবা নত্ত্রগা গারিশীং মাংহন্নবা নত্ত্রগা থুগাইনবগী পান্দম লৈবা, ভিক্টিমনা এক্টিভেট তৌগদবা দিভাইসশীংনি। পোকখায়দবা বোমশীং (UXO কৌবা) অসি বোম, শেল, মোর্তার নত্ত্রগা গ্রেনেদকুম্বা, শীজিন্নরবা অদুবু পাম্লিবা মওং অদুদা পোকখায়দবা এম্যুনিসনশীংনি।
- লেন্দমাইন অমসুং UXO অনিমক তোঙান তোঙানবা মওং-মতৌ, পাক-চাউবা অমসুং মচুশীংদা লাকই। মখোয়বু লৈবাক মনুংদা ফুম্বা য়াই, লৈমাইগি মথক্তা থম্বা য়াই নত্ত্রগা নাপী, উ নত্ত্রগা ঈশীংদা লোৎলগা থম্বা য়াই। মখোয় অসি লংবা নত্ত্রগা মোৎপা নত্ত্রগা কোলহিং কাবা য়াই অদুবু মখোয়সি মতম পুম্নমক্তা খুদোংথীনিঙাই ওই অমসুং মতম পুম্নমক্তা মখোয়দগী নাথৈগদবনি।
- লেন্দমাইনশীং অসি মহৌশানা উবা ফংদে। মিলিটরি এক্সন নত্ত্রগা থাদোক্লম্বা মফম নত্ত্রগা অশোংবা মফমশীং অসিদা অখন্ননা চেক্সিনবা মথৌ তাই। খুদোংথীবা য়াবা মফমশীং অসি লোকেলগী মীওইশীং অদুনা শরু মকোক অমদা শরুনা ক্রোস তৌনবগী লাইয়েক অমা থমদুনা, নুংশীং অঙাংবা মচু তৈশীন্দুনা নত্ত্রগা পুক্নিং চিংশিন্নবা অমসুং লায়না খংনবা মওংদা থম্মী।
- UXO অসি মতম অয়াম্বদা লেন্দমাইনদগী হেন্না লাইনা উই। মখোয়গী মচু অমসুং মওং-মতৌ অসিনা অঙাংশীংগী পুক্নিং চিংশিল্লি অদুবু মখোয় অসি য়াম্না খুদোংথীনিঙাই ওই অমসুং অরেপ্পা লৈতে। মখোয় অসি খজিক্তং শোক্লুবা নত্ত্রগা তেম্পেরেচর হোংলকপফাউবদা পোকখায়রকপা য়াই। মতম অয়াম্বদা মখোয় অসিনা লেন্দমাইনদগী হেন্না মী হাৎলি।
- অঙাংশীংদা মশক তোইনা উদবা পোৎশকশীং শোক্তনবা তাকপীগদবনি। করিগুম্বা মখোয়না চিংনবা য়াবা পোৎশক অমা উরবদি মখোয়না মদুদগী লাপথোক্না লৈগদবনি অমসুং মখোয়না খংবা অহলশীং নত্ত্রগা ওথোরিতিশীংদা তাক্কদবনি হায়বসি খংজিনবা মথৌ তাই।
- লম্বী খরদি মাইন ফুম্লম্বা য়াবনা নত্ত্রগা লানগী লেমহৌবা পোকখায়গনবা পোৎশকশীং চিত্থহৌবা য়াবা মরমনা, করম্বা লম্বী নত্ত্রগা শোরোক অসি চৎপদা শাফবা ওইবগে হায়বসি ইমুং মনুংশীংনা লোকেলগী মীওইশীংদা হংগদবনি। মহৌশানা মীয়াম্না তোইনা চৎনবা লম্বী অমসুং শোরোক অসিদা চৎপনা শাফবা ওই।
- মাইনশীং, UXO নত্ত্রগা হুন্দোক্লম্বা খুৎশু-খুৎলায় অমসুং এম্যুনিসনশীং লৈরম্বা য়াবা মফমশীংগী মনুংদা, থাদোক্লম্লবা নত্ত্রগা থুগাইরম্লবা বিল্ডীংশীং, শিজিন্নদবা লম্বী-শোরোকশীং, শোক্লুদ্রবা অমসুং অশোংবা লৌবুকশীং, হৌজিক নত্ত্রগা হান্না শিজিন্নরম্বা মিলিটরি বেজশীং, আউটপোষ্টশীং, চেকপোইন্টশীং, ত্রেন্চশীং নত্ত্রগা খোংনুংশিং অসি য়াউই। অঙাংশিং অমসুং মখোয়গী ইমুং-মনুংশিংদা অসিগুম্বা মফমশীংসিদগী লাপ্না লৈনবা খংহনবা মথৌ তাই। মখোয়বু লাপ্না লৈহন্নবা থৌরাংশিং লৌখৎকদবনি।
করিগুম্বা অঙাংশিং অমসুং মখোয়গী ইমুং মনুংনা মাইন নত্ত্রগা UXO উরবদি করি তৌগদগে হায়বদু খংবা মথৌ তাই। মখোয়না:
- লেংদনা লেপকদবনি অমসুং মনাক নকপদা লৈবশীংদা মদু তৌনবা হায়গদবনি।
- থৱাই ৱারোইদবনি।
- লেংলোইদবনি।
- মতেংগীদমক কৌগদবনি।
- করিগুম্বা মতেং লাক্ত্রবদি, মনিংলোমদা তপ্না তপ্না খোংথাং হন্দোক্তুনা চৎত্রিঙৈদা ওপশনশীং চেক্সিন্না খনগদবনি।
করিগুম্বা লেন্দমাইন নত্ত্রগা UXOনা অশোক-অপন থোকহল্লবদি:
- ঈ থোক্লিবা মফম অদুদা ঈ থোকপা লেপত্রিফাউবা কন্না পাইশীনগদবনি।
- করিগুম্বা ঈ থোকপা অদু লেপত্রবদি, ফি নত্ত্রগা ফি মচেৎ অমা (বেন্দেজ অমা) অশোকপা অদুগী হেক মথক্তা নত্ত্রগা য়ারিমখৈ অশোকপদুগা নক্ননা কিশীনগদবনি অমসুং মেদিকেলগী মতেংগীদমক্তা থাগদবনি।
- করিগুম্বা মতেং লাকপদা পুং অমদগী হেন্না চোন্থরবদি, বেন্দেজ অদু পুং খুদিংগী ঈ থোকপা চেক তৌনবা লৌথোক্কদবনি; ঈ থোকপা লেপ্লবা মতুংদা বেন্দেজ অদু লৌথোক্কদবনি।
- করিগুম্বা মীওই অদু শ্বরদি হোল্লবা অদুবু জ্ঞ্যান মাংবা ওইরবদি, মী অদুগী মরৈ অদুনা শ্বর হোনবা থীংদনবা নাক্কন্দা চেপহনগদবনি।
- মথৌ তাবা মতুংইন্না ফোলো-অপ মেদিকেল কেয়র লৌগদবনি।
সোর্স: UNICEF


text:
শেল-থুম মন্ত্রালয়
শেল-থুম মন্ত্রী শ্রীমতি নির্মলা সিতারমন্না শেল-থুম মন্ত্রী অমসুং সেন্ত্রল বেঙ্কশিংগী গবর্নরশিংগী জি. ২০ মীফমদা শরুক য়াখ্রে
Posted On:
18 JUL 2020 9:21PM by PIB Imphal
শেল-থুম, কোর্পোরেৎ এফিয়র্সকী কেন্দ্রগী মন্ত্রী শ্রীমতি নির্মলা সিতারমন্না কোবিদ-১৯ লাইচৎকী তাল্লক্তা লৈরিবা মালেমগী শেন্মিৎলোন অমসুং ২০২০গী ওইবা জি. ২০ ফাইনান্স ত্রেক্কী মতাংদা খন্ননবা সৌদী অরাবিয়াগী রাস্ত্রপতিনা লুচিংদুনা শেল-থুম মন্ত্রী অমসুং সেন্ত্রেল বেঙ্ককী গবর্নরশিংগী জি. ২০ (এফ.এম.সি.বি.জি.) মীফমদা শরুক য়াখ্রে।
শেল-থুম মন্ত্রীনা মীফম অদুগী অহানবা তাংকক্তা এপ্রিল ১৫, ২০২০দা শেল-থুম মন্ত্রী অমসুং সেন্ত্রেল বেঙ্ককী গবর্নরশিংগী জি. ২০ (এফ.এম.সি.বি.জি.)না মমাংগী মীফমদা জি. ২০ এক্সন প্লানগী মরমদা ঙাংখি। মসিগী জি. ২০ এক্সন প্লান অসিনা হেলথ রেস্পোন্স, ইকোনোমিক রেস্পোন্স, মপাঙ্গল লৈরবা অমসুং সস্তেনেবল রিকোবরী অমসুং ইন্তর্নেসনেল ফাইনান্স কোওর্দিনেসন্না য়ুম্বী ওইদুনা লাইচৎ অসিগু জি. ২০ মীফম্না লাকশিনবদা শরুক য়ানবা খন্নখি। শ্রীমতি সিতারমন্না হায়রিবা এক্সন প্লান অসি মতমগা চুননবা অমসুং কান্নবা ফংনবা হোৎননবা পুক্নিং চিংশিনখি।
শ্রীমতি সিতারমন্না এক্সন প্লান অসি খুমাং চাউশিন্নবা মহাক্কী ওইবা ৱাখল্লোন অমসুং একজিৎ স্ত্রেতেজীদা কা হেন্না শোকচিল্লক্লিবা ফিবম অসি থেংননবা মালেমগী থাক্তা খুৎশম্নবগী তঙাইফদবা লৈরিবসি থমখি। এক্সন প্লান অসিনা কোবিদ-১৯গী মনুংদা শেন্মিৎলোন অসি করম্না সপ্লাই সাইদ অমসুং দিমান্দ সাইদপু খল চানা থম্লিবগে হায়বদু য়েংবা তঙাইফদে হায়বা ৱাফম থম্লদুনা, ভারতনা মসিগী খল অসিবু হেন্না ফরবা লিক্বিদিতী অমা ফংনবগীদমক ক্রেদিৎ স্কিম, দাইরেক্ত বেনিফিৎ ত্রান্সফর অমসুং ইমপ্লোয়মেন্ত গরেন্তী স্কিমগী মখাদা মান্ননা থম্লি হায়বদু শ্রীমতি সিতারমন্না ফোংদোকখি। শেল-থুম মন্ত্রী অসিনা মরুওইনা শোকচিল্লবা ফিবম ফগৎনবগীদমক ভারতকী মতীক চারবা শেল-থুমগী পেকেজ অমসুং ভারতকী জি.দি.পি.গী চাদা ১০ ওইবা বিল্লিয়ন দোল্লর ২৯৫গী চাথোকপু পনখি। মসিগী মথক্তা, শ্রীমতি সিতারমন্না এম.এস.এম.ই.শিংগী ওইবা রেতিং এজেন্সীশিং অমসুং পোলিসী ওপসন্দা মখোয়গী দিতেরেন্তকী শাফুনা পীবা ক্রেদিৎ রেতিং দাউনগ্রেৎকী প্রোসালিকেলিতীসু পনখি।
মীফম অদুগী অনীশুবা তাংকক্তা, শ্রীমতি সিতারমন্না অসিগুম্বা দেলিবর তৌবা য়াবা অনীসিগী মতাংদা খন্নখি। অহানবদা, নুপী, নহা, অমসুং এস.এম.ই.শিংদা কান্নবা পীবা হায়বসি সৌদিগী রাস্ত্রপতিগী মখাদা মরুওইবা থৌদাংনি, অমসুং খুদোংচাবশিং অসি ফংহন্নবগীদমক পোলিসী ওপসনগী মিন্যু অমসু মসিগী এজেন্দা অসিগী মখাদা জি. ২০না শেমগৎখ্রে। মিন্যু অসিনা নহা, নুপী, ইনফোর্মেল ওইবা শেন্মিৎলোন, তেক্নোলোজী অমসুং অহলশিংগী স্কিল, অমসুং ফাইনান্সিএল ইনক্লুজন্দা পান্দম থম্বা জি. ২০গী মীহুৎশিংগা মরী লৈনবা পোলিসীশিং পীরি। লাইচৎ অসিনা খ্বাইদগী হেন্না খুদোংচাদবা থোকহল্লিবসি লাইরবশিংদনি হায়রদুনা মসিগী এজেন্দা অসিদা হৌজিক্তি শেল-থুম মন্ত্রীনা হেন্না মরুওইরক্লি হায়না শেল থুম মন্ত্রীনা ফোংদোকখি।
অনীশুবদা, ইন্তর্নেসনেল তেক্সেসন এজেন্দাগী মতাংদা পল্লদুনা অমসুং দিজিতেল তেক্সেসনগা মরী লৈননা থোক্লক্লিবা শিংনবশিংবু কোহন্নবগীদমক শ্রীমতি সিতারমন্না এজেন্দা অসিদা চাউখৎপা লাক্লিবশিংগী মতাংদা ফোংদোকখি অমসুং মসিবু এক্সন খরা মথৌ তাই হায়রদুনা কন্সেন্সস্তা য়ুম্ফম ওইবা সোলুসনশিংনা অরাইবা, ইনক্লুসিব ওইবা অমসুং মপাঙ্গল লৈরবা শেন্মিৎলোদা ইথিল পীগদবা এসেস্মেন্ত অমা তঙাইফদে হায়না ফোংদোকখি।
মীফম অসিগী মনুংদা শেল-থুম মন্ত্রীনা ভারত সরকারনা লাইচৎ অসিবু লান্থেংননবা হোৎনবদা দাইরেক্ত বেনিফিৎ ত্রান্সফর, লৌউ-শিংউ অমসুং এম.এস.এম.ই. সেক্তরদা অখন্নবা তেংবাং পীবা, খুঙ্গংদা থবক ফংহন্নবগী খোংথাংশিং অসিনচিংবশিং লৌখৎলিবা পোলিসী মেজরশিং পনখি। ভারতনা হৌখিবাই চহী মঙা অসিদা দোল্লর বিল্লিয়ন ১০ হেন্না মীওই মিল্লিয়ন ৪২০গী বেঙ্ক একাউন্ততা কেস্লেস ত্রাঞ্জেক্সন ওইনবগীদমক তেক্নোলোজীদা য়ুম্ফম ওইহন্দুনা লৈবাক শীনবা থুংনা দিজিতেল পেমেন্ত ইনফ্রাস্ত্রকচর অমা ভারতনা করম্না শেমগৎখিবগে হায়বদুসু শ্রীমতি সিতারমন্না থমখি। মহাক্না মীওই মিল্লিয়ন ৮০০ লোমদা থা নিপানগী ওইনা নবেম্বর ২০২০ ফাওবদা লেপ্পা লৈতনা চানাবা হৱাই চেঙৱাই লেম্না পীখিববুসু পনখি।
***
(Release ID: 1639718)
Visitor Counter : 84


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ বেক্সিনেসনগী অপদেৎ
লৈবাক শিনবা থুংনা হেল্থকিয়র ৱার্কর লাখ ৫৩গী ময়াদা বেক্সিন কাপখ্রে
বেক্সিনেসন দ্রাইভকী ২১শুবা নুমিৎকী নুমিদাং পুং ৬ ফাওবদা বেনিফিসরী ৩,৩১,০২৯ বেক্সিন কাপখ্রে
বেক্সিন কাপখিবা মীওই ০.০০০৫% খক্তা হোস্পিতালদা পুখৎখিবগী রেকোর্দ তৌখি
Posted On:
05 FEB 2021 8:02PM by PIB Imphal
লৈবাক শিনবা থুংনা পাঙথোকপা কোবিদ-১৯গী বেক্সিনেসন প্রোগ্রামগী কুনমাথোইশুবা নুমিৎ মাই পাক্না পাঙথোকখ্রে।
কোবিদ১৯গী মায়োক্তা বেক্সিন কাপখিবা হেল্থকিয়র ৱার্করশিংগী অপুনবা মশিং ঙসি লাখ ৫৩গী ময়া য়ৌখ্রে। প্রোবিজনেল রিপোর্তকী মতুং ইন্না সেসন ১,০৪,৭৮১গী খুত্থাংদা ঙসি নুমিদাং পুং ৬ ফাওবদা বেনিফিসরী ৫২,৯০,৪৭৪ বেক্সিন কাপখ্রে ।
বেক্সিনেসন দ্রাইভকী ২১শুবা নুমিৎকী নুমিদাং পুং ৬ ফাওবা বেনিফিসরী ৩,৩১,০২৯ বেক্সিন কাপখ্রে।
অরোইবা রিপোর্ত ঙসি নুমিদাং অথেংবদা মপুং ফংগনি।
বেক্সিনেসন প্রোসেস অসিগী মরু ওইবা ৱাফম অদুদি বেনিফিসরীদা বেক্সিনেসন মতুংদা থাখিবা কনফর্মেতরী এস.এম.এস. অমগী শরুক ওইনা সর্তিফিকেৎ দাউনলোদ তৌনবগী লিঙ্ক পীবা অসিনি। সর্তিফিকেৎ অসি বেক্সিনেতর অমসুং দিস্ত্রিক্ত ইম্ম্যুনাইজেসন ওফিসরনা দাউনলোদ তৌরগা বেনিফিসরীদা খুৎশিন্নবা য়াগনি।
হৌজিক ফাওবদা পুন্না মীওই ২৭ হোস্পিতালদা পুখৎখ্রে। বেক্সিন কাপখ্রবা মীওই ০.০০০৫% হোস্পিতালদা পুখৎপগী রেকোর্দ তৌখ্রে। হৌখিবা পুং ২৪দা নৌনা হোস্পিতালদা পুখৎলকপগী রেকোর্দ লৈতে।
ঙসি ফাওবদা পুন্না শীখিবা ২২ রেকোর্দ তৌখ্রে। হৌখিবা পুং ২৪দা বেক্সিন কাপখ্রবা নুমিৎ ৭কী মতুংদা চহি ৭৭শুরবা নুপা অমা শীখিবগী রিপোর্ত তৌরকখ্রে। মহাক হান্নদগী দাইবেতিস নাবগা লোইননা শোকনা মরম ওইরগা শীখিবনি।
শীখিবশিং অসি কোবিদ-১৯ বেক্সিনেসনগা অমত্তা মরী লৈনদে।
****
(Release ID: 1695658)
Visitor Counter : 63


text:
লক্ষীপুরওনলাইন ২৩ জুলাই :- আসাম মনিপুরী মৈরা পায়বী লূপ (আমপাল) গী সেন্ত্রেল কমিতি গী মীফম অমা কাছারগী রোংপুরদা লৈবা মৈরা পায়বীগী লোয়শঙদা ঙরাং পাঙথোকখ্রে। মীফমনা মনিপুরী লোনবু আসাম সরকারগী এসোসিয়েত অফিসিয়েল লোন ওইহনগদবনি হায়বগী খোঙজং অসি মপুঙ ফানা শৌগৎচগনি লোয়ননা ইমালোনগী দমক লূপ খুদিংমকনা হীরমসিদা চঙশিল্লকপা খোঙজংশিংদা শৌগৎকনি হায়না ৱারেপ লৌখি। মীফমদা অমপালগী প্রেসিদেন্ত এ লিলি সিংহ, ভাইস প্রেসিদেন্ত ইমা সনাথোই, সেক্রেটরী প্রোভা দেবী, অফিস সেক্রেতরী মাধবী দেবী নচিংবা মীওইশিংনা শরুক য়াখি। আমপালগী প্রেসিদেন্ত এ লিলি সিংহ না ঙসি আসাম মনিপুরী মৈরা পায়বী অপুনবা লূপ (আমপাল) গী একজিকিউতিব বোদিগী মীফম ফমদুনা ৱারেপ কয়া লৌরে হায়খি। ৱারেপশিং অদুগী মনুংদা আসাম সরকারদা মনিপুরী লেঙ্গুয়েজপু আসামগী এসোসিয়েত অফিসিয়েল লেঙ্গুয়েজ ওইহনবিয়ু অমদি আসামগী তোঙান তোঙানবা সি এস ও শিংনা মনিপুরী লোনগী মতাংদা চঙশিল্লকপা খোঙজংশিংদা মপুঙ ফানা শৌগৎকনি হায়খি।(JNN) পাউ অসি YouTube তা য়েংবিউ।
লক্ষীপুরওনলাইন ২৩ জুলাই :- কাছার জিলাগী সোনাই মঙ্গলপুরদা অপুনবা নহারোল মঙ্গলপুর (এএনএম) না শিল্লাংদুনা মঙ্গলপুর খা মাণ্ডপতা মনিপুরী লোনগী মতাংদা এৱারনেস কেম্পেইন অমা পাঙথোকখ্রে। থৌরম অসিদা প্রেসিদিয়াম মেম্বর ওইনা বাবা সিংহ, কুঞ্জমোহন সিংহ, আম্পালগী প্রেসিদেন্ত এ লিলি সিংহ, মায়ফাগী প্রেসিদেন্ত সেরাম হেরাজিৎ সিংহ, মায়ফাগী জেনরেল সেক্রেতরী অক্রম লখিকান্ত নচিংবা মীওইশিং য়াওখি। অপুনবা নহারোল মঙ্গলপুরগী মেম্বর তোম্বী সিংহ না মনিপুর লোন অসি আসাম সরকারগী এসোসিয়েত অফিসিয়েল লোন ওইহনগদবনি, খোঙজং অসিদা নিংহন্নবা লৈতনা থৱাই হকচাং য়াওনা শৌগৎপগা লোয়ননা থৱায় থাব ফাওবদা নীঙহন্নজরোই হায়খি। মায়ফাগী ইচিন ইনাউশিংবু অপুনবা নহারোল মঙ্গলপুরনা থৱায় হকচাং য়াওনা শৌগৎচরি হায়খি।
সোনাই ঝরাগুলদসু ঝরাগুল য়ুথ ওর্গেনাইজেসন না শিল্লাংদুনা ঙরাং ঝরাগুলদা মনিপুরী লোনবু আসাম সরকারগী এসোসিয়েত অফিসিয়েল লোন ওইহনগদবনি হায়বগী দাবী তৌরদুনা ৱাকৎ খোঙচৎ অমা চৎখি।(JNN) পাউ অসি YouTube তা য়েংবিউ।
লক্ষীপুরওনলাইন ২৩ জুলাই :- আসামদা কোভিদ ১৯ গী লায়চৎ অসিনা ঙরাংখক্তদা য়ামখ্রবা মীওই ৯৭২ গী মশাদা পোজিতিব ওইবা থেংনখ্রে। মসিগী মনুংদা মীওই ৩৫৪ কামরূপ মেত্রোদগী, যোরহাততগী মীওই ৫১ অদুগা পোজিতিব ওইখি। মসিগা লোয়ননা আসামগী অপুনবা কেস ২৭,৭৪৪ ওইখ্রে। অমরোমদা আসামদা রাজ্য অসিগী তোঙান তোঙানবা লায়েংশঙশিংদা লায়েংদুনা লৈরম্বা মীওই ১৩১৭ ফদুনা হোসপিতালদগী ময়ুমদা হনখ্রে। ঙরাং ফাওবদা রাজ্য অসিদা লায়চৎ অসিদগী ফদুনা য়ুমদা হনখিবা মীগী মশিং পুন্না ১৯,৩৫০ শুরে। অদুগা লাইয়েং চৎথদুনা লৈরিবা একতিব কেসকী মশিংনা ৮৩২৫ নি। ঙরাং ইনৌ নৌনা মীওই ২ অমগা লায়চৎ অসিনা শিখিবগা লোয়ননা রাজ্য অসিদা শিখিবা মীগী মশিংনা ৬৬ শুখ্রে। লৈখিদবা মীওইশিং অদুদি যোরহাততগী অলোক ঘোস চহী ৫৪ অমসুং কামরূপ মেত্রোদগী হারেন বোড়ো চহী ৪৭ নি। পাউ অসি YouTube তা য়েংবিউ।
লক্ষীপুরওনলাইন ২৩ জুলাই :- কোবিদ ১৯ গী হৌজিক ওইরক্লিবা ফিভম অসিদা লায়চৎ অসি মখা তানা শন্দোরকপা থীংননবা হোৎনবদা মতেং পাংনবা ধর্মগী লুচিংবশিংদা কাছার জিলাগী দিসিনা হায়জখ্রে। জিলা লৈঙাক লোয়শঙগী কনফারেন্স হোলদা ঙরাং পাঙথোকখিবা মীফমদা কাছার জিলাগী দিসি কীর্তি জোল্লিনা কোভিদ ১৯ গী লায়চৎ অসি ঙাকথোক্নবা লৈঙাকনা পীরিবা চৎন পথাপশিং নিংথিনা ইন্দুনা চৎনবা ধর্মগী লুচিংবশিংদা হায়খি। লৈঙাক্কী গাইদলাইনদা য়াওরিবা লাইফম মনুংদা পুং ১ গী ওইবা মতমগী মনুংদা মীওই ২০ দগী হেন্না তীলহন্দবা হায়বা ৱাফম ফোঙদোকপগা লোয়ননা তঙাইফদনা মাস্ক শিজিন্ননবা হায়খি। লায়চৎ অসিনা হৌজিক ওইরিবা ফিভম অসিদা মন্দির, মসজিদ অমসুং গীর্জা নচিংবদা মীয়াম তীন্দুনা লাই খুরুম্বগী মহুত্তা ধর্মগী ওইবা লাইনিং লাইশোনশিং য়ুম য়ুমদা ওইনা পাঙথোক্নবা হায়খি। পাউ অসি YouTube তা য়েংবিউ।
লক্ষীপুরওনলাইন ২৩ জুলাই :- মনিপুরদা কোভিদ ১৯ গী কেস মশিং হেনগৎলকপগা লোয়ননা মখা তানা লায়চৎ অসি শন্দোরকপা থীংননবগী চেকশিন থৌরাং লৌখৎপা ওইনা মনিপুর শিনবা থুংনা লোকদাউন লাউথোকখ্রে। ঙরাং ফমখিবা স্তেত কেবিনেত মীফমনা জুলাই ২৩ ঙসি নুংথিল পুং ২ দগী হৌরগা মনিপুরদা নুমিৎ ১৪ নিগী টোতেল লোকদাউন লাউথোকখিবনি। অহানবগী ওইনা নুমিৎ তরেৎনি লোকদাউন থমলবা মতুংদা ফিভমগী মতুং ইন্না মখাতানা নুমিৎ ৭ নি অমগা লোকদাউন মখা চৎথরবা য়াই হায়না চীফ মিনিস্তরগী টুইটরদা ফোঙদোকলি। মনিপুরগী হকশেল লোয়শঙদগী ঙরাং নুমিদাংৱাইরম থোকখিবা চেরোল মতুং ইন্না মীওই ৪৫ নৌনা পোজিতিব ওইবা থেংনখি। নৌনা পোজিতিব ওইরিবশিং অসিগী মনুংদা চুরাচান্দপুরদগী ১২, ইম্ফাল ইস্ত তগী ৪, জিরিবামদগী ১৩, থৌবাল দগী ৪, সেনাপতীদগী ৫ অমসুং উখ্রুলদগী ৭ য়াওরি। মসিগা লোয়ননা মনিপুরগী অপুনবা কোভিদ ১৯ গী কেস ২০৬০ শুখ্রে। অমরোমদা লায়েংদুনা লৈরম্বা মীওই ৩৪ ফদুনা হোসপিতালদগী ময়ুমদা হনখ্রে। ফদুনা য়ুমদা হনখিবা মীগী মশিং পুন্না ১৪১৮ শুরে। অদুগা লাইয়েং চৎথদুনা লৈরিবা একতিব কেসকী মশিংনা ৬৪২ নি। মনিপুরগী ওইনা ঙরাং লায়চৎ অসিদগী ফরকপগী চাং চাদা ৬৮.৮৩ ওইখি। পাউ অসি YouTube তা য়েংবিউ।
লক্ষীপুরওনলাইন ২৩ জুলাই :- জিরিবামদা ফোঙবা পাউচে খরদা মনিপুরগী অহানবা ওইনা জিরিবামদা এআর অমা কোভিদ না মরম ওইরগা শিরে হায়না ফোঙখিবা পাউ অদু য়াম্না লাইবক থীবনি, জিরিবাম দা কোভিদ নাদুনা শিখিবা হৌজিক ফাওবগী ওইনা লৈতে হায়না জিরি দিভলপমেন্ত ওর্গেনাইজেসন জেদিও গী প্রেসিদেন্ত এন সদানন্দ মীতৈ না ঙরাং জেদিওগী অফিসদা পাঙথোকখিবা পাউগী মীফম অমদা ফোঙদোকখ্রে। জেদিও না হীরম অসিগী মতাংদা থীজিল্লুবদা জিরিবামগী কদমতলা দা লৈবা ৩৭শুবা এআর গী কাছার জিলাগী পোইলাপুলদা পোস্তিং তাবা এআর পার্সোনেল অমা শিলচর মেদিকেল দা কোভিদ পোজিতিব ওইদুনা শিখিবনি হায়না ফোঙদোকখি। মেদিয়া হাউসনা নত্রগা পাউ পিবিরিবশিংনা কুপনা য়েংশিনবিরগা পাউ ফোঙবিয়ু হায়না ফোঙদোকখি। জিরিবামদা লৈরিবা এদমিনিস্ত্রেসন, পুলিস অমদি সিএসও কয়ানা কোভিদ লায়চৎ অসিদগী কন্ননবা হায়দুনা ঙসি ফাওবা ফ্রোন্তলাইন ৱারিওর অমা ওইনা মীয়ামগী সেবা তৌদুনা লাক্লিবনি হায়খি। অসিগুম্বা য়াম্না পান্দামিক ওইবা লায়না লাইওং অসিগী মরকসিদা মেদিয়া হাওসশিংনা মীয়ামদা মীপায়বা পোকহন্দনবা, পাউ মরীক চুম্না লৌবিরগা ফোঙবিনবা হায়খি। (JNN)


text:
লখিরপুর, ৪ সেপ্তেম্বর ২০২০ঃলখিপুরগী এমএলএ শ্রী রাজদীপ গোৱালানা হোৎনবদগী লমদম অসিগী মীয়াম্না মতম কুইনদগী ঙাইদুনা লাকখিবা লখিপুর সাবদিবিজনগী মনুং চনবদা নম্বর ১১৪ লাইকোল এলপি স্কুলদগী সিঙ্গেরবন্দ কৈথেল ফাওবগী লম্বী অসি শেমনবগী দমক তেন্দর কৌখ্রে। লখিপুর সিভিল সাবদিবিজনেল তেরিতোরিয়েল রোদ দিভিজনগী মখাদা লুপা কোতি ১ গা লাখ ৬৪ চঙনা শেমগদবা লম্বী অসি থা ১২ গী মনুংদা লোয়শিন্নবা হায়রি।
নাকল অমরোমদা ফুলেরতল কৈথেলদগী ফুলেরতলগী হান্নগী পেত্রোল পাম্পগী মমাং ফাওবদা শিলচর লম্বীগী নাকন্দা আরসিসি না কোভর তৌবা দ্রেইন শানবগীসু তেন্দর কৌখ্রে। লুপা লাখ ৮৪ রোম চংনা শাগদবা দ্রেইন অসি থা ৯ গী মনুংদা লোয়শিনবগী পন্দম থমলি। (পাউ অসি লখিপুরওনলাইন ইউতিউব চেনেলদা য়েংবিউ)